<strong><span style="font-size: medium;">REDESCOPERA ROMANIA </span><span style="font-size: medium;"> NR.86 (MAI 2011)
</span></strong><strong>ITF BRAŞOV: Operatorii din turism atacă piaţa</strong>

<strong></strong><img class="alignleft" src="http://www.travellermagazin.ro/foto/86/redescopera-romania/mici/Tirg-Brasov-004.jpg" alt="" width="200" height="150" />Că au vrut sau nu, determinaţi nu atât de saturarea  pieţei, pentru că nici nu poate fi vorba de aşa ceva, ci mai ales de  efectele recesiunii asupra bugetelor de vacanţă, travel agenţii,  hotelierii dar şi organizaţiile de promovare turistică au ieşit la iarbă  verde. Desigur, este o metaforă, pentru că “iarba verde”, a înseamnat  la Braşov, a IV-a ediţie a Transilvanya Tourism Fair – TTF, care s-a  desfăşurat între 13 şi 15 mai, într-o clădire verde, şi la propriu şi la  figurat.         O premieră a constituit-o noua locaţie care  poartă denumirea de Braşov Business Park. O investiţie excelentă,  amplasată chiar la intrarea în oraşul de la poalele Tâmpei, dinspre  Bucureşti, în vecinătatea platformei comerciale a urbei. Lucrarea  aparţine Vlerick Group, reprezentat la inaugurarea ce a corespuns cu  deschiderea târgului de turism, de către  managerul Ignace Gheysens.  Domnia sa a precizat că investiţie se află de abia la jumătate de drum,  în viitorul apropiat urmând să se alăture celor două turnuri încă două.  În final complexul de expoziţii şi spaţii pentru birouri, va contribui,  şi asta deja se simte de pe acum, la remodelarea întregii zone de  afaceri de aici.

Sorin Dencescu, preşedintele companiei Kron Tour, contractorul general  al spaţiilor de expoziţii de aici şi liderul reprezentativ al ANAT  pentru Regiunea Centru, a precizat la deschidere că altă premieră este  marcată de faptul că odată cu această ediţie Târgul de turism, care a  reunit peste 60 de participanţi, are şi reprezentativitate  internaţională. Aici şi-au expus ofertele şi proiectele de investiţii,  direct sau prin reprezentanţe ori birouri Malta, Turcia, Ungaria,  Grecia, Germania, Franţa etc.

În ceea ce priveşte placa turnantă a vacanţelor ea s-a învârtit destul  de bine la această ediţie. Chiar şi în condiţiile de criză, datorită  unor preţuri atractive şi a ofertelor cu discount, românii vor continua  să călătorească. Travel agenţii se arată  optimişti pentru acest an, dar  afirmaţiile sunt responsabile şi temperate. Multe agenţii şi-au  deplasat echipe din Capitală, interesate să ia pulsul pieţii din afara  Bucureştiului. Julian Andrei, directorul general al Blue Line  International, crede că vom asista la o creştere pe destinaţii ca  Turcia, Spania şi Grecia, tendinţele exprimându-se încă de pe acum. Dan  Goicea, unul dintre liderii agenţiei Cocktail Holidays, ne-a declarat că  testările publicului braşovean arată un apetit în creştere pentru  cumpărarea de vacanţe. Interesantă este opţiunea pentru tururi  culturale, de una sau două  săptămână în Europa. La rândul ei Cosmina  Vladu, reprezentanta agenţiei Presige Tours, crede că în această vară  charterele vor fi la putere, şi ele vor reveni ca număr şi perioadă de  zbor, la situaţie din vremurile bune. Adică avem deja chartere care merg  bine, din luna martie -  Spania se conturează ca o destinaţie de succes  la acest capitol, fiind ajudată şi de pachetele Senioren Travel +55. În  aceeaşi poziţie favorabilă se află şi Turcia, care ar putea să fie  frecventată până în  luna noiembrie. Corina Martin, preşedintele ANAT,  prezent la inagurare a subliniat că  şi destinaţiile turistice  interne  vor fi la mare căutare în acest an. Programe speciale ca Litoralul  pentru toţi, O săptămână la munte ori Vacanţe la ţară, au stimulat prin  preţuri avantajoase interesul pentru vacanţe al turistului român.

Că aşa este s-a văzut şi la ştandul Hotelului Alpin din Poiana Braşov  care  s-a redeschis cu doar câteva zile înainte. Aici au avut loc  demonstraţii de pe segmentul Spa, asta deoarece noul Alpin Resort Hotel  deţine un centru complex de punere în formă, beauty şi întreţinere. După  cum ne-a precizat Monica Danzer, directorul de marketing şi vânzări,  complexul a fost modernizat şi adus la standardul de 5 stele în urma  unei investiţii de 15 milioane de euro. În centrul Vitarium Spa, asta e  denumirea sa,  s-au investit  peste 700.000 de euro. De la acesta se  aşteaptă o creştere a veniturilor complexului turistic cu peste 20%.  La  rândul să Alina Dominte, managerul Spa-ului, a mai adăugat că el este  amenajat pe o suprafaţă de 800 de metri pătraţi. Aici puteţi să vă  răsfăţaţi apelând la unul dintre cele 12 pachete de relaxare şi  întreţinere, de la ritualuri senzoriale până la alchimii rafinate care  îţi vor reda echilibrul psiho-fizic, energia şi pofta de viaţă.

Tot despre pofta de viaţă, privită dintr-o perspectivă administrativă, a  vorbit şi George Scripcaru, primarul municipiului Braşov. Instituţia a  fost şi este alături de ANAT, “principalul promotor al înscrierii  Târgului pe harta turismului de evenimente. Mai mult, ne propunem ca  Braşovul să devină liderul acestei pieţe în scurt timp!”. La acelaşi  lucru se gândeşte şi Christian Macedonschi, preşedintele Asociaţiei  pentru Promovarea şi Dezvoltarea Turismului din Judeţul Braşov, care  ne-a vorbit despre programul de evenimente ce va fi derulat în acest an.  Impresionant. Primul, după acest Târg, va fi Conferinţa hotelieră şi de  turism din Transilvania, care se va întâmpla între 8 şi 9 iunie la  Braşov. Au fost invitaţi   speakeri din Austria, Germania Spania şi  România.  Aici vor fi abordate tematici de interes din domeniul turistic  şi al ospitalităţii, privitoare la formarea profesională pe segmentul  HoReCa, a Clusterelor turistice ce vor aduce o plus valoare industriei  turistice autohtone, a rolului cardurilor turistice, la rolul  managementului de destinaţie. De asemenea, va avea loc şi lansarea  oficială a cursului de gătit în aer liber – Mobile cooking.

Mai adăugăm că în agenda de evenimente a Târgului de  turism a fost lansat volumul “Cine lasă uşile deschise în turism!”, ce-a  de-a 10-a carte a scriitorului Marian Constantinescu, au avut loc  demonstraţii gastronomice şi prezentări ale somelierilor, consolidate de  Dumitru Burtea, preşedintele Euro-Toques Romania, respectiv Doru  Dumitrescu, o figură marcantă a mişcării someleriei din ţara noastră. Traveller  Magazin a fost unul dintre partenerii media importanţi ai Transylvania  Tourism Fair şi este unul dintre partenerii media care consolidează, pe  tot parcursul acestui an evenimentele organizate de către Asociaţia de  Promovare şi Dezvoltare a Turismului din judeţul Braşov (APDTB).
DOINA CONSTANTINESCU