<strong>Regele Ferdinand s-a reîntâlnit cu Regina Maria
<a href="http://www.travellermagazin.ro/arhiva/wp-content/uploads/2013/11/Ferdinand-Adina-Rentea-2-trimitere.jpg"><img class="alignnone size-full wp-image-2393" title="Ferdinand Adina Rentea 2 trimitere" src="http://www.travellermagazin.ro/arhiva/wp-content/uploads/2013/11/Ferdinand-Adina-Rentea-2-trimitere.jpg" alt="" width="1024" height="465" /></a> </strong>Două manifestări inedite și prin locația lor. Muzeul Naţional Cotroceni în colaborare cu Muzeul Militar Naţional ”Regele Ferdinand I” şi Comandamentul Flotilei 56 Fregate din cadrul Statului Major al Forţelor Navale Române au organizat pe Fregata „Regele Ferdinand”, au organizat expoziţia ”Regele Ferdinand – istorie şi destin”. Ea a marcat, în prima decadă a lunii august, împlinirea a 95 de ani de la Marea Unire din 1918 și 90 de ani de la adoptarea Constituţiei din 1923, prima Constituţie a României Mari. Expoziţia a cuprins obiecte personale ale regelui Ferdinand I, Constituţia din 1923, purtând semnăturile în original ale membrilor guvernului, decoraţii, cărţi poştale, documente etc. ”Evenimentul a continuat un proiect început în august 2008. Atunci Muzeul Naţional Cotroceni în colaborare cu Academia Navală „Mircea cel Bătrân” şi Muzeul Marinei Române a organizat pe Fregata „Regina Maria”, o expoziţie dedicată împlinirii a 70 de ani de la moartea reginei. Suntem preocupați de ideea mobilităţii patrimoniului istoric și cultural, care merită cunoscut de un număr cât mai mare de vizitatori. Suntem prima instituţie de cultură care a realizat expoziţii de patrimoniu pe ambele Fregate, lucru foarte bine primit” - ne-a precizat Adina Rentea, directorul general al Muzeului Național Cotroceni.
<a href="http://www.travellermagazin.ro/arhiva/wp-content/uploads/2013/11/Ferdinand-expozitie-001.jpg"><img class="alignnone size-full wp-image-2394" title="Ferdinand expozitie 001" src="http://www.travellermagazin.ro/arhiva/wp-content/uploads/2013/11/Ferdinand-expozitie-001.jpg" alt="" width="1024" height="768" /></a>

Cea de-a doua manifestare, găzduită de Fregata „Regina Maria” a marcat, sub tematica „Regina Maria – istorie şi destin”, comemorarea a 75 de ani de la trecerea în nefiinţă a Reginei Maria a României. Între 6 și 7 septembrie au putut fi văzute decoraţii, fotografii şi cărţi poştale reprezentând-o pe suverana României, imagini ale vechiului distrugător „Regina Maria”, cărţi cu semnătura Reginei, cu valori patrimoniale deosebite. Traveller Magazin a fost Partener Media al manifestărilor.

<strong>DOINA CONSTANTINESCU</strong>

<hr size="1" />

<strong>BRAȘOV - Prima expoziție de vinuri </strong>

<a href="http://www.travellermagazin.ro/arhiva/wp-content/uploads/2013/11/Expo-BrasovVinuri-0351.jpg"><img class="alignnone size-full wp-image-2395" title="Expo BrasovVinuri 035" src="http://www.travellermagazin.ro/arhiva/wp-content/uploads/2013/11/Expo-BrasovVinuri-0351.jpg" alt="" width="1024" height="768" /></a>
Kron-Tour Expo Fairs &amp; Exhibitions în colaborare cu Vinland și 1000 de Chipuri Wine Bar, vă așteaptă între 18 și 20 octombrie la “Transilvania Wine Fair”, la primul Târg dedicat industriei vinurilor. Manifestarea se va desfășura la Brașov Business Park și care se adresează: producătorilor, importatorilor și distribuitorilor de vinuri, băuturi alcoolice și non-alcoolice, cafea, ceaiuri și ciocolată, produse culinare, accesorii pentru vinuri, ambalaje pentru băuturi, echipamente și tehnologii pentru industria băuturilor, reviste de specialitate.

După cum ne-a declarat Sorin Dencescu, directorul general al companiei Transylvania Wine Fair își propune ”să abordeze o piață încă nevalorificată până acum în zona Brașovului. De aceea vom oferi numeroase oportunități participanților începînd cu cele de prezentare și promovare a unor noi produse, de atragere a noi clienți din domeniul HORECA pînă la cele de studiere a ofertelor concurenților, vânzarea directă a unor produse, degustarea și testarea acestora de către un public avizat. Programul mai include demonstrații de artă culinară, expoziții tematice de fotografie și pictură, lansări de carte, concursuri cu premii etc. Până acum și-au anunțat participarea firme producătoare, hoteluri și restaurante din Poiana Brașov, Valea Prahovei, Râșnov, Bran, dar și din țară. Ca și la celelalte evenimente vom asigura un program de promovare a evenimentului la un nivel de mare impact. La această primă ediție ne propunem să atragem peste 3000 de vizitatori”.
Manifestarea beneficiază de sprijinul Primăriei Brașov. <strong>Traveller Magazin este unul dintre Partenerii Media ai evenimentului.</strong> Mai multe informații aflați la adresa <a href="http://www.expobbp.ro/" target="_blank">www.expobbp.ro</a>

C. MARIAN

<hr size="1" />

<strong>PROIECT UNICAT: Primul Muzeu plutitor
<a href="http://www.travellermagazin.ro/arhiva/wp-content/uploads/2013/11/Muzeu-Mila-23-2.jpg"><img class="alignnone size-full wp-image-2396" title="SONY DSC" src="http://www.travellermagazin.ro/arhiva/wp-content/uploads/2013/11/Muzeu-Mila-23-2.jpg" alt="" width="1024" height="388" /></a></strong><strong>La Mila 23, în Delta Dunării, s-a deschis Muzeul Plutitor</strong>. Spațiul vorbește despre tradiția pescărească documentată în imagini și bărci de lemn vechi în mărime naturală expuse în aer liber, însoțite de o serie de povești de succes ale campionilor olimpici la caiac și canoe născuți în Delta Dunării. Proiectul de artă publică „Muzeul plutitor - Lotca: tradiţie şi mitologie în spaţiul Deltei Dunării”, a fost finalizat în luna august și este rezultatul unor cercetări interdisciplinare desfăşurate la inițiativa Asociaţiei Ivan Patzaichin - Mila 23. Aici vor fi puse în valoare tradiţii şi istorii orale din arealul cuprins între satele Mila 23, Crişan şi Caraorman.

<a href="http://www.travellermagazin.ro/arhiva/wp-content/uploads/2013/11/Muzeu-Mila-23-1.jpg"><img class="alignnone size-full wp-image-2397" title="SONY DSC" src="http://www.travellermagazin.ro/arhiva/wp-content/uploads/2013/11/Muzeu-Mila-23-1.jpg" alt="" width="1024" height="681" /></a>
Proiectul, care beneficiază de susținerea financiară a Administrației Fondului Cultural Național, valorifică patrimoniul material și imaterial din Delta Dunării, recuperând într-un mod inedit elemente de tradiție și cultură locală. Muzeul Plutitor va deveni, în viitor, un punct de atracție pentru turiștii veniți în Delta Dunării dar și un spațiu reper pentru locuitorii din această zonă cu îndeletniciri specifice locului.

<hr size="1" />

<strong>Atacăm noi piețe... Uzbekistan și Coreea de Sud</strong>

<strong>Răzvan Filipescu, președintele Autorității Naționale pentru Turism (ANT)</strong>, a declarat că România va fi promovată în Uzbekistan și Coreea de Sud cu circuitele culturale, Delta Dunării și turismul balnear, dar sunt vizate și alte piețe. „Am comandat un studiu de impact, facem o analiză a profilului turiștilor în fiecare piață și a perioadelor în care este oportun să ne promovăm, în care ei își aleg concediile” - a mai spus Filipescu. <strong>ANT mai are în vedere redeschiderea unor reprezentanțe de turism în Japonia și Dubai</strong> și se va concentra pe promovarea, pe lângă destinațiile clasice, gen <a href="https://www.facebook.com/InfoTravelGermania" target="_blank">Germania</a>, <a href="http://www.infotravelspania.ro/" target="_blank">Spania</a>, <a href="http://www.infotravelaustria.ro/" target="_blank">Austria</a> etc., și pe piețele din Israel, China, India, dar și în state din fosta <a href="https://www.facebook.com/InfoTravelRusia" target="_blank">Uniune Sovietică</a>.

<hr size="1" />

<strong>BUCHAREST TIPS - un ghid alternativ</strong>

Platforma KOMBINAT a lansat Bucharest Tips, un ghid alternativ al orașului București, cu un concept inedit de prezentare și de ierarhizare a informațiilor turistice, pornind nu de la locuri, ci de la oameni. Ghidul este disponibil online, la adresa <a href="http://bucharest-tips.com" target="_blank">http://bucharest-tips.com</a> și se adresează turiștilor vorbitori de limbă engleză, aflați în căutarea unor recomandări autentice, care doresc sa experimenteze orașul viu, aflat dincolo de stereotipurile turistice. Plecând de la îndemnul “Discover Bucharest as your hometown”, Bucharest Tips are rolul unui prieten virtual într-un oraș necunoscut. Ghidul turistic este structurat în categorii, astfel ca turiștii pot selecta, în funcție de preferințe, recomandări foarte variate și detaliate - ne-a precizat Adina Camara.

<hr size="1" />

<strong>EXPOROM face curat</strong>

Între 10 și 12 octombrie se va desfășura Cleaning Expo 2013, o expoziție B2B dedicata producătorilor și distribuitorilor de echipamente și servicii de curățenie. Conform organizatorilor de la Exporom, se dorește ”dezvoltarea unui proiect pentru industria de curățenie care sperăm că va deveni foarte atractiv la nivel internațional, în special pentru Europa de Sud Est. De asemenea, intenționăm să avem expozanți din New and the Old Cleaning World”. Exporom și-a propus să utilizeze structura centrului expozițional și expertiza câștigată în organizarea de targuri comerciale, întâlniri de afaceri, conferințe și tot ce este necesar pentru a facilita planificarea evenimentelor naționale si internationale etc. Mai multe informații despre eveniment aflați la adresa <a href="http://cleaningexpo.ro/" target="_blank">http://cleaningexpo.ro/</a>

<hr size="1" />

<strong>Vom avea 33,3 de hectare de plaje în plus</strong>

Pînă în 2015 Litoralul românesc va fi extins, cu 33,3 hectare de plajă. Implementarea acestui proiect se va ridica la o valoare de peste 170 de milioane de euro și are ca scop extinderea, protecţia şi reabilitarea părţii sudice a litoralului, în apropierea Municipiului Constanţa şi a staţiunii Eforie Nord. Potrivit Ministerului Mediului şi Schimbărilor Climatice (MMSC) eroziunea costieră atinge în unele zone rata de aproximativ 2 metri/an, iar sectoarele cele mai afectate sunt în stațiunile <strong>Mamaia,</strong> Tomis, Eforie, Tuzla, Olimp-Venus, Saturn-Mangalia, 2 Mai - Vama Veche.

<hr size="1" />

<strong>Un nou touch screen la Otopeni</strong>

Compania Naţională Aeroporturi Bucureşti a pus la dispoziţia pasagerilor al treilea terminal touch-screen pentru realizarea comenzilor taxi la Aeroportul Internaţional Henri Coandă Bucureşti (AIHCB). Terminalele cu display touch screen sunt utilizate de pasageri din luna aprilie, până în prezent fiind înregistrate peste 80.000 de comenzi taxi prin intermediul acestor dispozitive. Ele folosesc un soft multilanguage, dar şi o interfaţă grafică, accesibilă inclusiv pasagerilor care nu cunosc o limbă de circulaţie internaţională.

<hr size="1" />

<strong>Proiect transfrontalier</strong>

Primăria municipiului Drobeta Turnu Severin a demarat implementarea unui proiect transfrontalier de promovare a turismului împreună cu parteneri sârbi - a declarat viceprimarul Marius Screciu. Valoarea proiectului este de 300.000 de euro. El va fi derulat în colaborare cu autoritățile orașului sârbesc Negotin prin Programul de Cooperare Transfrontalieră România-Serbia, finanțat de Uniunea Europeană. Suma va fi utilizată pentru organizarea a două târguri de turism, a unor întâlniri a operatorilor din turism și pentru achiziționarea unor panouri de informare turistică.

<hr size="1" />

<strong>Marea Neagră și-a prelungit programul</strong>

Program Operaţional Comun „Bazinul Mării Negre 2014-2020”, s-a bucurat de succes în rândul statelor participante, în cei șapte ani de funcționare. Drept urmare la întâlnirea de lucru reprezentanţii celor 9 state participante (Armenia, Azerbaidjan, Bulgaria, Georgia, Grecia, Moldova, România, Turcia şi Ucraina), ai Comisiei Europene, ai Programului Interact ENPI şi ai Autorităţii Comune de Management au stabilit continuarea dezvoltării Program Operaţional Comun „Bazinul Mării Negre” și pentru perspectiva 2014-2020. Ministerul Dezvoltării Regionale şi Administraţiei Publice (MDRAP) a fost nominalizat ca Autoritate de Management și pentru acest program. Alte detalii sunt disponibile pe site-ul <a href="http://www.infocooperare.ro/" target="_blank">www.infocooperare.ro</a>.