<strong>DISTINC</strong><strong>ŢII PENTRU SIGHIŞOARA ŞI MIOVENI</strong>
<div>

<a href="http://www.travellermagazin.ro/arhiva/wp-content/uploads/2012/06/sighisoara-3.jpg"><img class="alignleft size-medium wp-image-1263" title="sighisoara 3" src="http://www.travellermagazin.ro/arhiva/wp-content/uploads/2012/06/sighisoara-3-225x300.jpg" alt="" width="225" height="300" /></a>A devenit o tradiţie. În fiecare an Comisia Afaceri Sociale, Sănătate şi Dezvoltare Durabilă a Adunării Parlamentare a Consiliului Europei (APCE) recompensează o serie de localităţi cu mai multe categorii de distincţii: Premiul Europa, Placheta de onoare, Steagurile de onoare ori Diplomele europene. În acest an, cel mai premiat oraş din ţara noastră - Sighişoara – a fost distins cu Premiul Europa. Acesta recompensează eforturile pentru promovarea unităţii europene ale municipalităţilor din cele 47 de state membre ale Consiliului Europei. Ceremonia de decernare a Premiului urmează să aibă loc în timpul Festivalului medieval de la Sighişoara (20-29 iulie). Ministerul român al Afacerilor Externe a mai anunţat că printre câştigătorii din anul acesta ai Diplomei de onoare, decernată tot de APCE, se numără încă un oraş din ţara noastră – Mioveni.

</div>

<hr />

<strong>CLUJUL VREA SĂ FIE CAPITALĂ EUROPEANĂ</strong>

Şi nu de orice fel, ci a  Tineretului. Pentru aceasta primăria municipiului Cluj-Napoca a anunţat că îşi va depune candidatura pentru obţinerea titlului de Capitală Europeană a Tineretului pentru anul  2015. Titlul este acordat de Forumul European al Tinerilor şi experţi ai Comisiei Europene. Documentaţia a fost depusă în această lună la Bruxelles, iar la toamnă va fi anunţat oraşul câştigător. Unul dintre motivele prioritare îl constituie atragerea de finanţări europene pentru programele de tineret şi creşterea implicării tinerilor în viaţa economică şi socială a comunităţii. Proiectul va fi derulat de Primăria Cluj-Napoca în colaborare cu o organizaţie neguvernamentală, specializată în derularea unor asemenea programe.
<div>

<hr />

</div>
<strong>DATOURWAY A COBORÂT DIN PROIECT </strong>

Institutul Naţional de Cercetare şi Dezvoltare în Turism (INCDT) a anunţat finalizarea proiectului  – Datourway (Transnational Strategy for the Sustainable Territorial <a href="http://www.travellermagazin.ro/arhiva/wp-content/uploads/2012/06/Datourway-Tulcea-2.jpg"><img class="alignright size-medium wp-image-1264" title="Datourway Tulcea 2" src="http://www.travellermagazin.ro/arhiva/wp-content/uploads/2012/06/Datourway-Tulcea-2-300x225.jpg" alt="" width="300" height="225" /></a>Development of the Danube Area with special regard to Tourism). El a fost finanţat prin programul  de cooperare transnaţională Sud – Estul Europei.  Proiectul acoperă perioada 2009 – 2012 şi a atras 6 ţări partenere (România, Bulgaria, Serbia, Croaţia, Ungaria, Slovacia). Printre rezultatele sale concrete se numără: realizarea unui sistem informatic bazat pe GIS prin colectarea şi integrarea datelor statistice şi a cercetărilor realizate la nivel naţional, regional şi o parte a celor locale – <a href="http://mailstore.travellermagazin.ro/cgi-bin/sqwebmail?timestamp=1330772924&amp;md5=GbA2mkX9evi10skkQQ6Zxg%3D%3D&amp;redirect=http%3A%2F%2Fwww.datourinfo.eu" target="_blank">www.datourinfo.eu</a> ; efectuarea de analize naţionale şi sintetizarea rezultatelor; elaborarea şi adoptarea unei strategii integrate pentru coridorul de Sud-Est al Dunării; elaborarea unui ghid al investitorilor cu propuneri  de investitii; elaborarea unor proiecte pilot pentru arii transnaţionale strategice, precum <a href="http://www.travellermagazin.ro/arhiva/wp-content/uploads/2012/06/Daturway-Tulcea.jpg"><img class="alignleft size-medium wp-image-1266" title="Daturway Tulcea" src="http://www.travellermagazin.ro/arhiva/wp-content/uploads/2012/06/Daturway-Tulcea-300x225.jpg" alt="" width="300" height="225" /></a>peisaj de pe ţărmul Dunării (Ungaria-Slovacia); un proiect între Ungaria, Serbia şi Croaţia care vizează creşterea economică prin activităţi turistice; un proiect privind legăturile turistice urban-rural (Romania-Bulgaria, Calafat-Vidin); o comparaţie între deltele râurilor Po şi Dunărea (Romania-Italia), şi proiectul comun între toţi partenerii implicaţi ce prevede dezvoltarea unui coridor verde -Greenways -de-a lungul Dunării. De asemenea el conţine şi elaborarea unor ghiduri turistice pentru zona Calafat – Vidin, respectiv pentru Delta Dunării.

<hr />

<div>
<strong>ALEX BARBU</strong></div>
<strong>LA SOVATA – O CONFERINŢĂ PENTRU SĂNĂTATE</strong>

Asociaţia Română de Balneologie (ARB) şi Institutul Naţional de Recuperare, Medicină Fizică şi Balneoclimatologie au organizat, la Sovata, a X-a ediţie a Conferinţei Naţionale de Balneologie la care au participat alături de specialiştii români şi personalităţi internaţionale. Între 10 şi 12 mai în cadrul reuniunii cu tematica “Valorificarea experienţei clinice şi de cercetare în remodelarea metodologiei curelor balneare în staţiunile de profil din România”, experţii şi-au expus opiniile despre armonizarea segmentelor turistic cu cel de sănătate în scopul refacerii potenţialului uman activ. Printre invitaţi s-a numărat şi prof. Dr. Zeki Karagulle, preşedintele Societăţii Internaţionale de Hidrologie Medicală. Evenimentul a marcat adoptarea Declaraţiei Balneare, document de lucru interdisciplinar. Participanţii s-au mai familiarizat cu potenţialului speleoterapeutic din salinele de la Turda şi Praid – a precizat Delia Cinteză, preşedintele ARB.
<div>

<hr />

</div>
<strong>„ZIUA SATULUI ROMÂNESC” a fost la Braşov </strong>
<div>

Cea de-a doua ediţie a manifestării s-a consumat între 11 şi 13 mai în Piaţa Sfatului din Braşov. Cea mai atractivă componentă a fost Târgul de turism rural şi agroturism, susţinut şi de către Ministerul Dezvoltării Regionale şi Turismului (MDRT). Specificul local şi produse tradiţionale, au fost etalate prin obiecte artizananale realizate de meşteri populari: ouă încondeiate, icoane pictate pe sticlă şi lemn, covoare ţesute la gherghef, costume, articole de cojocărie etc. Cu acelaşi prilej a fost organizat şi seminarul „Perspective de dezvoltare a turismului rural şi a agroturismului în România”, la care au participat alături de asociaţiile de profil şi instituţii ca Muzeul Satului „Dimitrie Gusti” din Bucureşti,  Universitatea „Transilvania” din Braşov etc. În ultimul an, sosirile de turişti în pensiunile agroturistice a crescut, comparativ cu 2010, cu peste 29%, iar înnoptările cu circa 28%. Cea mai semnificativă creştere (+35,8%) se remarcă în rândul turiştilor străini.

<hr />

<strong>BANI SUNT, TREBUIE DOAR SĂ TE ROGI ! </strong>

</div>
Peste 920.000 de lei au fost  alocaţi pentru promovarea mănăstirii Suceviţa. Proiectul, cofinanţat prin Fondul European de Dezvoltare Regională (FEDR), are ca scop consolidarea turismului din judeţul Suceava, prin sprijinirea produselor specifice, a meşteşugurilor <a href="http://www.travellermagazin.ro/arhiva/wp-content/uploads/2012/06/Sucevita.jpg"><img class="alignright size-medium wp-image-1268" title="Sucevita" src="http://www.travellermagazin.ro/arhiva/wp-content/uploads/2012/06/Sucevita-300x225.jpg" alt="" width="300" height="225" /></a>tradiţionale şi a creşterii durabile a locurilor de muncă din turism la nivel local şi regional. Proiectul “Mănăstirea Suceviţa - Perla Bucovinei” se desfăşoară până pe 24 septembrie 2012.

<hr />

<strong>FIDELIZAREA E SUFLETUL COMERŢULUI ! </strong>

Grupul Eurolines a demarat un program de fidelitate pentru turiştii care folosesc frecvent serviciile companiei. Astfel a fost lansat ”my TUI card”, prin care posesorii acestuia beneficiază de numeroase avantaje, incluzând notificarea cu privire la promoţiile şi noutăţile turistice, reduceri de 3% la orice pachet de vacanţă achiziţionat din agenţiile TUI Travel Center etc.

<hr />

<strong> </strong><strong>BUZ</strong><strong>EŞTI, BAIA MARE ŞI SATU MARE. </strong>

Trei noi proiecte în valoare de 30 milioane de lei au fost aprobate de către Ministerul Dezvoltării Regionale şi Turismului. Ele sunt finanţate în cadrul Programului Operaţional Regional (POR). Primul vizează  Restaurarea Bisericii de lemn din Buzeşti - Comuna Fărcaşa, judeţul Maramureş, şi include restaurarea picturii interioare, construcţia unei porţi din lemn, a unei clopotniţe din lemn, amenajarea unui drum de acces şi a unei parcări. Al doilea program este „Creşterea calităţii vieţii urbane prin amenajarea Parcului Public Central din Baia Mare”. El are în vedere reamenajarea spaţiului public într-o zonă de odihnă şi agrement ce va include şi un Centrul expoziţional. Şi la Satu Mare se va derula un proiect de impact: „Reabilitarea patrimoniului istoric şi cultural din municipiul Satu-Mare - Teatrul de Nord”. El prevede conservarea culturală şi arhitectonică dar şi prezervarea stilului clasic al teatrului.

<hr />

<strong> </strong><strong>PENTRU AUSTRIA – VARA E CA IARNA</strong>

<a href="http://www.travellermagazin.ro/arhiva/wp-content/uploads/2012/06/Austria.jpg"><img class="alignleft size-medium wp-image-1267" title="Austria" src="http://www.travellermagazin.ro/arhiva/wp-content/uploads/2012/06/Austria-300x225.jpg" alt="" width="300" height="225" /></a>„Descoperă secretele verii în Austria!”, a fost mesajul principal al unei prezentări făcute la Librăria Cărtureşti din Capitală, de către Biroul de promovare turistică Austria Incoming. Hans Wallner, preşedintele organizaţiei de marketing, a arătat că industria turistică este pregătită să-i primească pe turiştii români cu noi şi atractive oferte. În total 14 parteneri şi destinaţii de top din 9 regiuni turistice le consolidează prin parcuri de aventură cu standarde ridicate, zonele bio autentice, experienţe pure atât la propriu cât şi la figurat pe care le puteţi trăi în Alpii Vienezi (Wiener Alpen), Mostviertel, Abtenau, Millstätter See, Zell am See/Kaprun, Ötztal, Arlberg, Bregenzerwald etc.

<strong>MARA ANTON</strong>