<strong>TWF BRAȘOV - un târg de colecție
<a href="http://www.travellermagazin.ro/arhiva/wp-content/uploads/2014/01/Rep-Expo-wine-Brasov.jpg"><img class="alignnone size-full wp-image-2631" title="Rep Expo wine Brasov" src="http://www.travellermagazin.ro/arhiva/wp-content/uploads/2014/01/Rep-Expo-wine-Brasov.jpg" alt="" width="614" height="819" /></a></strong>
O amantă frumoasă? O soție care îți e alături o viață întreagă ? E un aliment sau o băutură alcoolică? Un camarad de cursă lungă, care savurat cu moderație și înțelepciune creează legături, dă naștere la povești memorabile, la prietenii care durează o viață întreagă? Ce este vinul? Poate câte ceva din toate cele mai sus.
<a href="http://www.travellermagazin.ro/arhiva/wp-content/uploads/2014/01/wine-022.jpg"><img class="alignnone size-full wp-image-2632" title="wine 022" src="http://www.travellermagazin.ro/arhiva/wp-content/uploads/2014/01/wine-022.jpg" alt="" width="2048" height="1536" /></a>
La aceste întrebări au oferit răspunsuri cei peste <strong>30 de participanți la prima ediție a ”Transylvania Wine Fair” (TWF) organizat de Kron-Tour Expo</strong> în generoasele săli de expoziții ale Brașov Business Park. Compania a acumulat deja o experiență serioasă în asemenea manifestări și, în aceste condiții, a fost firesc ca ei să i se alăture în acest act cultural și turistic, parteneri grei cum au fost Selgros Cash &amp; Carry, <strong>Asociația Somelierilor din România</strong>, Cotnari, Perla Harghitei, Delaco și Reinert.

<a href="http://www.travellermagazin.ro/arhiva/wp-content/uploads/2014/01/wine-058.jpg"><img class="alignnone size-full wp-image-2633" title="wine 058" src="http://www.travellermagazin.ro/arhiva/wp-content/uploads/2014/01/wine-058.jpg" alt="" width="2048" height="1536" /></a>

Pe parcursul celor trei zile ale târgului (18-20 octombrie), vizitatorii au participat la zeci de spectacole interactive care au adus în prim plan nu numai producătorii de vinuri ce au oferit la testare sute de tipuri de vinuri, ci și specialiști din domenii extrem de diverse - fabricanți ori importatori de brânzeturi, mezeluri, ciocolată, ceaiuri, cafea și trabucuri, Chefi, liderii unor organizații de profil, proprietari de publicații de specialitate și de turism, artiști etc.
<a href="http://www.travellermagazin.ro/arhiva/wp-content/uploads/2014/01/wine-064.jpg"><img class="alignnone size-full wp-image-2634" title="wine 064" src="http://www.travellermagazin.ro/arhiva/wp-content/uploads/2014/01/wine-064.jpg" alt="" width="2048" height="1536" /></a>

În timp ce Selgros a oferit numeroase informații și prestații de specialitate - am remarcat prezența doamnei Pia Krauss, marketing manager al Selgros Brașov -, Delaco a venit cu noi produse care s-au armonizat excelent la prezentările de vinuri. Cezar Munteanu, cunoscut maestru bucătar a fost prezent ca imagine de marcă a Selgros, preparând delicatese în timp ce a făcut demonstrații live în fața vizitatorilor. El a vorbit despre implicarea creatorilor din domeniul gastronomiei, în acțiuni de educație, voluntariat și implicarea culturală a tinerei generații în aceste demersuri.
<strong>
Doru Dumitrescu, președintele Asociației Somelierilor din România, </strong>singurul român semifinalist european de două ori și o dată semifinalist la un Concurs mondial în domeniul someleriei, l-a secondat pe Chef Cezar cu explicații extrem de utile despre modalitățile de armonizare a produselor culinare cu diverse sortimente de vinuri. Am remarcat de asemenea implicarea lui Cezar Ioan, promotor al conceptului editorial Vinul.ro, publicație print și on-line, care a conferențiat despre sistemele moderne de vânzări cu ajutorul noilor platforme electronice oferite de Internet. La fel de elegante au fost prezențele somelierilor Daniel Zottu, Sergiu Nedelea, autorul printre altele a unei cărți de mare impact ”Caietul Somelierului” și, nu în ultimul rând, al pianistului Daniel Nehoianu, care a susținut mai multe reprezentații live.

Muzica a făcut casă bună cu vinul, și asta a creat o mare satisfacție în rândul expozanților dar și a vizitatorilor - ne spunea Sorin Dencescu, președintele firmei organizatoare. Domeniile Ostrov, au mers pe mâna lui Daniel Zottu în prezentările avute, Crama Oprișor, cu multe noutăți, și-a adus specialiști de marcă coordonați de Gabriel Cristea, liderul Departamentului pentru clienți speciali.

Frecventate au fost standurile Casei de Vinuri Cotnari, unde pe tot parcursul manifestării s-au oferit spre testat vinuri din gama Colocviu - destinată celor cu gusturi și preocupări alese, ne-a specificat Cătălin Avasalcei, Brand managerul companiei. Ne-au atras atenția prestațiile celor de la Crama Borha, condusă de spaniolul Gonzalo Tello Perez, celor de la Cricova, care s-au individualizat și prin spumantele de calitate promovate de Ana-Maria Văduva, directorul de vânzări ai companiei Cricova România.

La rândul lor Vincon a ”șocat” cu multipremiatul distilat Jade, Casa Panciu (reprezentanța din Brașov e administrată de Tîru Ciprian), s-a remarcat și cu sucurile naturale din fructe, Nomibo Dealu Mare, prin gama de vinuri albe, iar Wine Bar &amp; Shop, printr-un stand... eco.

În mod sigur, manifestarea are potențial puternic de creștere și asta se va vedea încă de la ediția următoare. <strong>Traveller Magazin a fost unul dintre Partenerii Media ai manifestării.</strong>

<strong>MARIAN CONSTANTINESCU</strong>