<strong>Hotelierii încearcă să recompună aria ospitalității</strong>

Pe piața hotelieră a apărut o nouă organizație. Cum era de așteptat unele complexe de cazare sunt scoase la închiriat ori la vânzare. Alte clădiri se reîntorc la dragostea dintâi iar Gică Hagi se gândește la un lanț de localuri cu mesaj sportiv de...consum.

<strong>TENDINȚE
Hotelurile și restaurantele intră în... HORA
<a href="http://www.travellermagazin.ro/arhiva/wp-content/uploads/2014/03/Tinu-Sebesanu-Presedinte-HORA.jpg"><img class="alignleft size-full wp-image-2690" title="Tinu Sebesanu Presedinte HORA" src="http://www.travellermagazin.ro/arhiva/wp-content/uploads/2014/03/Tinu-Sebesanu-Presedinte-HORA.jpg" alt="" width="1536" height="2048" /></a>
</strong>

A fost lansată pe piață Organizația Patronală a Hotelurilor și Restaurantelor din România (HORA). Ea își propune să devină autoritatea reprezentativă a industriei ospitalității romănești. Membrii fondatori și-au asumat misiunea de a promova interesele și valorile comune pe plan național și internațional. HORA reunește proprietarii din industria ospitalității românești ce vor creea o comunitate puternică și reprezentativă, pe baza principiilor comune fundamentale: tradiția bunei ospitalități românești, pasiunea pentru servicii impecabile, credința în spiritul antreprenorial de profil și importanța vitală a eticii în afaceri. HORA își mai propune redefinirea industriei ospitalității autohtone pe coordonatele etice, economice și culturale pe care le merită. Sloganul organizației este „Bun simț, bun gust, bună credință”. HORA va oferi membrilor acces la rețeaua sa de specialiști, fiind o resursă inestimabilă de informații de specialitate, know-how, bune practici și consultanță pentru toate tipurile de afaceri Horeca. ”Membrii HORA beneficiază de un avantaj competitiv atât în plan operațional cât și în etapele de start-up sau dezvoltare. Vrem să demonstrăm că afacerile puternice se fac cu onoare și că putem progresa într-un climat corect de business. Ne dorim un cadru sănătos pentru afacerile noastre, un mediu concurențial normal, cu șanse egale pentru fiecare dintre membrii noștri” - a precizat <strong>Tinu Sebeșanu</strong>, președintele HORA. Alte amănunte puteți afla pe site-ul<a href="http://www.horaromania.org" target="_blank"> www.horaromania.org</a>

<strong>TRANZACȚII
PULLMANN ar putea fi scos la vânzare
<a href="http://www.travellermagazin.ro/arhiva/wp-content/uploads/2014/03/Hotel-Pulman.jpg"><img class="alignleft size-full wp-image-2691" title="OLYMPUS DIGITAL CAMERA" src="http://www.travellermagazin.ro/arhiva/wp-content/uploads/2014/03/Hotel-Pulman.jpg" alt="" width="768" height="1024" /></a>
</strong>

Primul hotel de lanț internațional deschis după 1990 în România, Sofitel, actualmente Pullmann, ar putea fi vândut în luna ianuarie 2014. Hotelul, ce face parte din grupul Accor, este clasificat la patru stele, are 188 de camere si 15 apartamente. Surse din piață au anunțat că vânzarea a fost evaluată la 20 de milioane de euro, sumă ce ar putea acoperi o parte din datoriile World Trade Center București (WTCB), proprietara hotelului, aflată în insolvență. Remus Borza, directorul Euro Insol, administratorul judiciar al World Trade Center, a declarat că e posibil ca această variantă să fie luată în calcul dar ”este prematur să comentăm o eventuală vânzare a hotelului. Planul de reorganizare prevede multe măsuri de recuperare a creanțelor, inclusiv vânzarea de active, transferul de business sau conversia creanțelor în acțiuni. În orice caz, este o hotărâre pe care o va lua adunarea creditorilor în primul trimestru al anului viitor". El a afirmat că valoarea datoriilor World Trade Center se ridică la 90 de milioane de euro, cei mai mari creditori fiind Fondul Proprietatea (cu 85% din sumă) și Primăria Capitalei.
Inițial principalii acționari ai WTCB au fost, compania franceză Bouygues, firma elvețiană Debarth și fostul Bancorex, toate cu participații puțin peste 20%. În anii care au urmat, WTCB a pierdut Satul Francez și Clubul Francez, cumpărate de Consiliul General al Municipiului București cu aproximativ 15 milioane de dolari. Între timp, printre acționarii World Trade Center au ajuns să se numere Fondul Proprietatea (19,9%), Camera de Comerț a României (6,27%), Primăria Bucuresti (5,15%) și Tarom (2,6%), alături de Bouygues Batiment International (21,51%), Debarth SA (20,23%), Financiara SA (7,91%), Astra SA (5,78%), TC Carpați SA (3,43%) sau SIF Muntenia (2,68%).

<strong>AMBASADOR a rămas fără o aripă
<a href="http://www.travellermagazin.ro/arhiva/wp-content/uploads/2014/03/George-Turna-Ambasador.jpg"><img class="alignnone size-full wp-image-2692" title="George Turna Ambasador" src="http://www.travellermagazin.ro/arhiva/wp-content/uploads/2014/03/George-Turna-Ambasador.jpg" alt="" width="2048" height="1536" /></a>
</strong>

O parte din hotelul Ambasador din București (cea dinspre Ciclop) și din terenul aferent au fost restituite în natură, după procesele care au durat peste un deceniu, arhitectului Arghir Culina, în calitate de moștenitor. George Țurna, administratorul companiei care deține hotelul Ambasador a declarat că unitatea va continua să funcționeze, dar la o capacitate de cazare de o sută de camere. Acesta a precizat că partea de hotel care a rămas în proprietatea acționarilor Ambasador a fost renovată, proces în urma căruia hotelul Ambasador va putea fi clasificat la un nivel superior celor 3 stele, cum a funcționat în ultimele două decenii.
Clădirea a fost construită între anii 1937 și 1939. Ea a fost proiectată de către Arghir Culina. Hotelul a fost considerat, pentru dotările sale, la vremea intrării pe piață, unul dintre cele mai moderne din Europa centrală și de est.

<strong>NOI CONCEPTE
O clădire istorică va redeveni hotel</strong>

Cel puțin așa au anunțat noii proprietari ai clădirii ce a adăpostit decenii hotelul Continental, o emblemă a orașului Cluj Napoca. În 2005 lanțul românesc Continental Hotels a renunțat la această locație în favoarea unui alt investitor care a eșuat în realizarea unui complex comercial. Imobilul are aproximativ 7.200 metri pătrați și este compus din parter și trei etaje. După mai multe încercări de vânzare lichidatorul judiciar al SC Ardeleana SA a anunțat că imobilul a fost adjudecat de Napocamin SRL din Cluj-Napoca, pentru suma de 5 milioane de euro. Principalul acționar al companiei, care are ca profil activități de construcții civile și industriale, este omul de afaceri Ioan Bene din Cluj-Napoca. Acesta a anunțat că intenționează să reabiliteze clădirea simbol din centrul Clujului și să o aducă la funcționalitatea unui hotel de 5 stele.

&nbsp;

<strong>HAGI vrea să dezvolte H10 SPORT
<a href="http://www.travellermagazin.ro/arhiva/wp-content/uploads/2014/03/hagi-Hotel.jpg"><img class="alignnone size-full wp-image-2693" title="hagi Hotel" src="http://www.travellermagazin.ro/arhiva/wp-content/uploads/2014/03/hagi-Hotel.jpg" alt="" width="800" height="533" /></a>

</strong>Patru oameni de afaceri români împreună cu fostul fotbalist Gheorghe Hagi și-au propus să dezvolte un lanț de localuri de tip sport lounge sub brandul H10 Sport Lounge. Primul a fost deschis la Constanța și a necesitat o investiție de 400.000 de euro. Conform acționarilor nu se intenționează dezvoltarea unei francize operaționale, ci a unei rețele de parteneri cu management independent pe plan local. Proiectul vizează deschiderea a 10 noi spații până la finele lui 2014 în Brașov, Iași, Timișoara, Cluj, Craiova, Galați, Ploiești, Sibiu, Arad, Bacău, Oradea și Suceava. În selectarea acestora s-a ținut cont de numărul și locuitori și turiști care le frecventează, de veniturile medii ale populației și obișnuința de a frecventa localuri de acest gen, de popularitatea sporturilor și a starului Gheorghe Hagi.

<strong>ANGELA SIMION, ALEX BARBU &amp; ION BADEA</strong>