<p align="justify"><strong>CĂLIN ROVINESCU e... Star
<a href="http://www.travellermagazin.ro/arhiva/wp-content/uploads/2013/05/rovinescu.jpg"><img class="alignnone size-full wp-image-2033" title="rovinescu" src="http://www.travellermagazin.ro/arhiva/wp-content/uploads/2013/05/rovinescu.jpg" alt="" width="1024" height="616" /></a>
</strong></p>
<p align="justify">Românul Călin Rovinescu, preşedinte şi CEO al Air Canada, a fost ales preşedinte al Consiliului executiv al Star Alliance, cea mai mare alianţă a companiilor aeriene din lume, se arată într-un comunicat al companiei. El îi urmează lui Rob Fyfe, CEO al Air New Zeeland, care a ocupat aceasta funcţie în ultimii doi ani. Mandatul românului se va întinde pe doi ani. Rovinescu a declarat că unul dintre scopurile sale va fi întărirea alianţei, care presupune consolidarea reţelei globale a Star Alliance dar şi oferirea unor condiţii de călătorie confortabile şi menţinerea loialităţii clienţilor. Star Alliance a fost fondată în 1997, iar printre membrii săi se numără Lufthansa, Turkish Airlines, Air China, Singapore Airlines, Air Canada etc. Partenerii alianţei operează 21.900 de zboruri în fiecare zi, pe 1.329 de aeroporturi din 194 de ţări.</p>


<hr />
<p align="justify"><strong>APRILIE</strong><strong>: </strong><strong>Ryanair va opera pe Târgu Mureş
</strong><a href="http://www.travellermagazin.ro/arhiva/wp-content/uploads/2013/05/ryanair.jpg"><img class="alignnone size-full wp-image-2034" title="ryanair" src="http://www.travellermagazin.ro/arhiva/wp-content/uploads/2013/05/ryanair.jpg" alt="" width="1024" height="682" /></a>
Compania Ryanair a anunţat că din aprilie se va extinde cu două noi zboruri şi pe Aeroportul Internaţional "Transilvania" din Târgu Mures. Astfel din 30 aprilie şi 2 mai vor fi introduse primele zboruri spre Bruxelles şi Pisa, în urma unui parteneriat strategic pe cinci ani, încheiat cu reprezentanţii aerogarii. Kate Sherry, director adjunct de dezvoltare în relaţia cu aeroporturile al Ryanair, a declarat că noile rute le oferă pasagerilor din zonă posibilitatea de a-şi diversifica opţiunile de călătorie, <a href="http://www.infotravelromania.ro/index.html" target="_blank">vacanţe</a>, studii ori business.  Peti Andras, preşedintele Consiliului de Administraţie al Aeroportului “Transilvania” a apreciat că noile zboruri urmează să aducă anual peste 30.000 de pasageri. Ryanair, singura companie aeriană ultra-low cost din Europa, mai operează în România doar la Constanţa. Targetul transportatorului este de 80.000 de pasageri anual în România, din care 30.000 de la Târgu Mureş - a  mai adăugat Kate Sherry.</p>


<hr />
<p align="justify"><strong>TURKISH vine la CONSTANŢA. Ba nu vine !
<a href="http://www.travellermagazin.ro/arhiva/wp-content/uploads/2013/05/turkish.jpg"><img class="alignnone size-full wp-image-2035" title="turkish" src="http://www.travellermagazin.ro/arhiva/wp-content/uploads/2013/05/turkish.jpg" alt="" width="1024" height="590" /></a>
</strong></p>
<p align="justify">            Operatorul aerian Turkish Airlines a anunţat că începând cu 26 aprilie va efectua trei zboruri pe săptămână pe relaţia Constanţa-Istanbul. Pentru mai multe detalii referitoare la orarul de zbor puteţi accesa portalul aeroportului Mihail Kogălniceanu din Constanţa – <a href="http://www.mk-airport.ro/">www.mk-airport.ro</a>. Un alt element de noutate pentru 2013 îl constituie reluarea zborurilor de pe data de 26 martie de către operatorul Ryanair de la Constanţa spre destinaţiile deja consacrate Pisa şi Bergamo, ambele cu o frecvenţă de 2 zboruri pe săptămână. Conform unui comunicat remis redacţie traficul de pasageri pe Aeroportul Internaţional Mihail Kogălniceanu Constanţa a crescut anul trecut cu 11% comparativ cu anul precedent, atingând nivelul de 94.618 pasageri.

Cu toate acestea la numai două săptămâni după lansarea acestei informaţii care era dată drept certă Turkish Airlines au anulat zborurile de pe aeroportul Constanţa spre Istanbul. Fără a oferi o explicaţie operatorul a revenit cu un anunţ pe pagina de Internet prin care şi-a informat pasagerii că zborurile pe ruta anunţată nu vor mai fi lansate în acest an.</p>