<p align="justify"><strong>TAROM - de la Dublin până la Nisa</strong>
Transportatorul național TAROM a lansat la 1 mai o nouă cursă spre Dublin (Irlanda). Ea va avea trei frecvențe săptămânale operate cu o aeronavă Boeing 737, în zilele de miercuri, vineri și duminică. De asemenea din 30 mai până pe 29 septembrie 2013 Tarom redeschide cursa București–Nisa. Biletele au fost puse în vânzare și încep de la 185 euro, pentru un bilet dus - întors cu toate taxele incluse. Cursa va fi operată cu aeronave de tip Boeing 737 în zilele de joi și duminică. „Devenită deja o tradiție, cursa București-Nisa-București revine în programul de vară al companiei. Nisa este unul dintre orașele preferate ale celor ce iubesc soarele, marea, istoria și distracția” - a declarat C<strong>hristian Heinzmann, directorul general executiv al Tarom.</strong>
[gallery link="file" orderby="post_date"]
Programul de vară include multe alte noutăți. Au fost introduse zboruri noi de la Iași către Bologna, Torino și Londra. Datorită creșterii numărului de pasageri pe rutele București - Amsterdam și Frankfurt, au fost introduse zboruri suplimentare, respectiv trei frecvențe săptămânale la Amsterdam și două frecvențe săptămânale la Frankfurt. Și orarul de zbor pentru Dubai a fost modificat, cele trei frecvențe săptămânale fiind operate acum pe timp de zi.

<p align="justify"><strong>ION BADEA</strong></p>


<hr size="1" />
<p align="justify"><strong>CNAB - certificare ACI Airport Excellence Safety Review</strong>

Compania Naționala Aeroporturi București (CNAB) a devenit prima societate aeroportuară certificată Airport Excellence Safety Review, fiind, de asemenea, confirmata drept contributor strategic al programului Airport Excellence. APEX va promova cele mai moderne proceduri și standarde de siguranță aeriană în aeroporturile din întreaga lume. Procesul a fost realizat de misiunea Airport Excellence Safety Review, prin experți ai Airports Council International, în parteneriat cu Organizația Aviației Civile Internaționale (ICAO). Odată cu certificarea „Safety Partner” al programului ACI Airport Excellence, CNAB va face parte din misiunile internaționale de audit aeroportuar. Primele audituri în domeniul siguranței aeronautice pe care le va realiza Compania vor viza aeroporturile Chennai și Ahmedabad, din India.
Compania Naţională Aeroporturi Bucureşti (CNAB) a înregistrat în anul 2012 venituri totale de circa 610 milioane de lei, cu 15% mai mari decât în anul 2011. Traficul de pasageri pe ambele aeroporturi (Otopeni și Băneasa) a urcat la 7.547.465 de călători cu 1,33 mai mult comparativ cu 2011.
<a href="http://www.travellermagazin.ro/arhiva/wp-content/uploads/2013/08/Cnab-Otopeni-3.jpg"><img class="alignnone size-full wp-image-2227" title="Cnab Otopeni 3" src="http://www.travellermagazin.ro/arhiva/wp-content/uploads/2013/08/Cnab-Otopeni-3.jpg" alt="" width="1024" height="681" /></a></p>


<hr size="1" />
<p align="justify"><strong>VIENA: Arhitectură modernă, servicii calitate</strong>

Terminalul „Check In 3“, cea mai recentă investiție ce a devenit funcțională pe Aeroportul Internațional de la Viena se bucură de o foarte bună apreciere din partea consumatorilor de călătorii. Deschiderea ”Check In 3” a marcat lansarea celui mai mare proiect de construcții de până acum al Aeroportului Internațional Viena. Clădirea din beton, oțel și sticlă neagră este formată din două părți: cea sudică de 71.000 de metri pătrați (33 porți Schengen, 15 non Schengen, 18 ghișee de sosire) și un terminal de 76.000 de metri pătrați (64 ghișee de Check-in, circa 40 de automate de Check-in, 12 culoare de control de securitate, 8 ghișee de plecare, 10 benzi de returnare bagaje). Practic prin intrarea în circuit a noii investiții s-a dublat suprafața de terminal existentă pe Aeroportul din Viena - ne-a precizat Nikolaus Graser, responsabil cu relațiile cu presa internațională al Biroului de Turism Viena. În afară de acestea „Check In 3" pune la dispoziție 31 de noi magazine și 19 localuri gastronomice, printre care barul de mâncare asiatică „Indochine light", barul și magazinul de vinuri „deCanto" etc.
<strong>MARA ANTON</strong></p>


<hr size="1" />
<p align="justify"><strong>Șerban Popescu urcă la... Boardul Lagermax</strong>

UNTTR a anunțat că unul dintre membrii săi de top afiliați la organizație a fost ales Membru al Bordului Consultativ al companiei austriece Lagermax Autologistic Group. Pentru cei care nu știu Șerban Popescu este Managing Director la Lagermax Autotransport România. Compania este una dintre cele 31 de filiale ale concernului Lagermax Lagerhaus und Speditions AG, ce activează în 11 țări. Bazele concernului au fost puse în 1920 în localitatea austriacă Salzburg, în prezent fiind cea mai mare companie din Salzburg în domeniul transportului de autoturisme, transportului rutier și operațiunilor logistice.
Uniunea Națională a Transportatorilor Rutieri din România (UNTRR) este o cunoscută organizație ce apără și promovează interesele celor peste 13.000 de transportatori rutieri membri, pe plan intern și internațional.</p>