Două manifestări de promovare au readus în prim plan oferta Germaniei, o țară care preferă să vorbească puțin și să facă tot mai mult turism.
Prima a readus în atenție strategia pe 2014 a Oficiului de Turism al Germaniei condus de către Petra Hedorfer. Tot la București a venit Cristian Sallai, marketing &amp; sales manager al Biroului regional pentru Bosnia și Herțegovina, Bulgaria, Croația, Muntenegru, Serbia și România. El a pus în mișcare mașinăria comunicării internaționale cu ”șlagărele” ce vor fi interpretatre de Germania în 2014, pentru Europa de Est. Destinația de vacanță Germania se bucură în continuare de succes. O contribuție semnificativă la această creștere o turiștii străini. Conform Institutului Federal de Statistică, în 2012 s-au înregistrat peste 68,8 milioane de înnoptări ale străinilor în unități de cazare cu zece sau mai multe paturi, cifra marcând un plus de 8,1 procente comparativ cu anul trecut. Mai mult de 52 de milioane de înnoptări au fost consumate de turiștii europeni.

<strong>Promovare pe muzică de Bach</strong>

Conform studiilor realizate de Oficiul de Turism al Germaniei (DZT), Germania este apreciată de către turiștii din lumea întreagă ca fiind o destinație culturală, având 38 de situri în patrimoniul mondial UNESCO, număr ce o situează pe locul al treilea la nivel mondial, împreună cu Franța. În plus, anul 2014 se anunță a fi ofertant din punct vedere cultural, întrucât se sărbătoresc și împlinirea a 25 de ani de la căderea Zidului Berlinului, precum și 300 de ani de la nașterea lui C.P.E. Bach (compozitor german, fiul lui Johann Sebastian Bach). ʺSperăm ca și în continuare, pentru 2013, cifrele să se dezvolte pozitiv și ne așteptăm la un plus de două până la trei procente pentru incoming-ul Germaniei. La o dezvoltare dinamică pe cele mai importante piețe sursă, tindem să atingem până în 2020 pragul de 80 de milioane de înnoptări ale turiștilor din străinătateʺ - ne declara Petra Hedorfer, Președinte al Consiliului de Administrație a Organizaţiei Germane pentru Turism (DZT).

<strong>Ce spune World Travel Monitor !</strong>

Țările din sud-estul Europei reprezintă piețe de creștere importante pentru turismul Germaniei. ʺÎn 2012 am putut înregistra peste 1,9 milioane de călătorii în Germania din Bosnia și Herțegovina, Bulgaria, Croația, Muntenegru, România și Serbiaʺ, conform declarațiilor Petrei Hedorfer. La o creștere medie de circa trei procente pe an, volumul vizitelor în Germania de pe aceste piețe sursă va ajunge la mai mult de două milioane de călătorii până în anul 2020. Conform DZT și a World Travel Monitor de la IPK International, România a înregistrat în 2012 peste 525.000 de călătorii în Germania. Acest lucru reprezintă o creștere de 11,0 procente comparativ cu aceeași perioadă a anului trecut. Destinația de vacanță Germania ocupă astfel locul al doilea în ceea ce privește cele mai iubite destinații de vacanță străine ale turiștilor din România.

35% din călătoriile turiștilor români în Germania sunt vacanțe – 40% dintre acestea se încadrează în segmentul călătoriilor în orașe și călătorii pentru evenimente speciale. 41% din sejururi sunt călătorii în interes de afaceri. Cu 30,2% din totalul înnoptărilor, Bayern reprezintă landul federal cel mai vizitat de turiștii români. Per total, 93% din călătoriile turiștilor români în Germania sunt sejururi mai lungi (peste patru zile). În medie, au cheltuit pentru o călătorie 658 Euro. Volumul cifrei de afaceri total a călătoriilor în Germania a turiștilor din România se ridică pentru anul 2012 la peste 300 milioane de euro.
[gallery link="file" orderby="post_date"]

“Germania este și va rămâne în continuare una dintre cele mai îndrăgite destinații de vacanță atât la nivel mondial, cât și în preferințele românilor. Poziția este întărită în fiecare an. Dinamica se datorează, în primul rând, calității și diversității produselor turistice pe care le are de oferit Germania, dar și raportului preț-calitate excepțional. România este pe acest trend crescător, iar prin colaborarea pe care o avem cu partenerii noștri locali, suntem convinși că Germania va deveni o destinație de vacanță și mai căutată de de români” - a declarat Cristian Sallai.

<strong>38 de comori culturale și naturale</strong>

Germania se numără printre cele mai îndrăgite destinații turistice de vacanță ale Europei. Ea ocupa în 2012, conform IPK International, locul întâi în topul destinațiilor turistice pentru cultură ale europenilor. Dintre toate cele 50 de țări de la nivel mondial evaluate de Anholt-GFK Roper Netion Brands Index, Germania se află pe locul al cincilea în ceea ce privește cererea după domeniul ʺCulturăʺ. Printre multitudinea de comori culturale se numără și cele 38 de monumente naturale și culturale recunoscute de UNESCO. Sub motto-ul ʺPatrimoniul mondial UNESCO – turism durabil orientat spre cultură și naturăʺ, Organizația Germană pentru Turism (DZT) le dedică în Germania în anul 2014 siturilor patrimoniului mondial UNESCO. ʺSigla UNESCO nu este doar de o importanță deosebită pentru noi. Ea reprezintă și o marcă de calitate importantă în turismul internațional. Împreună cu partenerii strategici, vom întreprinde măsuri eficiente de marketing pentru a promova turismul cultural în Germaniaʺ explică Petra Hedorfer.
Din cele 981 situri ale patrimoniului mondial recunoscute de UNESCO, peste jumătate se află în Europa – dintre care 38 în Germania.

Datorită acestui fapt, Germania, alături de Franța, se află pe locul trei în Europa. Siturile protejate de UNESCO din Germania au deja o tradiție foarte veche: în anul 1978 a fost preluat în lista UNESCO primul monument cultural al Germaniei - Domul din Aachen. Al 38-lea și cel mai tânăr sit al patrimoniului mondial în Germania a fost numit în această vară parcul muntos Wilhemshöhe din Kassel. În clasamentul internațional a 140 de națiuni, Destinația de vacanță Germania a fost evaluată de către Travel &amp; Tourism Competitiveness Report a World Economic Forum 2013 cu 6,3 puncte din șapte puncte posibile pentru resursele sale culturale.

Conform monitorului de calitate, 41 procente din oaspeții străini s-au hotărât pentru Germania ca destinație de vacanță datorită atracțiilor turistice. Majoritatea turiștilor dornici de cultură vin din SUA (22 procente) și Marea Britanie (17 procente). Pentru 34% din turiștii interesați de cultură, titlul ʺPatrimoniul mondial UNESCOʺ este suficient pentru a-și începe călătoria. În cadrul anului tematic DZT aduce siturile patrimoniului mondial UNESCO german, în centrul atenției activităților internaționale de marketing și distribuție.

În colaborare cu UNESCO-Welterbestätten Deutschland e.V., au fost pregătite 8 trasee turistice, de-a lungul cărora, turiștii străini pot trăi experiențe inedite. Traseele diferite pornesc de la nord spre sud și fac legătura între diferitele situri ale patrimoniului mondial UNESCO precum și cu atracții turistice internaționale.

<strong>MARIAN CONSTANTINESCU</strong>