<strong>Ultima aeronavă ce a intrat în flota Blue Air (care a crescut de la 6 la 8 avioane) promovează un concept de design și vopsire</strong>. Aeronava este de tip Boeing 737 seria 400, design-ul fiind conceput și executat integral de către Ciprian Ciuclea, Art Directorul Blue Air. Vopsirea a fost realizata de către MRO Blue Air (Maintenance and Repair Organization Blue Air). Pe lângă calitatea grafică deosebită aeronava, cu o capacitate de 170 locuri, pune la dispoziția pasagerilor un interior modern, cu scaune din piele care contribuie la creșterea confortului. Motto-ul „calitate la un preț accesibil”, rămâne o prioritate a Blue Air, proprietate a Blue Air Airline Management Solutions.
<a href="http://www.travellermagazin.ro/arhiva/wp-content/uploads/2014/08/transporturi122-2.jpg"><img class="alignnone size-full wp-image-3087" title="transporturi122-2" src="http://www.travellermagazin.ro/arhiva/wp-content/uploads/2014/08/transporturi122-2.jpg" alt="" width="1024" height="708" /></a>

Compania a anunțat că va implementa noi servicii în scopul creșterii calității ofertelor sale. Trei dintre acestea au în vedere: reactivarea segmentului de chartere spre destinații consacrate de vacanță din Turcia (Antalya, Bodrum), Grecia (Rhodos, Zakynthos și Corfu) și Israel (Tel Aviv); activarea sistemului de Check-in comun, pentru toate zborurile cu plecare din Aeroportul Internațional Henri Coandă (Otopeni), procedură ce reduce timpul de așteptare al pasagerilor, respectiv introducerea serviciului de catering cu produse create de celebrul chef Jakob Hausmann - ne-a precizat Florentina Tatu, PR &amp; Advertising Manager al Blue Air.

<strong>MARA ANTON </strong>

<hr size="1" />

<strong>S-a reluat </strong><strong>Bucharest City Tour</strong>

De la 1 Mai, zi în care turiștii au beneficiat de tururi gratuite oferite de Regia Autonomă de Transport București (RATB) s-au reintrodus autobuzele supraetajate care asigură serviciile pentru linia turistică Bucharest City Tour.
<a href="http://www.travellermagazin.ro/arhiva/wp-content/uploads/2014/08/transporturi122-3.jpg"><img class="alignnone size-full wp-image-3088" title="transporturi122-3" src="http://www.travellermagazin.ro/arhiva/wp-content/uploads/2014/08/transporturi122-3.jpg" alt="" width="1024" height="637" /></a>
Ca și în anii anteriori ele vor conecta principalele obiective turistice ale Capitalei. Traseul are o lungime de 15,4 kilometri, include 14 stații și poate fi parcurs în aproximativ 50 minute pe următoarea rută: Piața Presei, Muzeul Satului, Arcul de Triumf, Piața Victoriei, Calea Victoriei, Palatul Parlamentului, Piața Unirii, Universitate, Piața Romană, Piața Victoriei, Piața Charles de Gaulle, Sos. Kiseleff și Piața Presei. Vestea bună este că tarifele de transportul turistic au rămas neschimbate, fiind cele mai mici comparativ cu capitalele turistice europene: 25 lei/card, pentru adulți și 10 lei/card, pentru copiii cu vârste între 7 și 14 ani. Copiii cu vârsta de până la 7 ani, însoțiți de adulți, beneficiază de transport gratuit. Cardul de călătorie este valabil 24 de ore de la prima validare și se poate procura din autobuzele turistice.

În cei trei ani care au trecut de la demararea proiectului RATB a introdus mai multe elemente de optimizare a serviciilor și un nou concept de promovare. Turiștii au la dispoziție ghiduri audio în limbile română, engleză, franceză și italiană, hărți și pliante cu design atractiv, ce conțin informații despre obiectivele turistice de pe traseu, precum și conexiune la internet prin sistem wireless, gratuit.

<hr size="1" />

<strong>Noi zboruri pe OTOPENI</strong>

Irlandezii de la Ryanair, cea mai mare companie low cost din Europa, au revenit, din aprilie, cu zboruri pe ruta Aeroportul Internaţional Henri Coandă Bucureşti – Aeroportul Dublin. Decizia a fost luată după mai multe luni de negocieri cu reprezentanţii Companiei Naţionale Aeroporturi Bucureşti (CNAB). Ryanair operează pe ruta Bucureşti – Dublin, începând cu sezonul de vară, patru curse săptămânale dus-întors. Anunțul a fost făcut de Maria Macken, manager de vânzări și marketing Ryanair pentru Marea Britanie și Irlanda. „Din estimările noastre, numărul total de pasageri pentru ruta Londra-București și Dublin-București, va fi de 160.000. Potrivit acesteia, pasagerii ideali pentru cursa Londra-București sunt atât oamenii de afaceri, cât și turiștii de weekend. În aprilie 2013 Ryanair s-a poziționat pe Aeroportul "'Transilvania'' din Târgu Mureș, cu patru zboruri pe săptămână, spre Bruxelles (Aeroportul Charleroi) respectiv Pisa (Italia, Aeroportul Galileo Galilei).
<a href="http://www.travellermagazin.ro/arhiva/wp-content/uploads/2014/08/transporturi122.jpg"><img class="alignnone size-full wp-image-3089" title="transporturi122" src="http://www.travellermagazin.ro/arhiva/wp-content/uploads/2014/08/transporturi122.jpg" alt="" width="1024" height="685" /></a>

<strong>Și compania aeriană LOT Polish Airlines</strong> a anunțat suplimentarea cu al treilea zbor zilnic pe ruta Varșovia - București, ajungând astfel să majoreze numărul de zboruri între cele doua capitale de la 13 la 20 pe săptamână. Jakub Malecki, directorul general LOT pentru România și Republica Moldova a declarat că ÎN 2013 gradul de ocupare al aeronavelor a depășit 70%. Pentru acest an, operatorul estimează că va transporta 100.000 de pasageri pe relația cu România.
<p lang="it-IT">
<strong>ALEX BARBU</strong></p>
<p lang="it-IT"></p>
<p lang="it-IT"></p>