<strong>VINVEST- Ediția a IX-a
– DEGUSTAŢI, TESTAŢI ŞI VA BUCURAŢI
<a href="http://www.travellermagazin.ro/arhiva/wp-content/uploads/2014/04/Vinvest-Florin-Voloaca-oenolog.jpg"><img class="alignnone size-full wp-image-2783" title="Vinvest Florin Voloaca oenolog" src="http://www.travellermagazin.ro/arhiva/wp-content/uploads/2014/04/Vinvest-Florin-Voloaca-oenolog.jpg" alt="" width="525" height="768" /></a> </strong>

În perioada 9-10 aprilie 2014 va avea loc cea de-a IX –a ediție a Concursului Național de Vinuri și Băuturi Alcoolice la Centrul Regional de Afaceri Timișoara. Concursul se desfășoară sub patronajul Asociației Degustătorilor Autorizați din România (A.D.A.R.), al Organizației Naționale Interprofesionale Vitivinicole (O.N.I.V.) și al VINVEST, conform normelor specifice concursurilor de gen.
Obiectivele concursului vizează promovarea vinurilor, a băuturilor alcoolice de calitate, antrenarea partenerilor din piaţa vinului şi a băuturilor alcoolice într-o competiţie benefică în folosul consumatorului, precum și educarea publicului privind caracteristicile şi tipicitatea vinurilor româneşti,
obţinerea unei imagini reale a pieţei vinului şi o percepţie clară a etichetei româneşti, educarea publicului în privinţa consumului şi achiziţionării unui vin medaliat.

Ceremonia de Decernare a Medaliilor va avea loc sâmbătă, 12 aprilie 2014, ora 12.00, la Centrul Regional de Afaceri Timișoara, în cadrul Salonului Internațional de Vinuri VINVEST. Se vor oferi Marea Medalie de Aur la Vin Alb și Roșu, Marea Medalie de Aur la Vin de Vinotecă, Marea Medalie de Aur la Băuturi Alcoolice și vor fi nominalizați cei mai buni oenologi – ne-a precizat Lucia Pîrvu, liderul firmei organizatoare.

După cum ne-au mai informat organizatorii agenda manifestării este mult mai bogată față de anul trecut. Alături de manifestări de profil care sunt concentrate în jurul prezentării, testării și evaluării vinurilor, vor avea loc și alte discursuri... oenologice. Clubul Degustătorilor de Vin Neautorizați (CDViN a fost inființat în 2012 de de organizația Vestik și are ca obiect promovarea vinului românesc), susține aceste activități prin trei boguri și două site-uri. Universul Degustătorilor de Vin Neautorizați are în centrul său Vinul ca sursă de inspirație. Mai multe amănunte despre cum se vor desfășura ”ostilitățile” pe www.cdvin.ro. O altă degustare interesantă de vinuri va avea loc la Calpe Gallery unde specialiștii și consumatorii se vor întâlni sub ”pălăria” unei expoziții de artă contemporană. Partea de spectacol va fi onorată, printre alți de Vera&amp;Friends ce va susține un Concert unplugged. Vera Ciocan a debutat în urmă cu douăzeci de ani la Timișoara, alături de Bega Blues Band. Repertoriul său conține piese jazz, blues, pop făcute celebre de interpreți ca: Norah Jones, Frank Sinatra, Nat King Cole, Ella Fitzgerald etc. De asemenea la sediul Filarmonicii Banatul din Timișoara Dan Puric va vorbi despre ”Sufletul românesc” în atmosfera creată de Orchestra Simfonică și Corul Ion Românu ale Filarmonicii Banatul. Evenimentul are un caracter caritabil, fondurile obținute urmând să fie donate Clinicii Nera, prima clinică de recuperare oncologică.

Alte amanunte aflaţi pe <a href="http://www.vinvest.ro/" target="_blank">www.vinvest.ro</a>, <a href="http://www.facebook.com/salonul.vinvest">www.facebook.com/salonul.vinvest</a>. Traveller Magazin este unul dintre Partenerii Media ai manifestării.

<strong>MARA ANTON</strong>

<hr />

<strong>
</strong>

<strong>Ambasadorilor Turismului Românesc - a II-a rundă</strong>
La sfârșitul anului trecut Ministerul Turismului și Autoritatea Națională pentru Turism, în parteneriat cu Ministerul Afacerilor Externe au desemnat primii ”Ambasadori” care au menirea de a promova pe plan internațional, în modalități proprii, atracțiile turistice românești. Nu a trecut mult timp și, conform promisiunilor ministrului Maria Grapini, în luna ianuarie a avut loc, la hotelul Hilton din București, a doua Gală a Ambasadorilor Turismului Românesc. Paşaportul onorific de ambasador al turismului a fost înmânat de către Maria Grapini dar și de către Titus Corlățean, ministrul român de externe, <strong>artiștilor Maia Morgenstern, Dan Puric,Oana Pelea, Ovidiu Lipan „Ţăndărică” și Nicolae Voiculeţ, oamenilor de cultură Dinu Săraru, Constantin Chiriac,”mărcilor sportive” Nadia Comăneci, Helmuth Duckadam, Mariana Bitang și Octavian Bellu și cosmonautului Dumitru Prunariu.
<a href="http://www.travellermagazin.ro/arhiva/wp-content/uploads/2014/04/Gala-turism-013.jpg"><img class="alignnone size-full wp-image-2784" title="Gala turism 013" src="http://www.travellermagazin.ro/arhiva/wp-content/uploads/2014/04/Gala-turism-013.jpg" alt="" width="1024" height="768" /></a></strong>
Ministrul Titus Corlăţean a declarat în timpul Galei că instituția pe care o reprezintă susține acest demers: „ întrucât reprezintă un proiect inteligent care îşi propune să pună în lumină valorile României, şi prin aceasta România însăşi. Ne-am alăturat proiectului deoarece acesta exprimă respect faţă de cei care au stârnit şi stârnesc admiraţie faţă de ţara noastră în întreaga lume”.
<a href="http://www.travellermagazin.ro/arhiva/wp-content/uploads/2014/04/Gala-turism-016.jpg"><img class="alignnone size-full wp-image-2785" title="Gala turism 016" src="http://www.travellermagazin.ro/arhiva/wp-content/uploads/2014/04/Gala-turism-016.jpg" alt="" width="1024" height="768" /></a>

<strong>Sankt Petersburg și-a adus Lebedele la București
<a href="http://www.travellermagazin.ro/arhiva/wp-content/uploads/2014/04/ev-lacul-lebedelor-2.jpg"><img class="alignnone size-full wp-image-2786" title="ev lacul lebedelor 2" src="http://www.travellermagazin.ro/arhiva/wp-content/uploads/2014/04/ev-lacul-lebedelor-2.jpg" alt="" width="1024" height="602" /></a> </strong>

Singurul balet profesionist pe gheaţă, din lume - Ansamblul de Stat al Baletului pe Gheaţă din Sankt Petersburg - a susținut în ianuarie, la Sala Palatului din București, în fața a 4.000 de spectatori, o reprezentație feerică cu Lacul Lebedelor. Punerea în scenă poartă semnătura coregrafului Konstantin Rassadin. artist emerit al Rusiei. Baletul a adus pentru a patra oară în faţa publicului românesc un spectacol clasic de balet fascinant. Pentru acest show, scena Sălii Palatului a fost acoperită cu 2.500 de kilograme de gheaţă naturală. Baletul (fost Ansamblu de Stat al Baletului pe Gheaţă din Leningrad) a fost fondat în 1967 de către remarcabilul coregraf Konstantin Boyarsky, cel care a realizat pentru prima oară fuziunea dintre baletul clasic şi patinajul artistic.
Începând din 1995, Baletul din Sankt Petersburg a evoluat în fața publicului cu fascinantele montări transpuse pe geaţă ca „Frumoasa din pădurea adormită”, „Lacul lebedelor” şi „Spărgătorul de nuci” de Piotr Ilici Ceaikovski, precum şi „Cenuşăreasa” de Serghei Prokofiev. El au susținut peste 7.000 de reprezentaţii în SUA, Canada, Olanda, Germania, China, Spania, Coreea, Taiwan, Grecia, Portugalia, Irlanda, Serbia, Slovenia, Turcia, Elveţia, Columbia, Argentina - ne-a precizat Christian Raetscher, directorul general al Christian Raetscher Veranstaltungsmanagement, companie care a manageriat turneul companiei la București. Membrii Ansamblului din Sankt Petersburg au avut în program și vizitarea a două obiective turistice - Hotelul de gheață de la Lacul Bâlea și Palatul Brukenthal din Avrig, supranumit „Edenul din Transilvania”. Datorită condițiilor nefavorabile proiectul a fost amânat. Artiștii ruși s-au familiarizat însă cu farmecul Centrului Istoric al Bucureștiului, a cărui atmosferă au apreciat-o în mod deosebit.

<strong>ALEX BARBU</strong>

<strong>VICTORIA BERBECAR - ”Culorile Botizei n-au vârstă!”</strong>

Muzeul Național de Artă Contemporană (MNAC) din București a foSt martorul unei mini-expoziții de suflet coborâtă din Maramureșul Istoric, împreună cu preoteasa și artista populară Victoria Berbecaru. Deși despre vârstă nu se vorbește când vine vorba de cea a unei femei, ei bine, nu e niciun secret marea artizană a împlinit 70 de ani. Noi ne cunoaștem de mai bine de 30. Dar asta are mai puțină importanță în fața creațiilor sale, covoare, cergi, tapiserii, create din culori obținute numai din extrase naturale din plante. Talentul împletit cu acestea a condus spre creații artistice unicat. Nu întîmplător Victoria Berbecar mai este numită o ”artistă a neuitării”, și lucru acesta se poate vedea în colecțiile private din țară și străinătate. Dar și în cartea dedicată vieții ei, lansată cu prilejul vernisajului. Credem că Victoria Berbecar merită o amplă expoziție la Muzeul Țăranului Român sau cel al Satului, care să vorbească vizitatorilor de-a lungul mai multor săptămâni. Ar fi onorant pentru cele două instituții.

<strong>MARIAN CONSTANTINESCU </strong>

<strong>CIOCĂNEȘTI E CEL MAI FRUMOS SAT CULTURAL DIN ȚARA NOASTRĂ</strong>

Cel puțin în varianta Asociației cele mai frumoase sate din România. În urma evaluării și jurizării finale a candidaturilor, ce a avut loc la sediul Ambasadei Franței la București, comuna Ciocănești (județul Suceava) a obținut titlul Satul cultural al României 2014. În clasamentul final ea este urmată de comunele: Poiana Stampei (județul Suceava), Cumpăna (județul Constanța), Izvoarele (județul Prahova), respectiv Bezdead (județul Dâmbovița).
Acest program se derulează sub patronajul Ambasadei Franței în România, condusă de Excelența Sa domnul Philippe Gustin, al Ministerului pentru IMM –uri, afaceri și turism și al Autorității Naționale pentru Turism.

<strong>MUZEUL NAȚIONAL BRUKENTHAL DIN SIBIU</strong>
... este primul muzeu deschis în Europa Centrală şi de Est, în secolul al XVIII–lea. În anul 2016 instituţia va marca o nouă premieră în România, oferind vizitatorilor posibilitatea de a se ghida printre colecţii cu ajutorul unei aplicaţii speciale pentru telefoanele mobile inteligente, numită i-locate. Unii specialişti în management cultural au botezat aplicaţia ”GPS-ul de artă”. I-locate va fi produsul unui proiect european gândit de 24 de parteneri din nouă ţări, finanţat de Comisia Europeană cu 4,7 milioane de euro. Noua aplicaţie va permite vizitatorilor muzeului sibian să îşi configureze traseele în funcţie de preferinţele artistice şi, de asemenea, va oferi pe ecranul telefoanelor mobile informaţii despre obiectele de artă expuse. Ingenioasa aplicaţie nu va înlocui ghidajele audio sau cele realizate de angajaţii muzeului, ea va fi însă un instrument potrivit vizitatorului contemporan, obişnuit cu tehnologia de ultimă oră.

<strong>SOFIA VICOVEANCA ARE MUZEU.</strong>

Un model de urmat. Solista de muzică populară Sofia Vicoveanca a deschis un muzeu în care expune obiecte vestimentare tradiționale românești. Muzeul se află în casa din satul în care artista și-a petrecut copilăria - Vicovu de Jos, din județul Suceava. Sofia Vicoveanca (72 de ani) deține straie din zona Bucovinei pe care le-a conservat pentru a le expune: peste 80 de catrințe, ii, opinici, basmale și costume populare. Multe dintre obiecte au o vechime de peste o sută de ani și sunt unicat.

<strong>PESTE 1000 DE INVITAȚI</strong>

... personalități academice, studenţi şi absolvenţi români și membri ligii Studenților Români din Străinătate (LSRS) din peste 50 de ţări au marcat la Gala aniversară de la Palatul Parlamentului, 5 ani de activitate. „Putem spune cu mândrie că Liga s-a impus prin rezultate incontestabile. Fiecare dintre voi – premianții, finaliștii, voluntari, susținători și parteneri ai Ligii și cei peste 8200 de membri LSRS – sunteți tot atâtea motive de speranță pentru viitorul României” - declara Dan Nechita, Președintele Ligii Studenților Români din Străinătate.
Zece premii au recompensat rezultatele excepționale ale unor studenți români. Iată câțiva dintre acestea: Studentul Anului din Europa, nivel universitar – Diana Danciu (Universitatea Cambridge, Marea Britanie); Studentul Anului din America de Nord, nivel universitar – Luca Victor Ilieșiu (Universitatea Princeton, SUA); Studentul Anului de pe Alte Continente – Marius Wamsiedel (Universitatea Hong Kong, China); Studentul Anului în România – Sorina Lupu (Universitatea Politehnica din București); Marele Premiu: Studentul Român al Anului din Străinătate – Sonia Cristina Coman (Universitatea Columbia, SUA) cu specializare în artă franceză etc.

&nbsp;

<strong>MILIOANE DE PRIETENI PENTRU URȘI</strong>

Asociația „Milioane de prieteni” Brașov a inaugurat în cadrul rezervației de urși de la Zărnești, cel mai mare țarc destinat urșilor din rezervație. El include și un observator subteran destinat vizitatorilor care vor să vadă urșii de la distanță mică chiar din interiorul habitatului lor natural. Țarcul, care este al treilea din rezervație, are 9 hectare de teren împădurit. Rezervația, care se întinde pe o suprafață de peste 60 de hectare, adăpostește în prezent 65 de urși proveniți din captivitate, care erau ținuți în condiții improprii la restaurante, benzinării, hoteluri sau chiar mănăstiri. Investiția totală de circa 280.000 de euro a fost susținută în întregime de World Society for the Protection of Animals (WSPA), din Marea Britanie.