<strong>WTTC: Turismul chinez prinde “viteza luminii”</strong>
<p align="left"><a href="http://www.travellermagazin.ro/arhiva/wp-content/uploads/2012/05/China-2-270.jpg"><img class="alignnone size-large wp-image-1214" title="China 2 270" src="http://www.travellermagazin.ro/arhiva/wp-content/uploads/2012/05/China-2-270-768x1024.jpg" alt="" width="640" height="853" /></a>Peste patru ani China va deveni a doua putere turistică din lume, după Statele Unite, în ceea ce priveşte volumul investiţiilor făcute în acest domeniu. Conform unui raport al Consiliului Mondial al Turismului şi Călătorilor (WTTC) - care reevaluează potenţialul zonei China, Hong Kong şi Macao -, industria chineză de profil se dezvoltă “cu viteza luminii”. Unul dintre liderii organizaţiei Jean Claude Baumgarten subliniază că fondurile alocate sectorului turistic în China, care înglobează consumul, investiţiile, cheltuielile guvernamentale şi exporturile, se vor majora anual în intervalul 2007-2016 cu 8,7%. WTTC a încurajat statul chinez să introducă concedii plătite pentru angajaţi, pentru a promova călătoriile în străinătate în rândul cetăţenilor chinezi şi învăţarea limbii engleze. Deşi industria turismului în China cunoaşte o creştere accelerată, mulţi vizitatori străini încă evită această regiune, din cauza infrastructurii deficitare şi a posibilităţii reduse de a relaţiona cu localnicii, care nu vorbesc limbi străine. Prognozele pe acest an ale WTTC la numărul de turişti străini atraşi, arată că e posibil ca Statele Unite să fie surclasate de China care ar putea urca pe locul 2 după Franţa, locul 4 revenind Spaniei. La sfârşitul lui 2018 Franţa ar urma să fie detronată de China ce va ocupa  poziţia de lider internaţional.

Mai devreme de 2020</p>
<p align="left"><a href="http://www.travellermagazin.ro/arhiva/wp-content/uploads/2012/05/China-2-558.jpg"><img class="alignleft size-medium wp-image-1215" title="China 2 558" src="http://www.travellermagazin.ro/arhiva/wp-content/uploads/2012/05/China-2-558-300x225.jpg" alt="" width="300" height="225" /></a>La rândul său Organizaţia Mondială a Turismului (OMT) prognozează că până în 2017, China va deveni principala destinaţie turistică pe plan mondial, cu trei ani mai devreme decât termenul estimat anterior de către experţii organizaţiei. Aceştia prevăzuseră că în 2020 China va primi 137 de milioane de turişti, însa, conform unui oficial al Administraţiei Naţionale a Turismului, ţinta va fi atinsă mai repede. 2010 a fost un moment de vârf pentru circulaţia turistică spre Asia, stimulată în principal de organizarea la Shanghai, a World Expo 2010. Referindu-se la explozia turistică Taleb Rifai, preşedintele OMT, releva: "China a decis în urmă cu câţiva ani că turismul trebuie să devină unul dintre pilonii economiei şi acest lucru a funcţionat. În 2000 această ţară primea doar 8 milioane de turişti străini, de şase ori mai puţini decât în 2009. Anul trecut  spre spre această mare destinaţie asiatică s-au îndreptat 56 de milioane de turişti iar prognozele pentru 2011 sunt şi mai optimiste. Centrul de gravitaţie este în curs să se deplaseze spre China, dar şi spre Asia în general”. Rifai  a susţinut afirmaţiile oficialului chinez, conform cărora e posibil ca mai devreme de 2020, China să ajungă destinaţia mondială numărul 1 în ceea ce priveşte exportul turistic dar şi la  numărul de turişti care vor călători în străinătate.

O ştire de 17 miliarde de dolari</p>
<p align="left">Tot anul trecut China a alocat 17 miliarde de dolari pentru dezvoltarea infrastructurii de transport aerian pentru a face faţă ritmului alert de creştere a circulaţiei turistice. Au <a href="http://www.travellermagazin.ro/arhiva/wp-content/uploads/2012/05/china-3.jpg"><img class="alignright size-medium wp-image-1216" title="OLYMPUS DIGITAL CAMERA" src="http://www.travellermagazin.ro/arhiva/wp-content/uploads/2012/05/china-3-300x224.jpg" alt="" width="300" height="224" /></a>apărut 44 de aeroporturi noi China deţinând la această oră peste 175 de unităţi în care aterizează peste 1.500 de aeronave, un număr dublu faţă de anii 2007. Boom-ul se datorează şi faptului  că în urmă cu patru ani China a început să practice o politică de deschidere pentru investiţiile dezvoltate de companii străine  în infrastructura de transport aerian. Dar cea mai importantă ştire din acest domeniu a fost lansată la finele anului trecut. Producătorul Airbus a încheiat negocierile cu autorităţile de la Beijing pentru o comandă fabuloasă, care se ridică la 16 miliarde de dolari. Ea prevede cumpărarea a 150 de aeronave, respectiv 120 de aparate A320, 20 de A330 şi 10 A350. Numărul aparatelor ar putea să ajungă chiar la 200 conform acordului agreat de către preşedintele chinez Hu Jintao, cu ocazia vizitei sale în Franţa. Să tot zbori spre China !</p>
<p align="left"><strong>M. CONSTANTINESCU</strong></p>


<hr />
<p align="left"><strong>Emiratele Arabe Unite vor pe locul 1</strong>
<a href="http://www.travellermagazin.ro/arhiva/wp-content/uploads/2012/05/dubai-049.jpg"><img class="alignnone size-large wp-image-1217" title="OLYMPUS DIGITAL CAMERA" src="http://www.travellermagazin.ro/arhiva/wp-content/uploads/2012/05/dubai-049-768x1024.jpg" alt="" width="640" height="853" /></a>
Dubaiul va deveni una dintre cele mai mari atracţii ale lumii turistice. Estimarea aparţine lui  Khalid A bin Sulayem, directorul general al Departamentului de Turism şi Comert al metropolei. El a declarat că în următorii 5 ani, numărul turiştilor din Dubai va ajunge până la 15 milioane, ceea va consemna o creştere de peste 100%, în comparaţie cu 2006. În prezent Dubaiul se apropie de 70.000 de camere de hotel. Până în 2015 numărul acestora va ajunge la 124.000.

Oraşul, care şi-a propus să devină capitala mondială a turismului, comerţului, distracţiei şi finanţelor, este considerat “perla” Emiratelor Arabe Unite. Aici se află zona cu cea mai rapidă creştere urbană din lume, locul în care se derulează şi materializează într-un ritm ameţitor cele mai ambiţioase proiecte de construcţii. Dacă sunteţi amatori să colecţionaţi informaţii şi evenimente hoteliere vă putem oferi câteva dintre cele care domină topul în <a href="http://www.travellermagazin.ro/arhiva/wp-content/uploads/2012/05/dubai-041.jpg"><img class="alignright size-medium wp-image-1218" title="OLYMPUS DIGITAL CAMERA" src="http://www.travellermagazin.ro/arhiva/wp-content/uploads/2012/05/dubai-041-300x225.jpg" alt="" width="300" height="225" /></a>ultimii ani. Cel mai luxos şi înalt hotel al planetei este încă  Burj Al Arab, a cărui “naştere” a costat aproape un miliard de dolari. Are 60 de etaje şi 202 duplexuri, de care se îngrijesc 1.100 de angajaţi. Cel mai mic apartament are 169 de metri pătraţi, iar cele mai luxoase au o suprafaţă de 789 de metri pătraţi. Burj are 321 de metri înălţime. Pentru construcţia lui au fost necesari 70.000 de metri cubi de beton şi 9.000 de tone de oţel, iar pentru decorurile interioare au fost folosiţi 8.000 de metri pătraţi de foiţă de aur de 22 de carate. Cea mai mare şi mai luxoasă insulă artificială construită de om  este  Complexul Palmira (Palmier), plus alte două „surori gemene”, iar tot aici funcţionează cel mai mare mall din lume. Un loc fantastic este giganticul Turn Dubai, cea mai înaltă clădire din lume şi „perla coroanei” Emiratului. Burj Dubaiva va trece de cota 600 de metri în forma finală, cu 164 de etaje. Un alt proiect fabulos, care va contribui la creşterea circulaţiei turistice dar şi a transporturilor cargo, este Aeroportul Internaţional Al-Maktoum, de zece ori mai mare decat actualul aeroport internaţional şi Dubai Cargo City la un loc. Ca o idee noul aeroportul, în a cărui construcţie se investesc în jur de 82 de miliarde de dolari, va fi tranzitat anual de circa 120 de milioane de persoane, cu peste 30% mai mult decât Atlanta, cel mai aglomerat aeroport din lume. În paralel, se lucrează la cel mai mare Parc de distracţii din lume - „Dubailand” - ale cărui lucrări se vor încheia în întregime în 2018. Aici funcţionează un hotel colosal, cotat drept unul dintre cele mai mari din lume. Complexul Asia Asia plusează pe piaţa naţională cu încă 6.500 de camere. Cum arată? Merită să vă încumetaţi să le vedeţi.

Emiratele Arabe Unite împreună cu Dubai-ul au devenit un magnet turistic nu numai datorită investiţiilor. Ci şi promovării orientate spre marii furnizori turistici. Cele mai importante pieţe europene pentru Dubai sunt: Marea Britanie, Germania, Franţa şi Italia, iar cele mai noi sunt SUA, Brazilia şi China. În ansamblu turismul contribuie direct cu 20% la Produsul intern brut al Emiratelor Arabe Unite şi are o pondere indirectă de 30%.</p>
<p align="left"><strong>SÎNZIANA CONSTANTINESCU</strong></p>


<hr />
<p align="left"><strong>Care este capitala mondiala a cailor?</strong></p>
<p align="left"><a href="http://www.travellermagazin.ro/arhiva/wp-content/uploads/2012/05/lexington-4.jpg"><img class="alignleft size-medium wp-image-1219" title="lexington 4" src="http://www.travellermagazin.ro/arhiva/wp-content/uploads/2012/05/lexington-4-300x238.jpg" alt="" width="300" height="238" /></a>Un cal albastru! La fel de ciudată imagine şi la fel de uşor de reţinut ca şi o văcuţă elveţiană mov! Calul albastru este simbolul comercial, turistic, al unui oraş din statul Kentucky, SUA. Lexington are în jur de 300.000 de locuitori  şi se consideră capitala mondială a… cailor.

Cine alege un circuit turistic în zonă, se poate plimba, lejer, chiar şi o săptămână, învăţând o mulţime de lucruri interesante despre istoria cailor din Lexington. La începutul secolului 18 au fost aduşi în SUA primii cai pur sânge din Anglia. În Lexington se creşte o rasă specială, denumită  “toroughbred”, un pur sânge nărăvaş şi foarte rezistent. Pajiştile din celebra, pe plan local, regiune Bluegrass, au o iarbă cu conţinut ridicat de minerale, ceea ce asigură cailor o creştere sănătoasă şi o foarte bună asimilare a calciului în oase. Probabil că de la numele pajiştilor a apărut şi ideea de a picta calul-simbol al zonei, cu albastru.

Lexingtonul oferă două centre hipice de renume, Keenland şi Red Mile, iar turiştii pot vizita ferme speciale pentru creşterea cailor pentru competiţii, dar şi locaţii în care sunt îngrijiţi foştii campioni sau caii foarte bătrâni. În Kentucky Horse Park se fac lecţii interactive cu micuţii atraşi de lumea elegantelor animale, iar de anul trecut a fost pus în scenă un prim spectacol dedicat în exclusivitate etalării calităţilor şi frumuseţii cailor. Lexington a atras atenţia iubitorilor de competiţii ecvestre din toată lumea acum doi ani, prin organizarea primului concurs hipic modial din istorie care s-a ţinut în afara Europei (2010 FEI World Equestrian Games).</p>


<hr />
<p align="left"><strong>Real Madrid  </strong><strong>îşi construireşte o... insulă tematică</strong></p>
<p align="left"><a href="http://www.travellermagazin.ro/arhiva/wp-content/uploads/2012/05/Real-madrid-2.jpg"><img class="alignnone size-large wp-image-1220" title="Real madrid 2" src="http://www.travellermagazin.ro/arhiva/wp-content/uploads/2012/05/Real-madrid-2-1024x717.jpg" alt="" width="640" height="448" /></a>
Unul dintre cele mai profitabile cluburi de fotbal din lume - Real Madrid – a anunţat că va investi 1 miliard de dolari (peste 750 de milioane de euro) în construirea unui parc tematic, a cărei inaugrare este prevăzută peste trei ani.  El va fi amplasat în Emirate, pe o insula artificială şi va purta numele Real Madrid Resort Island.

Avantgardistul proiect a fost prezentat în cadrul unei conferinţe de presă convocată pe stadionul Santiago Bernabeu. „Este un pas decisiv şi strategic. Complexul va atrage milioane de persoane în căutarea unor condiţii de odihnă de calitate. Decizia a fost luat pentru a spori prestigiul mărci noastre în Orientul Mijlociu şi Asia” - a declarat Florentino Perez, liderul clubului spaniol. La prezentare au participat antrenorul Jose Mourinho, secondat de Zinedine Zidane, Karim Benzema, Iker Casillas, Sergio Ramos etc.

Cum va arăta complexul ? Amplasat în emiratul Ras al-Khaimah el va beneficia de un stadion cu 10.000 de locuri. Cei mai buni jucatori ai clubului se vor recrea pe un teren de fotbal situat in interiorul unui parc tematic unde suporterii Real Madrid îşi vor pune la încercare curajul călătorind cu într-un montagne russe. Complexul va oferi, de asemenea, un hotel de lux, numeroase vile proiectate de-a lungul falezei şi terenuri de antrenament.

Investitorii care consolidează proiectul sunt reprezentaţi de fondul  RAK Marjan Island<a href="http://www.travellermagazin.ro/arhiva/wp-content/uploads/2012/05/Real-madrid-1.jpg"><img class="alignright size-thumbnail wp-image-1221" title="Real madrid 1" src="http://www.travellermagazin.ro/arhiva/wp-content/uploads/2012/05/Real-madrid-1-150x150.jpg" alt="" width="150" height="150" /></a> Football Investment. Real Madrid Resort Island va fi “una dintre porţile de intrare în Emirate, în condiţiile în care azi peste jumătate din cei 300 de milioane de fani ai clubului madrilean provin din Asia” – a afirmat la întâlnirea cu media Louis Armand de Rouge, unul dintre responsabilii proiectului.</p>


<hr />

<h1 align="left">Travelodge se gândeşte la 2020</h1>
<p align="left">Lanţul hotelier britanic Travelodge şi-a anunţat intenţia de a investi în Spania, până în 2020 peste 976 de milioane de euro. Aceasta va contribui la construirea ori achiziţionarea a o sută de unităţi hoteliere. Într-o primă etapă sunt vizate oraşele Madrid, Barcelona şi Valencia. Grant Hearn, directorul executiv al Travelodge, a declarat că decizia a fost determinată de creşterea popularităţii Spaniei în topurile turistice internaţionale.

De asemenea şi cererea pentru hoteluri low-budget cunoaşte o creştere importantă la nivelul pieţei spaniole. Strategia de extindere a companiei a fost cristalizată după finalizarea un program pilot ce a constat în deschiderea în această ţară a 3 hoteluri, 2 în Madrid, respectiv unul în Barcelona.</p>