De vreo trei ani de zile a început să bântuie prin birourile ministerelor şi al altor instituţii de stat dar şi în spaţiile sociale ale ţării noastre o nouă modă, dictată de Uniunea Europeană. A venit timpul, dacă vrem să ne dezvoltăm eficient şi rapid, să înfiinţăm cât mai multe… Clustere. Care să dinamizeze sectoare sociale ori economice. Sună ca dracu cuvântul, dar asta are o importanţă minoră în comparaţie cu beneficiile anunţate. Pentru că Bruxelles-ul finaţează cele mai bune iniţiative transformate în proiecte fezabile, cu bani grei.
<a href="http://www.travellermagazin.ro/arhiva/wp-content/uploads/2015/01/Traveller-Magazin-128.jpg"><img class="alignnone size-full wp-image-3477" src="http://www.travellermagazin.ro/arhiva/wp-content/uploads/2015/01/Traveller-Magazin-128.jpg" alt="Traveller-Magazin-128" width="728" height="1024" /></a>

Deunăzi am participat la un interesant simpozion în care s-au explicat cam cum stau lucrurile şi cît de rămaşi în urmă suntem, aşa cum suntem noi cam la toate activităţile care presupun spirit asociativ, voluntariat şi mai multe fapte decât cuvinte. Am aflat, şi e bine să o ştiţi şi dumneavoastră, că în Europa activează deja circa 2.000 de Clustere. Cam 80% dintre ele nu au formă juridică. Au, în schimb, o mare parte din membrii lor. În România funcţionează 57 de Clustere dar numai jumătate dintre ele lucrează în... reţele. Cum adică? Foarte simplu! Unele dintre ele nici nu şi-au propus să se dezvolte în acest fel, ci s-au înfiinţat în principal pentru a putea avea o mai mare reprezentativitate şi accesibilitate spre fonduri europene. Nu e nimic rău nici în asta. Pentru că este un drum de urmat, spun specialiştii europeni.

De ce i-am contrazice? În condiţiile în care n-am excelat în absorbirea de finanţe. Inclusiv în domeniul turistic. Una dintre condiţiile existenţei unui Cluster, este să îşi construiască un site bilingv pe internet, în care să-şi expună strategia pe termen lung. Tot specialiştii europeni au observat că sunt multe Clustere cu site-uri foarte bine garnisite, dar care după ce au intrat în posesia finanţelor râvnite, au tocat banii Uniunii degeaba, fără nici o finalitate. Deci se mai întâmplă şi la alţii, cu bună ştiinţă. Aşa, că de ce să ne autoflagem financiar şi fiscal!

Dacă este timpul Clusterelor, să arătăm că ştim şi noi să fim contemporani cu moda din cartier. <strong>Ce sunt până la urmă clusterele????</strong>

Păi, seamănă cu nişte stupi de albine. Oamenii şi firmele se asociază în funcţie de interese. Îşi aşează proiectele într-un spaţiu de lucru şi produc... miere. Unele albine fac performanţă, miere multă şi de calitate, altele trândăvesc. Unele colonii de stupi durează, altele mor. Altele inovează, iar acestea, trăiesc cel mai mult pentru că mierea o cumpără... Uniunea Europeană. De luat în seamă.