<p align="justify"><strong>150 de milioane pentru turismul balnear</strong></p>
<p align="justify">În acest an turismul balnear va atrage investiţii de aproximativ 150 de milioane de euro. O mare parte din această sumă va fi direcţionată spre modernizarea vechilor hoteluri dar există şi o serie de proiecte noi care vor creşte nivelul serviciilor oferite de acest segment turistic. În acest scop a fost semnat un Protocol de colaborare ce are ca parteneri Ministerul pentru IMM, Turism şi Mediul de Afaceri, Organizaţia Patronală a Turismului Balnear din România (OPTBR), <span style="color: #ff0000;"><strong>Asociaţia Naţională a Staţiunilor Turistice din România</strong></span>, (ANSTR) şi Ministerul Economiei.
<a href="http://www.travellermagazin.ro/arhiva/wp-content/uploads/2013/08/Balnear-intilnire-1.jpg"><img class="alignnone size-full wp-image-2231" title="Balnear intilnire 1" src="http://www.travellermagazin.ro/arhiva/wp-content/uploads/2013/08/Balnear-intilnire-1.jpg" alt="" width="1024" height="768" /></a>

<strong>Nicu Rădulescu, preşedintele OPTBR</strong> a declarat că sunt investiţii ce se vor finaliza anul acesta iar altele vor fi demarate în cursul acestui an. Sectorul balnear atrage anual 850.000 - 1.000.000 de turişti, mai mult de jumătate dintre ei fiind pensionarii veniţi prin CNPAS. “În ultimii ani a crescut numărul celor care vin în staţiunile balneare la wellness, şi nu la băi. Conform estimărilor noastre turismul balnear atrage anual 65-75de milioane de euro. Datorită schimbării structurii de consumatori în 2012 s-a înregistrat o creştere de cel puţin 10% pe segmentul tratament, refacere şi punere în formă a organismului. În urma investiţiilor aflate în curs dar şi a celor care vor fi demarate în acest an, există şanse ca pe termen scurt spre mediu, turismul balnear să genereze venituri mai mari cu 20%-30%”- a mai precizat Rădulescu.
<a href="http://www.travellermagazin.ro/arhiva/wp-content/uploads/2013/08/balnear-113.jpg"><img class="alignnone size-full wp-image-2232" title="balnear 113" src="http://www.travellermagazin.ro/arhiva/wp-content/uploads/2013/08/balnear-113.jpg" alt="" width="1024" height="768" /></a></p>
<p align="justify"><strong>E nevoie de facilităţi şi o politică dedicată</strong></p>
<p align="justify">La rândul său Victor Moraru, preşedintele ANSTR, a prezentat ministerului de profil un set de măsuri care, dacă vor fi aplicate, vor permite investitorilor din staţiunile balneare să-şi realizeze mult mai repede proiectele. Printre acestea se numără: necesitatea elaborării unei legi a parteneriatelor public-private; finanţarea de la bugetul de stat a proiectelor noi privind investiţiile în infrastructură în localităţile cu statut de staţiuni turistice, care nu au beneficiat încă de astfel de finanţări; acordarea statutului de staţiune balneară şi balneoclimaterică pentru toate staţiunile turistice care dispun de factori naturali de cură; modificarea legii nr. 85/2003 privind resursele minerale şi încasarea directă de către autorităţile publice locale a unui procent de 50% din redevenţa încasată de către ANRM, fapt ce ar face ca o parte din staţiunile turistice să nu mai solicite sume de la bugetul de stat pentru dezvoltarea infrastructurii în turism.
<a href="http://www.travellermagazin.ro/arhiva/wp-content/uploads/2013/08/balnear04.jpg"><img class="alignnone size-full wp-image-2233" title="balnear04" src="http://www.travellermagazin.ro/arhiva/wp-content/uploads/2013/08/balnear04.jpg" alt="" width="1024" height="680" /></a>
De asemenea, liderul ANSTR este de părere că ar trebui inclusă în Codul Fiscal o prevedere expresă care să permită scutirea agenţilor economici de la plata impozitului pentru investiţii în turism şi activităţi conexe mai mari de 1.500.000 de euro. În plus, ar fi necesară alocarea către bugetele localităţilor, cu statut de staţiune turistică, a unui buget anual de 1 milion de euro, pentru următorii 4 ani, cu destinaţia de refacere şi extindere a infrastructurii turistice. La fel de importantă este continuarea atestării factorilor de cură deţinuţi de staţiunile turistice şi declararea acestora drept staţiuni balneare sau balneoclimaterice.</p>
<p align="justify"><strong>MARA ANTON
<a href="http://www.travellermagazin.ro/arhiva/wp-content/uploads/2013/08/Balnear05.jpg"><img class="alignnone size-full wp-image-2234" title="Balnear05" src="http://www.travellermagazin.ro/arhiva/wp-content/uploads/2013/08/Balnear05.jpg" alt="" width="1024" height="680" /></a> </strong></p>