<p align="justify"><strong>YEOSU 2012: APĂ, PĂMÂNT, AER !
<a href="http://www.travellermagazin.ro/arhiva/wp-content/uploads/2012/11/Yeosu-expo-1.jpg"><img class="alignnone size-full wp-image-1591" title="Yeosu expo 1" src="http://www.travellermagazin.ro/arhiva/wp-content/uploads/2012/11/Yeosu-expo-1.jpg" alt="" width="1024" height="768" /></a></strong>
Pe 12 august s-a tras cortina peste Expoziţia Mondială 2012, găzduită de oraşul Yeosu din Coreea de Sud. Evenimentul se deschidea pe 12 mai, şi strângea sub acoperişul pavilioanelor sale nu mai puţin de 60 de ţări din întreaga lume. Tema centrală a fost „Viaţa marină şi de coastă: diversitatea resurselor şi activităţi de susţinere”.
<a href="http://www.travellermagazin.ro/arhiva/wp-content/uploads/2012/11/Yeosu-expo-2.jpg"><img class="alignnone size-full wp-image-1592" title="Yeosu expo 2" src="http://www.travellermagazin.ro/arhiva/wp-content/uploads/2012/11/Yeosu-expo-2.jpg" alt="" width="1024" height="768" /></a>
Expo Yeoshu 2012 s-a remarcat printr-un remember al invenţiilor prezentate de expoziţiile mondiale de-a lungul anilor, invenţii precum  liftul  (Dublin, 1853), roata din parcurile de distracţii (Chicago, 1893), televizorul (New York, 1939), dar şi prin monumente rămase în urma unor expoziţii cum ar fi Turnul Eiffel din Paris, Atomul din Bruxelles, Piaţa Spaniei din Sevillia. Expoziţia a fost organizată pentru prima dată sub denumirea de expoziţie universală, la Londra în 1851 şi a avut tematica ,,Marile expoziţii ale realizărilor industriale ale tuturor naţiunilor”. Scopul reuniunilor internaţionale a fost şi a rămas să unească tot mai multe naţiuni la un loc, fiecare individualizandu-se prin prezentarea în cadrul unui pavilion a ultimelor realizări industriale. În decursul anilor, tematica principală a expoziţiilor a trecut prin 3 etape: dezvoltarea industrială, culturală şi branding.
<a href="http://www.travellermagazin.ro/arhiva/wp-content/uploads/2012/11/Yeosu-expo-3.jpg"><img class="alignnone size-full wp-image-1593" title="Yeosu expo 3" src="http://www.travellermagazin.ro/arhiva/wp-content/uploads/2012/11/Yeosu-expo-3.jpg" alt="" width="1024" height="768" /></a>
Aflată în etapă de branding naţional, Expo Yeosu 2012, a oferit naţiunilor un spaţiu armonios în care să-şi promoveze turismul, cultura prin intermediul tehnologiei de ultimă oră. S-au remarcat Japonia, Spania, Elveţia, Rusia, Germania şi China. Japonia a prezentat un film despre povestea unui copil afectat de tsunami-ul din 2011, tsunami în urma căruia şi-a pierdut casa şi familia. Deşi povestea era foarte tristă, modul de realizare a filmului a fost impresionantă. Spectatorii erau aşezaţi într-un teatru iar pe fundal rula un film de desene animate combinat cu holograme, astfel personajele din film erau când hologramă, când în desenul animat sugerând tragedia în tridimensional. Spania a abordat tematica expoziţiei cu un concept total diferit. În cadrul unui proiect aflat în derulare în această ţară, oceanografii au colectat mostre de apă din toate mările şi oceanele lumii de la mai multe adâncimi. Vizitatorul intra în pavilion şi se simţea ca şi cum se plimba pe fundul oceanului, algele sau coralii fiind reprezentaţi de vasele cu mostre de apă din toată lumea ce peste 10 ani vor fi folosite pentru elaborarea de medicamente de mare eficienţă. Elveţia a dorit să prezinte care sunt întrebuinţările apei şi cât este aceasta de importantă pentru dezvoltarea umanităţii, dar şi ce înseamnă apa de gheţar. Drept urmare aceştia au adus la Yeosu o secţiune dintr-un gheţar cu peste 10.000 de ani vechime.
<a href="http://www.travellermagazin.ro/arhiva/wp-content/uploads/2012/11/Yeosu-expo-4.jpg"><img class="alignnone size-full wp-image-1594" title="Yeosu expo 4" src="http://www.travellermagazin.ro/arhiva/wp-content/uploads/2012/11/Yeosu-expo-4.jpg" alt="" width="1024" height="768" /></a>
România a „jucat” la... verde. Tema pavilionului nostru a fost Delta Dunării, reprezentată prin 3 zone: zona apei, a pământului şi a aerului. Primul segment a fost reflectat de un simbol unic, farul, care marcheaza prezenta omului în apropierea apei, a deltei şi a mării. În zona Pământ, vizitatorii au putut descoperi fauna şi flora din Delta Dunării, simbolul zonei fiind copacul vieţii. Aici s-au regăsit elemente simbolistice care ajută la descoperirea celor mai interesante specii deltaice. Copacul vieţii se continua la mezanin, unde vizitatorii au aflat despre etnodiversitatea Deltei şi a spaţiului dobrogean. Zona Aer era simbolizată de o sferă transparentă, amplasată chiar lângă copacul vieţii. Vizitatorii internaţionali au descoperit o gamă variată de specii de păsări rare, unele chiar unice, găzduite de Delta Dunării.

Importanţa şi unicitatea Deltei Dunării a fost foarte bine comunicate. Şi îmbinarea de elemente ultramoderne KINECT pe ecrane LCD a fost fericită. Aici au putut fi urmărite imagini peisagistice, personajele - în realitate vizitatori ai expoziţiei -, toate fiind integrate ambiental printr-o muzică interactivă amintind de jocuri populare româneşti şi tradiţiile specifice Deltei. De asemenea am observat interesul deosebit faţă de expoziţia de vinuri românesti, reprezentative pentru numeroase regiuni viticole ale ţării noastre,  pentru degustari şi prezentări de mărci de calitate. La acelaşi nivel s-au clasat şi băuturile tradiţionale naturale, dintre care amintim sortimente de rachiuri şi palinca. Logistica evenimentului a fost asigurată de către specialiştii touroperatorului român Olimpic International Turism, firmă condusă de George Sorin Nicolescu. Ea este foarte bine apreciată pentru experienţa acumulată şi exprimată la alte expoziţii, congrese şi manifestări internaţionale. Directorul Nicolescu ne-a declarat: „Pavilionul nostru s-a bucurat de aprecieri deosebite din partea vizitatorilor. Afluenţa a fost foarte mare. Schimbul de experienţă cu oameni de cultură, de artă, de afaceri şi specialişti din cercetare prezenţi la Pavilionul nostru precum şi cu reprezentanţii celorlalte Pavilioane naţionale a fost caracterizat de o cunoaştere dinamică cu certe beneficii ulterioare în comunicare şi parteneriate economice din domeniile respective”.

Expoziţiile mondiale la care am mai participat în ultimii ani Aichi-Japonia, Shanghai – China, ca şi cea de la Yeosu-Coreea au, după cum observat, un numitor comun: contribuie la cunoaşterea interumană, promovarea imaginii României în lume din toate punctele de vedere: sociologic, cultural artistic, tehnic, potenţial de export. Din punctul nostru de vedere aş putea aprecia că toate au fost rampe de lansare pentru  dezvoltarea turismului de incoming.</p>
<p align="justify"><strong>MĂDALINA NICOLESCU</strong></p>