<strong>HOREZU are valoare de patrimoniu</strong>

<a href="http://www.infotravelromania.ro/horezu.html" target="_blank">Ceramica de Horezu </a>a fost inclusă în lista patrimoniului cultural imaterial al UNESCO. Decizia a fost luată la cea de-a 7-a sesiune a Comitetului Interguvernamental de Protejare a Patrimoniului Cultural Imaterial ce s-a desfăşurat, la finele anului trecut, la Paris. Potrivit site-ului UNESCO, confecţionarea ceramicii de Horezu este considerat un meşteşug tradiţional unic, practicat de barbaţii şi de femeile din partea nordică a judeţului Vâlcea. Procesul de prrelucrare a acesteia este divizat: în timp ce bărbaţii se ocupă cu extragerea lutului, care este, ulterior, curăţat, frământat şi amestecat, femeile decorează obiectele folosind tehnici şi instrumente specifice, cu care desenează modele specifice zonei tradiţionale Horezu. UNESCO a precizat că tehnicile, arta şi cunoştintele asociate ceramicii de Horezu sunt markeri simbolici pentru identitatea comunităţii din Horezu şi Olari. Înscrierea meşteşugului ceramicii de Horezu în lista reprezentativă a UNESCO va contribui la cooperarea cu alţi meşteşugari din alte zone în scopul promovării respectului pentru diversitate culturală şi creativitate umană.

<strong>Ce a descoperit The World Geography !</strong>

<a href="http://www.travellermagazin.ro/arhiva/wp-content/uploads/2013/05/cascada-bigar.jpg"><img class="alignleft size-medium wp-image-1993" title="cascada bigar" src="http://www.travellermagazin.ro/arhiva/wp-content/uploads/2013/05/cascada-bigar-253x300.jpg" alt="" width="253" height="300" /></a>Conform unui clasament realizat de site-ul The World Geography, Cascada Bigar din România ocupă primul loc în Topul celor mai frumoase cascade din lume. Cascada se află pe Valea Minişului, la gura Poneasca, în Banat, şi poartă numele Bigar ca şi al peşterii din apropiere. Realizatorii site-ului descriu cascada a fi drept una dintre cele mai frumoase din lume şi datorită modului cum se scurge apa pe suprafeţele pietroase. În plus, ea este amplasată exact pe Paralela 45. Locul doi în top a revenit Eternal Flame Falls, o cascadă de mici dimensiuni din rezervaţia americană Shale Creek, de lângă New York. Locul al treilea e ocupat de cascada Asik-Asik din Filipine. Aceasta se află în localitatea Alamada, are 60 de metri înălţime şi o lăţime de 140 metri. Apa cascadei ar avea puteri magice, care vindecă oamenii.

&nbsp;

<strong>EUROMONITOR: Bucureştiul a fost pe 56</strong>

Conform Euromonitor International în 2011, ca urmare a relansării economice mondiale, <a href="http://www.travellermagazin.ro/arhiva/wp-content/uploads/2013/05/Bucuresti-euromonitor.jpg"><img class="alignright size-medium wp-image-1994" title="Bucuresti euromonitor" src="http://www.travellermagazin.ro/arhiva/wp-content/uploads/2013/05/Bucuresti-euromonitor-211x300.jpg" alt="" width="211" height="300" /></a>turismul a cunoscut o creştere a cererii, ceea ce a avut un impact pozitiv asupra circulaţiei turistice în primele 100 de oraşe ale lumii, unde sosirile au crescut cu o medie de 7%. Specialiştii europeni au întocmit un top al celor mai vizitate oraşe la nivel mondial. Astfel Bucureştiul ocupa locul 56, cu 2,35 milioane de sosiri. Primul loc este deţinut de Hong Kong cu 21,8 milioane vizitatori, urmat de Singapore cu 19,8 milioane, Londra cu 15,1 milioane, Kuala Lumpur cu 13,3 milioane şi Macau cu 12,9 milioane. Cel mai bine plasat oras est-european în acest clasament este Budapesta care ocupa locul 25, cu 4,4 milioane de vizitatori. Ultimul loc a revenit oraşului Zurich care a înregistrat 1,42 milioane vizitatori în 2011.

<strong>BBC caută păduri... bântuite</strong>

<a href="http://www.travellermagazin.ro/arhiva/wp-content/uploads/2013/05/padurea-hoia.jpg"><img class="alignright size-medium wp-image-1995" title="padurea hoia" src="http://www.travellermagazin.ro/arhiva/wp-content/uploads/2013/05/padurea-hoia-300x174.jpg" alt="" width="300" height="174" /></a>Pădurea Hoia-Baciu din judeţul Cluj se află în Top 5 al celor mai bântuite păduri din lume. Asta în viziunea televiziunii BBC. Jurnaliştii britanici apreciază că pădurea din Transilvania atrage atenţia de peste o jumătate de secol pentru locurile sale misterioase. Locuitorii oraşelor din apropiere susţin că pădurea – care are o poiană circulară în centru – este un portal, iar cei care trec prin acesta s-ar putea să nu se mai întoarcă niciodată din timp şi spaţiu. Copacii, despre care se spune că erau odată drepţi şi înalţi, sunt acum răsuciţi în noduri, mai scrie BBC. Aceeaşi pădure a fost inclusă de curând într-un Top realizat de revista americană Travel+Leisure, care, de asemenea, o plasa printre cele mai infricoşătoare păduri din lume.
Desele apariţii din ultimele două decenii ale unor aspecte stranii în pădurea Hoia-Baciu au stârnit interesul unor echipe de cercetători români al fenomenelor paranormale. Alături de pădurea clujeană în Topul BBC au mai fost incluse pădurea Wychwood din Anglia, Insula Păpuşilor din Mexic, Pădurea Neagră din Germania şi Pădurea Aokigahara din Japonia.„Two Castles in One Day” – o invitaţie atractivă„Un tur bine făcut, foarte profesional, pe care l-am apreciat!” (T. Mike, SUA). „Am avut o zi extraordinară cu un ghid fantastic, cunoştinţele şi felul său de prezentare fiind superbe!” (V. Herman, Africa de Sud). „În 12 ore am învăţat foarte multe despre istoria şi cultura României. În calitatea mea de scriitor de turism voi recomanda această companie pentru tururile sale. Sunt sigur că voi reveni cu prima ocazie la Bucureşti!” (V. Richard, Marea Britanie). „Sinaia şi Castelul Peleş sunt fantastice, iar împrejurimile extraordinare. Sincer vorbind nu m-am aşteptat să descoper locuri atât de frumoase!” (K. Ternko, Honolulu).

Sunt doar o parte din impresiile turiştilor care au testat programul “Two Castles in One <a href="http://www.travellermagazin.ro/arhiva/wp-content/uploads/2013/05/Two-Castle-circuit.jpg"><img class="alignright size-medium wp-image-1997" title="Two Castle circuit" src="http://www.travellermagazin.ro/arhiva/wp-content/uploads/2013/05/Two-Castle-circuit-225x300.jpg" alt="" width="225" height="300" /></a>Day” oferit de către<strong> Travel Maker</strong>. Deşi a fost lansat în luna aprilie anul trecut el cunoaşte deja un mare succes în rândul turiştilor străini veniţi la  Bucureşti. Dan Penciu, directorul general al companiei spune că produsul a prins foarte repede mai ales datorită deschiderii spre colaborare a unor manageri din peste 20 de hoteluri din Capitală. “Putem face din Bucureşti o destinaţie competitivă, atractivă. Practic turiştii străini au la dispoziţie prima excursie de tip “shared” care include şi vizitarea Braşovului. Plecarea se face în fiecare zi, din faţa statuii lui Carol I din Piaţa Revoluţiei, cu excepţia zilei de luni. Majoritatea turiştilor străini pe care I-am avut provin din Germania, Israel, Spania, Franţa, SUA, Marea Britanie, Italia etc”.
Rezervările se pot efectua direct la hotelurile sau agenţii de turism din Bucureşti, telefonic la 021 232 03 31 si 0735 525 710 sau online pe <a href="http://www.bucharestcitytour.com/">www.BucharestCityTour.com</a>.

RĂZVAN PASCU şi-a deschis agenţie de PRUnul dintre cei mai cunoscuţi <a href="http://www.infotravelromania.ro/top-bloguri-travel.html" target="_blank">bloggeri români</a> Răzvan Pascu, a anunţat lansarea <a href="http://www.travelcommunication.ro/">Travel Communication Romania</a>(TCR), o agenţie de Marketing şi PR ce va fi dedicată exclusiv industriei turismului. Noua companie îşi propune să promoveze  agenţii de turism, companii aeriene, regiuni turistice, hoteluri din România dar şi din străinătate. Pe lângă serviciile clasice de Relaţii Publice, ce implică reprezentarea în faţa opiniei publice şi organizarea de evenimente, TCR îşi va axa activitatea şi pe realizarea de proiecte speciale de comunicare cu bloggeri şi jurnalişti, adaptate fiecărei companii în parte şi publicului său ţintă. “Dacă în anii trecuţi, marketingul unei afaceri din turism însemna doar participarea la târguri de specialitate şi tipărirea unor cataloage în 2013 lucrurile sunt cu mult diferite, iar marketingul unei afaceri din turism trebuie să se adapteze. Pentru a face faţă acestor schimbări, afacerile din turism au nevoie de o strategie de comunicare profesionistă, gândită şi implementată pe termen mediu şi lung, de oameni cu expertiză şi pasiune pentru turism, dar şi de servicii de PR externalizate către profesionişti”, ne-a declarat Răzvan Pascu, Managing Partner Travel Communication Romania.

<strong>CAZINOUL din Constanţa nu se mai vinde</strong>

Radu Mazăre, primarul municipiului Constanţa a declarat că în ceea ce priveşte acest obiectiv de patrimoniu, a intervenit o schimbare de strategie. Cazinoul nu va mai fi scos la vânzare ci va deveni subiectul de dezvoltare al unui parteneriat public-privat. Investitori din Rusia ar dori să se implice ca asociaţi, în amenajarea unui hotel de 5 stele în apropierea Cazinoului, unde ar urma să fie cazaţi jucătorii. Primarul a mai spus că se aşteaptă ca de viitorul proiect să fie interesaţi şi alţi investitori internaţionali.

&nbsp;

<strong>ARGONAUŢII şi-au încheiat misiunea</strong>

Proiectul “Pe urmele argonauţilor: promovarea traseului turistic Constanţa, Istria, Cheile Dobrogei” a ajuns la maturitate. Prin acesta a fost derulată o campanie de promovare a traseului turistic „Pe urmele argonauţilor”, ce cuprinde Constanţa, Istria şi Cheile Dobrogei. Obiectivele turistice incluse sunt: Rezervaţia Biosferei Delta Dunării – Grindul Chituc, Grindul Lupilor, Lacul Sinoe, Refugiul ornitologic Corbu-Nuntaşi-Histria; Cheile Dobrogei, Masivul geologic Cheia, Gura Dobrogei, Cetatea Histria, Biserica monument “Sf. Nicolae” din satul Istria, Mănăstirea şi Peştera Sf. Ioan Casian. Pentru promovarea acestei rute turistice s-au tipărit şi distribuit circa 2,4 milioane de pliante şi 6.000 de broşuri, au fost realizate filme turistice despre a obiectivele din zona Istria-Cheile Dobrogei,  website-ul traseului turistic <a href="http://www.histria-cheiledobrogei.ro/">www.histria-cheiledobrogei.ro</a> etc.

<strong>PASIONAŢII sporturilor albe au un nou INFO GHID</strong>

ADEPTurism România în parteneriat cu RomâniaTuristică.ro  au realizat o nouă ediţie a Ghidului INFO SCHI <a href="http://www.infotravelromania.ro/index.html" target="_blank">ROMANIA</a>. Proiectul a fost iniţiat anul trecut de <a href="http://www.travellermagazin.ro/arhiva/wp-content/uploads/2013/05/event-ski.jpg"><img class="alignright size-medium wp-image-1996" title="event ski" src="http://www.travellermagazin.ro/arhiva/wp-content/uploads/2013/05/event-ski-210x300.jpg" alt="" width="210" height="300" /></a>RomaniaTuristica.ro. Noua versiune a apărut în contextul desfăşurării evenimentului FOTE 2013, ce a avut loc în judeţul Braşov, în perioada 17-22 februarie. Ghidul este tipărit în limbile română şi engleză. El a fost editat sub formă de revistă A 5 full color, 52 de pagini în care se regăsesc informaţii despre domeniile schiabile din România. “Pentru ca ghidul să fie cunoscut de cât mai multi pasionaţi ai sporturilor de iarnă, am  creat în acest sens o versiune electronică a acestuia care cuprinde toate pârtiile de schi  şi poate fi accesat pe prima pagină a siteului <a href="http://www.romaniaturistica.ro/">www.romaniaturistica.ro</a>” - ne-a declarat Mihai Dănăilă, coordonatorul proiectului.

<strong>Când va avea Capitala un hipodrom? </strong>

Nu se ştie cu certitudine, dar va avea. Cel puţin asta a anunţat Primarul Sorin Oprescu precizând că materializarea unui asemenea proiect va fi posibilă în cea de-a doua jumătate a mandatului său. Nu au fost furnizate detalii despre locul în care urmează să fie amenajat Hipodromul.
După cum se ştie Bucureştiul a avut la începutul secolului trecut un asemenea hipodrom, La Băneasa, unde se află azi Aeroportul “Aurel Vlaicu”. Din anul 1875, oraşul a avut un Jockey Club naţional, al cărui preşedinte a fost Regele Carol I. În 1905, arhitectul I. Berindey a ridicat construcţia Hipodromului Băneasa, căruia i s-au alocat 60 de hectare de teren pentru pistele de galop şi de trap, pentru tribune, restaurante, grajduri etc. În 1960 hipodromul a fost mutat la Ploieşti.