<strong><span style="font-size: medium;">TRANSPORTURI NR.86 (MAI 2011) </span></strong>

<strong><a href="../../foto/86/transporturi/Blue-Air-Sherif-Ussama-si-Eduard-Irimia.jpg" target="_blank"><img src="../../foto/86/transporturi/mici/Blue-Air-Sherif-Ussama-si-Eduard-Irimia.jpg" border="0" alt="" width="200" height="133" align="left" /></a>CE E NOU la BLUE AIR !</strong>
IARNA NU-I CA VARA. Prima companie de smart flying din România,  cu capital integral românesc, a anunţat lansarea oficială a orarului de  iarnă 2011-2012. Deşi vara nu a venit încă, vă puteţi încă de pe acum  planifica vacanţa de iarnă la preţuri atractive pentru perioada de  călătorie cuprinsă între 30 octombrie 2011 şi 24 martie 2012. Preţurile  încep de la 14,99 euro per segment (taxe incluse, locuri limitate, check  in online gratuit pentru Bucureşti şi Bacău). Destinaţiile din orarul  de iarnă sunt: Din Bucureşti spre: Madrid, Paris-Beauvais, Barcelona,  Milano-Bergamo, Valencia, Roma, Bologna, Bruxelles, Malaga, Stuttgart,  Larnaca, Londra-Luton, Dublin, Napoli, Catania, Nisa; din Bacău către:  Roma, Milano-Bergamo, Torino-Cuneo, Londra-Luton – ne-a precizat  Florentina Tatu, directorul de PR al Blue Air.
Lista completă a destinaţiilor introduse la vânzare pentru orarul de iarnă se regăseşte pe www.blueairweb.com.

<hr />

<strong>PARTENERIAT PENTRU TURNEUL SUPERKOMBAT WORLD GRAND PRIX.
</strong>
Blue Air a anunţat încheierea unui parteneriat prin care a  devenit  transportatorul oficial al turneului Superkombat World Grand  Prix. După succesul de anul trecut al galei K1 World Grand Prix  Bucharest, celebrul sistem revine la Bucureşti sub numele Superkombat  World Grand Prix. Circuitul mondial este produs de promoterul Eduard  Irimia devenit de anul acesta şi producătorul executiv la nivel mondial  al Federaţiei WAKO Pro (World Association of KickBoxing Organisations).

Prima Gală, ce face parte din cadrul circuitului internaţional  Superkombat WGP, s-a desfăşurat la Bucureşti pe 21 mai. Următoarele  evenimente vor fi găzduite de oraşele Torino, Londra şi Madrid, urmând  să fie transmise în 73 de ţări. „Circuitul Superkombat este tot un Grand  Prix cu reguli de K1. S-a schimbat doar numele, din Local Kombat în  Superkombat, dar cel mai important lucru este faptul că devine un  circuit internaţional cu o expunere foarte mare. În urma parteneriatului  cu Eurosport, galele Superkombat vor fi urmărite în direct pe patru  continente. Este un lucru cu care ne mândrim deoarece vorbim de un  produs românesc. Valoarea contractului cu Blue Air este substanţială. Mă  bucură că şi de această dată compania aeriană sprijină valorile şi  performanţa românească” – a declarat Eduard Irimia, preşedintele   Superkombat WGP.
…………………………………………………………………………………
<strong>IATA are prognoze optimiste</strong>

<a href="../../foto/86/transporturi/Iata.jpg" target="_blank"><img src="../../foto/86/transporturi/mici/Iata.jpg" border="0" alt="" width="200" height="150" align="left" /></a>Specialiştii  Asociaţiei Internationale a Transportatorilor Aerieni (IATA) se arată  deosebit de încrezători în prognozele făcute pentru intervalul ce se va  încheia în 2014. Ei estimează că numărul pasagerilor companiilor aeriene  va ajunge la 3,3 miliarde pe an, în 2014, cifra cu 32% mai mare faţă de  nivelul de 2,5 miliarde înregistrat în 2009). Această evoluţie este  consolidată în principal de expansiunea economică foarte puternică a  Chinei, care va aduce în acest interval un plus de 214 milioane de  pasageri. Potrivit aceleiaşi surse companiile de transport aerian se  redresează semnificativ după recesiunea din 2009, însă anumite segmente  din industria de profil rămân încă afectate de efectele recesiunii  globale.
O altă veste bună constă în modificarea pozitivă ce a intervenit  la sfârşitul anului trecut în estimările IATA. Profitul sectorului  aerian a fost în 2010 de 15,1 miliarde dolari deşi prognoza, corectată  în luna septembrie, se oprea la un nivel de numai 8,9 miliarde de  dolari.

..................................................................................................................................

<strong>Hotel de buzunar? Nu, yotel !</strong>

<a href="../../foto/86/transporturi/Yotel-aeroport-1.jpg" target="_blank"><img src="../../foto/86/transporturi/mici/Yotel-aeroport-1.jpg" border="0" alt="" width="200" height="210" align="left" /></a>Aeroportul  Gatwick din Londra va deveni locul revoluţiei spaţiilor de cazare. La  iniţiativa unui afacerist considerat un excentric de către britanici  acolo se pregăteşte să intre în funcţiune  primul… yotel. Ce vrea să fie  acesta? Simon Woodroffe spune că industria hotelieră din capitala Marii  Britanii are nevoie de minihoteluri destinate pasagerilor care vor dori  să tragă un pui de somn între două curse aeriene. Invenţia are  următoarele repere: camere de 10 metri pătraţi, fără ferestre, inspirate  de formele capsulelor cosmice şi de confortabilele spaţii de business  class ale  avioanelor transaltlatice.  Cabinele minuscule, dotate cu  sofa, măsuţă pliantă, televizor, conexiune la internet şi baie complet  echipată, vor fi oferite contra sumei de 70 de lire sterline pe noapte  (103 euro). Turiştii mai puţin pretenţioşi vor avea la dispoziţie şi  camere mai ieftine, economice la numai 50 de lire sterline pe noapte.   Avantajul este că mini-camerele pot fi închiriate şi pentru câteva ore,  preţul variind între 35 şi 65 de euro.

Dacă proiectul va avea succes, după “hotelul de buzunar”, de  patru stele, cu o capacitate de 46 de locuri din incinta aeroportului  Gatwick, vor urma, încă două, de circa 32 de locuri, la Heathrow şi  Stansted. Cum inventatorul nu se îndoieşte de acest lucru, alte yoteluri  vor fi deschise în incinta aeroporturilor din Amsterdam şi Frankfurt,  metropole unde preţurile la cazare sunt printre cele mai scumpe din  lume.

..............................................................................................................................
<strong>370 de bilete pentru... excursii în spaţiu!</strong>

<a href="../../foto/86/transporturi/zboruri--spatiu-1.jpg" target="_blank"><img src="../../foto/86/transporturi/mici/zboruri--spatiu-1.jpg" border="0" alt="" width="200" height="134" align="right" /></a>Credeţi  că este o glumă? Nu pare real? Obişnuiţi-vă doamnelor şi domnilor cu  viteza. Compania Virgin Galactic a anunţat anul trecut că va începe  zboruri suborbitale cu scop turistic. Plecările se vor efectua de la  Spaceport America (SUA), primul aeroport spaţial privat din lume.
SpaceShipTwo, cu o capacitate de 6 pasageri şi doi piloţi, este  nava care va duce turiştii în spaţiu. O asemenea excursie durează două  ore şi jumătate, timp în care se ajunge la altitudinea maximă de 110  kilometri. De aici călătorii vor avea o vedere fabuloasă asupra  pământului şi vor experimenta cinci minute de imponderabilitate! Zborul  costă 200.000 dolari de persoană şi a fost deja rezervat de 370 de  clienţi. Dintre aceştia cel mai tânăr este un astronaut de 18 ani, iar  cel mai în vârstă are 89! Turiştii vin din 40 de ţări şi peste 60% sunt  bărbaţi. Printre cei care şi-au dat publicităţii numele figurează câteva  celebrităţi americane, precum actriţa Victoria Principal, comicul  Russell Brand ori directorul de cinema Bryan Singer.