<strong><span style="font-size: medium;">EDITORIAL NR.84 (MARTIE 2011) </span></strong><span style="font-family: Arial,Helvetica,sans-serif; font-size: x-small;">

<strong><strong><a href="../../foto/echipa/Marian_Constantinescu.jpg" target="_blank"><img style="border: 0pt none;" src="http://www.travellermagazin.ro/foto/echipa/mici/Marian_Constantinescu_editorial.jpg" border="0" alt="Marian Constantinescu" width="150" height="200" align="left" /></a></strong></strong></span><strong>PARC DE DISTRACŢII SAU PARC TEMATIC ?</strong>

Ştirea sună cam aşa: „Primul mare parc de  distracţii din România urmează să se construiască în partea de vest a  Bucureştiului, pe o suprafaţă de 26 de hectare, în apropierea şoselei de  centură. Investiţia pentru Bucharest World of Adventures Park este  estimată la aproape 140 de milioane de euro, iar ridicarea ei se va  întinde pe durata a trei ani. Principalele atracţii vor fi două  montagnes russes, un turn unde vizitatorii vor putea experimenta căderea  liberă, un planetarium şi studiouri de simulare spaţială, un parc  acvatic, atracţii pentru sezonul cald etc. Parcul va cuprinde şi o sală  multifuncţională de spectacole, o zonă de shopping, un hotel luxos, un  centru de tip outlet etc. Va fi un veritabil Disneyland, care va atrage  circa 0,8 milioane de vizitatori anual”.
Cât se poate de frumos şi util. Treaba este că după cum sunt  descrise facilităţile pentru distracţii avem de-a face cu un amalgam  nefericic, vecin cu kitsch-ul. El mixează tematici din domenii care se  află în... coliziune. El s-ar adresa mai mult pieţii interne pentru că,  lesne de înţeles francezii, americanii, germanii, spaniolii, nu se vor  da în vânt să vină în România pentru ca să viziteze ceea ce au şi acasă.

<a href="../../foto/arhiva/coperta%20nr.%2084%20Martie.jpg" target="_blank"><img style="border: 0pt none;" src="http://www.travellermagazin.ro/foto/arhiva/coperta-nr.-84-Martie_mica.jpg" border="0" alt="Revista TRAVELLER MAGAZIN NR.84" width="200" height="287" align="left" /></a>Sunt  convins că proiectul va fi un succes imobliar. Dar în acelaşi timp va  fi şi un eşec anunţat pentru industria turistică de loisir şi  divertisment. El va tenta în principal locuitorii Capitalei ori din  zonele apropiate în scopul petrecerii sfârşitului de săptămână. Rău e că  nu venim cu o marcă individualizată, prin care să atragem străinii spre  Bucureşti. Ci cu un copy-paste. Ceva deosebit ar fi un Parc tematic.  Iar subiectul cel mai atractiv este, fără îndoială... Dracula. Dacă dăm  timpul înapoi vom descoperi că un asemenea parc urma să se deschidă prin  2004. El promova toate atracţiile legate de prinţul romantic şi  sângeros, mă rog, depinde ce cărţi ai citit ori ce filme ai văzut!  Dracula Park venea cu atracţii de genul Academie de Vampirologie,  amfiteatru cu spectacole tematice, hoteluri şi restaurante cu meniuri...  sângeroase şi vinuri roşii pe măsură, cinematografe cu pelicule de  referinţă cu Dracula, biblioteci,  simulatoare, animaţii personalizate,  suveniruri, gablonţuri, briz-brizuri, magneţi, haine-marcă care ar fi  atras cu siguranţă atenţia străinilor. Pentru că pe ei îi vânăm în  principal cu Dracula. O reţetă de succes. Şi turistic şi comercial. E  greu de crezut că Bucureştiul va atrage printr-un Parc de distracţii,  mai mult decât brandul Dracula, cunoscut şi promovat de mai bine de  jumătate de secol în conştiinţa globală a călătoriilor. România nu a  cheltuit mai nimic pe... promotorul Dracula, dar a avut talentul prin  oamenii politici ai vremii să-şi autosaboteze cel mai interesant proiect  tematic pentru distracţie – Dracula Park. Părerea mea.

<strong>MARIAN CONSTANTINESCU</strong>