<strong>”THE HEALING SOURCES: ”Covasna are un potențial uriaș!”
<a href="http://www.travellermagazin.ro/arhiva/wp-content/uploads/2014/03/Ev-Covasna1.jpg"><img class="alignnone size-full wp-image-2678" title="Ev Covasna1" src="http://www.travellermagazin.ro/arhiva/wp-content/uploads/2014/03/Ev-Covasna1.jpg" alt="" width="2048" height="1536" /></a>
</strong>

Un grup de jurnaliști de la publicația britanică de specialitate The Healing Sources, a vizitat 12 țări europene, de la Marea Baltică până la Marea Neagră. Scopul documentării lor a fost să identifice zone naturale cu calități terapeutice deosebite pe care să le prezinte turiștilor englezi. În țara noastră au fost vizitate mofetele din stațiunea Covasna, unitatea de îmbuteliere a apei minerale de la Vâlcele, sauna și bazinul în aer liber de la Peteni, precum și o gospodărie rurală. Fotograful Christian Banfield considera că ”o mare parte a societății occidentale s-a plictisit de tratamentele spa scumpe, bazate pe pe ritualuri spectaculoase și materiale artificiale”.
<a href="http://www.travellermagazin.ro/arhiva/wp-content/uploads/2014/03/Ev-Covasna-2.jpg"><img class="alignnone size-full wp-image-2679" title="Ev Covasna 2" src="http://www.travellermagazin.ro/arhiva/wp-content/uploads/2014/03/Ev-Covasna-2.jpg" alt="" width="2048" height="1536" /></a>
Jurnaliștii englezi au fost impresionați de viața diferită pe care au găsit-o în satele românești, declarându-se captivați de tradițiile rurale care, în Anglia, s-au pierdut în procesul de globalizare. Reportajul în care se vor regăsi și atracțiile din județul Covasna urmează să apară în numărul din luna februarie 2014 al publicației The Healing Sources.

<strong>S-a lansat Our Heritage </strong>

Asociaţia pentru Înfrumuseţarea Oraşului Sibiu (AIOS) şi Administrația Fondului Cultural Național au lansat www.ourheritage.ro, cel mai complex proiect online care promovează moştenirea culturală a Transilvaniei.
<a href="http://www.travellermagazin.ro/arhiva/wp-content/uploads/2014/03/Ev-OurHeritage-sigla.jpg"><img class="alignnone size-full wp-image-2680" title="Ev OurHeritage sigla" src="http://www.travellermagazin.ro/arhiva/wp-content/uploads/2014/03/Ev-OurHeritage-sigla.jpg" alt="" width="349" height="334" /></a>
Misiunea Our Heritage este aceea de identificare şi selectare a patrimoniului cultural transilvănean, în scopul conservării durabile a monumentelor istorice. Our Heritage reprezintă cea mai completă sursă de informaţii despre monumentele istorice ale Transilvaniei. Adresându-se tuturor celor care doresc să viziteze sau să recomande planificarea unei călătorii în Transilvania, www.ourheritage.ro este un instrument foarte practic și ușor de utilizat, care oferă posibilitatea filtrării obiectivelor culturale în funcție de preferințe, accesibilitate și priorități.
<a href="http://www.travellermagazin.ro/arhiva/wp-content/uploads/2014/03/Ev-Our-Heritage2.jpg"><img class="alignnone size-full wp-image-2681" title="Ev Our Heritage2" src="http://www.travellermagazin.ro/arhiva/wp-content/uploads/2014/03/Ev-Our-Heritage2.jpg" alt="" width="2048" height="1536" /></a>
Proiectul cultural e finanţat de Administraţia Fondului Cultural Naţional şi implementat de AIOS (Asociaţia pentru Înfrumuseţarea Oraşului Sibiu). Investiţia în prima etapă se ridică la 55 000 euro. Platforma include, în prezent, profilurile a peste 2.300 de monumente din Transilvania, precum și lista completă a monumentelor din județele Alba, Bistrița-Năsăud, Brașov, Cluj, Covasna, Harghita, Hunedoara, Mureș, Sălaj și Sibiu, și este actualizată permanent. Our Heritage se va derula pe o perioadă de 3 ani și are ca scop reunirea tuturor celor 8.134 de monumente istorice din Transilvania incluse în Lista Monumentelor Istorice a Ministerului Culturii şi Patrimoniului Naţional.

C.DOINA

<strong>Bucharest Shopping, prima aplicație mobilă pentru fashion
<a href="http://www.travellermagazin.ro/arhiva/wp-content/uploads/2014/03/Ev-Bucharest-Shopping.jpg"><img class="alignnone size-full wp-image-2682" title="Ev Bucharest Shopping" src="http://www.travellermagazin.ro/arhiva/wp-content/uploads/2014/03/Ev-Bucharest-Shopping.jpg" alt="" width="1041" height="482" /></a>
</strong>

Opemind a dezvoltat pentru Stillusion prima aplicație-ghid al celor mai chic magazine din București. Ea este disponibilă gratuit pentru utilizatorii smartphone-urilor iPhone și Android. Aplicația se adresează cu precădere shopperilor activi din Capitală, dar și celor care vor să fie permanent informați despre noutățile din piață. În targetul Bucharest Shopping se află și turiștii sau expații care trăiesc în oraș, aplicația fiind dezvoltată exclusiv în limba engleză. Bucharest shopping funcționează ca o listă de magazine, branduri și categorii de produse (haine pentru femei, bărbați și copii, pantofi, accesorii, decorațiuni interioare, bijuterii). Informațiile de ghidare (localizare, date de contact, prezența pe Facebook, Twitter, Instagram, Pinterest, Google+) sunt valorificate de un mecanism exclusiv de listare a promoțiilor. Aplicația mobilă este promovată pe www.bucharestshopping.ro.

&nbsp;

<strong>Pârtiieeeee... pentru începători și avansați</strong>

Trei noi domenii schiabile vor îmbogății patrimoniul stațiunilor ori orașelor montane din țara noastră. În Bucovina, la Gura Humorului a intrat în funcțiune încă o pârtie cu o lungome de 550 de metri 60 de metri lăţime, și o înclinație de 20 de grade. Instalaţia de teleschi are o capacitate de 700 de persoane pe oră. Și la Rânca vor fi date în folosință în această iarnă două noi pârtii. Ele sunt dedicate copiilor și începătorilor dar și pasionaților de snow tubing. Cu o lungime totală de 300 de metri ele sunt realizate de către o firmă privată.
<a href="http://www.travellermagazin.ro/arhiva/wp-content/uploads/2014/03/Ev-pirtii-schi.jpg"><img class="alignnone size-full wp-image-2683" title="Ev pirtii schi" src="http://www.travellermagazin.ro/arhiva/wp-content/uploads/2014/03/Ev-pirtii-schi.jpg" alt="" width="3504" height="2336" /></a>
Stațiunea Rânca mai deține 4 pârtii, cu lungimi cuprinse între 100 și 900 de metri. În luna februarie este așteptată deschiderea pârtiei de schi din stațiunea Slănic-Moldova, prima de acest fel construită în județul Bacău. Pârtia este situată în spatele Complexului Cerdac, pe versantul nordic al Muntelui Nemira, între altitudinile de 470 și 720 metri. Ea va avea o lungime de 1.400 de metri, o lățime medie de 39 de metri și o înclinație de 17grade, și va fi calalogată la categoria de dificultate medie-ușoară. Schiorii vor beneficia de un telescaun cu o capacitate de transport de până la 1000 de persoane pe oră. Partia este prevazută cu instalație de iluminat nocturn.

<strong>Brașovul promovează peștele... durabil

</strong>

EURO-TOQUES ROMANIA a organizat la Brașov între 8 și 20 decembrie prima ediție a ”Săptămânii peștelui durabil”, manifestare care a adus în prim plan o parte dintre cele mai valoroase rețete tradiționale de preparare a peștelui. După cum ne-a precizat Dumitru Burtea, președintele Euro-Toques Romania, ce face parte din Comunitatea Europeană a Elitei Maeștrilor Bucătari (Euro-Toques International - ETI, cu sediul la Bruxelles), evenimentul s-a înscris în campania de promovare susținută de Organizația Internațională de Conservare a Naturii (WWF). Aceasta are drept scop combaterea suprapescuitului și conștientizarea consumatorului în alegerea produselor piscicole. ”Euro-Toques România s-a alăturat acestor proiecte europene din februarie 2008. Am considerat că țara noastră dispune de resurse umane, agricole și turistice uriașe și că potențialul gastronomiei românești merită fie promovat și prezentat pe piața europeană” - ne-a mai declarat Dumitru Burtea.

<strong>Vinarte a lansat ”Floare de Toamna”
<a href="http://www.travellermagazin.ro/arhiva/wp-content/uploads/2014/03/Ev-Vinarte-Bruno-Faleschini.jpg"><img class="alignleft size-full wp-image-2686" title="Ev Vinarte Bruno Faleschini" src="http://www.travellermagazin.ro/arhiva/wp-content/uploads/2014/03/Ev-Vinarte-Bruno-Faleschini.jpg" alt="" width="300" height="898" /></a></strong>Sergio Faleschini, președintele Vinarte a marcat împlinirea a 15 ani de la lansarea pe piață a companiei prin organizarea manifestării ”Floare de toamnă”, menită să promoveze sărbătoarea vinului nou. Aniversarea a debutat la Restaurantul Voievodal din Capitală, și a continuat în mai multe orașe mari din România. Ele au fost onorate de ambasadori, producători, importatori și distribuitori de vinuri, artiști, editori și scriitori de turism etc. Vinarte a devenit în ultimii ani unul dintre exportatorii semnificativi ai vinurilor de calitate. 2013 a adus o nouă Medalie de aur pentru Sirena Dunării, considerat cel mai bun vin dulce din Europa. Ea se alătură Medaliei de aur, pentru cel mai bun Merlot din lume, obținută de Prince Matei (2001), la Concours Mondial du Merlot, desfășurat în 2010, la Lugano (Elveția) etc.

<strong>CETATEA DIN RUPEA reintră în circuit</strong>

Obiectivul de pe Dealul Cohalmului, este atestat documentar din anul 1342. El a fost deschis după 3 ani de ample lucrări de restaurare. Proiectul a vizat reabilitarea cetății pe o suprafață de 1,44 de hectare, a celor 7 turnuri ale cetății și a căsuțelor în care se retrăgeau locuitorii satelor în vremuri grele. De asemenea a fost pus la punct un sistem special de iluminat, au fost create noi drumuri de acces spre fortificație, un centru de informare turistică, 110 locuri de parcare din care 10 pentru autocare. Investiția de 26 de milioane de euro a beneficiat de finanțare europeană. În cadrul unui parteneriat cu Consiliul Județean Brașov se dorește introducerea Cetății Rupea într-un circuit turistic ce include orașele Brașov-Sighișoara-Sibiu - a declarat Flavius Dumitrescu, primarul orașului Rupea.

<strong>ȘI TOTUȘI, DRACULA... </strong>

„Discover Dracula Tour - the history and the legends” este unul dintre proiectele pe care Federația Patronatelor din Turism și Servicii (FPTS) îl va derula în parteneriat cu tour-operatorul S&amp;S Travel pentru atragerea turiștilor străini în România. Dan Matei Agathon, președintele FPTS, spune că proiectul va fi promovat pentru început în China, Thailanda și Japonia, acolo unde există un interes sporit pentru locurile de legendă ale lui Dracula. Turul are în program 7 zile și 8 nopți. El începe din București, unde turiștii vor vizita Palatul Parlamentului, Palatul Cotroceni și Centrul Vechi, și continuă cu vizitarea Castelelor Peleș și Bran și a orașelor Brașov și Sighișoara. Liderul FPTS a precizat că ”dacă România nu va profita de acest brand o vor face vecinii noștri. În Serbia există deja o inițiativă de a transforma legenda lui Vlad Țepeș într-o poveste sârbească și a creea din ea un produs turistic național.

<strong>VOM AVEA ȘI O STAȚIUNE TURISTICĂ LA VIDRARU</strong>

Cel puțin așa a anunțat Pavel Bârlă, președintele Asociației de Dezvoltare Intercomunitară (ADI) Molivisu. Ea a fost constituită prin parteneriatul dintre administrațiile locale din comunele Arefu, Brăduleț și Cicănești cu Consiliul Județean Argeș. Lucrările de amenajare, ce se ridică la peste 73 de milioane de lei, au demarat în luna aprilie 2013 și beneficiază de susținere financiară europeană. Proiectul, care va fi finalizat cel mai târziu în iunie 2015, prevede amenajarea a două pârtii de schi, una dotată cu instalație de transport pe cablu mixtă - telegondola-teleschi - și una dotată cu un covor rulant, precum și construirea unui observator turistic la 1.620 de metri altitudine. Energia necesară pentru iluminatul nocturn va fi asigurată de o centrală solară.
Stațiunea turistică Vidraru va fi compusă din opt cartiere ale căror amplasamente au fost deja stabilite. Spațiile de cazare, agrement și alimentație publicăvor fi construite de investitori privați.

<strong>VA FI REABILITATĂ CRUCEA DE PE VÂRFUL CARAIMAN</strong>

Arhitectul Dan Manea, din Sinaia a lansat o campanie de strângere de fonduri pentru restaurarea Crucii Eroilor Neamului ce cunoaște un stadiu avansat de uzură tehnică. Prin campania denumită „Dați un ban pentru Caraiman!” el și-a propus să restaureze, să realibiliteze și să reintroducă în circuitul turistic acest monument vechi de aproape 100 de ani. La începutul secolului al XX-lea, monumentul amplasat la peste 2000 de metri altitudine era considerat cea mai înaltă structură metalică din Europa. Proiectată de inginerii români, Teofil Revici și Alfred Pilder, crucea a fost executată din profile de oțel de la Reșița. Conform estimărilor restaurarea completă a monumentului depășește 100.000 de euro.