<p lang="ro-RO"><span style="font-size: large;">Numele de alint este Floridita. Sau statul florilor, sau statul american cu mult soare, mlaștini și crocodili. Forma sa amintește de ”cizma” italiană iar celebrul Key West parcă ar ține loc de semafor spre direcția Cuba. Deci ce mai poate fi spus despre cel mai cunoscut stat american ale cărei atracții principale sunt simbolizate de Miami și Disney Land ?
<a href="http://www.travellermagazin.ro/arhiva/wp-content/uploads/2016/03/Orlando-Cap-Charlie-Cypress.jpg"><img class="alignnone size-full wp-image-4342" src="http://www.travellermagazin.ro/arhiva/wp-content/uploads/2016/03/Orlando-Cap-Charlie-Cypress.jpg" alt="Orlando Cap Charlie Cypress" width="1024" height="768" /></a>
</span></p>
<p lang="ro-RO"><span style="font-size: large;">Surpriză mare. Florida are zeci de alte provocări turistice pe care le-am testat la fața locului. Bine ați venit așadar în ”Florida...The Real”. Aici activează de 75 de ani o Asociație a celor peste 180 de rezervații și parcuri naturale - Florida State Parks. Întregul patrimoniu natural este supravegheat, protejat, dezvoltat și oferit turiștilor de miile de voluntari care lucrează în zone promovate ca destinații unicat. Spre unele dintre ele ne-am îndreptat într-un info-tour oferit de către International Pow Wow Orlando (IPW).
</span></p>
[gallery columns="4" ids="4344,4345,4346,4347"]
<p lang="ro-RO"><span style="font-size: large;"> </span></p>
<p lang="ro-RO"><strong><span style="font-size: large;">OLD TIME și Clubul PĂLĂRIILOR ROȘII</span></strong></p>
<p lang="ro-RO"><span style="font-size: large;">Am lăsat în urma noastră orașul via Citrus County, îndreptându-ne spre celebrul ”Ellie Schiller Homosassa Spring Wildlife State Park”. Prima stație obligatorie a reprezentat-o un restaurant faimos prin părțile locului. ”Mc Leod House Bistro” e un local istoric cu care iese în față, de câte ori au ocazia oamenii ce-și duc viața în Inverness - Citrus. Clădirea veche de peste 100 de ani e înconjurată de case ca din povești, alei cu stejari seculari uriași, magazine de suveniruri cochete, old time, oameni amabili și relaxați. În timpul mesei ne-a magnetizat privirile o masă specială la care toate femeile purtau pălării roșii. Ele fac parte din Clubul ”Pălăriilor Roșii” o asociație cu femei nonconformiste cu vârste de peste 50 de ani ce activează în State din 1998. Azi se exprimă în 30 de țări prin... 20.000 de filiale. Membrii se reunesc periodic pentru a-și proiecta diverse activități caritabile dar și planuri de vacanță. Pălăriile fistichii, diferă ca model, singura comună fiind culoarea roșu aprins. </span></p>
<p lang="ro-RO"><strong><span style="font-size: large;">LU - hipopotamul devenit Cetățean de Onoare</span></strong></p>
<p lang="ro-RO"><span style="font-size: large;">Cu întâlnirea pitorească rămasă în memorie ne-am continuat drumul spre Homosassa Spring Wildlife Park, loc diferit de restul și prin faptul că aici se oferă ocrotire și adăpost animalelor bolnave, bătrâne sau părăsite din diverse motive. Cu această informație am început, ghidați de voluntari, printre poveștile lui Yuma, un pui de panteră americană de numai un an. Am făcut cunoștință cu Lu, un hipopotam în vârstă de 55 de ani, cel mai vechi locuitor al parcului, declarat din 1991, Cetățean de Onoare al statului Florida. Nu glumim, e pe bune și se pune la experiențele pe care le-am adunat și fotografiat ! Cea mai tare întâlnire am avut-o cu niște creaturi uriașe care înoată liniștite în apele limpezi ale râului Homosassa. Se mișcă foarte lent, par pietre imense scufundate la malurile apei. Deși seamănă, nu sunt nici foci, nici morse! Sunt lamantini, dar americanii le spun manatees, care-și duc aici bătrânețile liniștite! Se vede cu ochiul liber, că prea mult răsfăț le strică, astfel că au fost necesare măsuri pentru o cură de slăbire pe bază doar de frunze de salată verde. Și manatees vor să dea bine la paradele subacvatice, mai ales că tot ritualul lor de înnot și hrănire poate fi urmărit de turiști dintr-un observator subacvatic amenajat special aici din...1964. Filme, fotografii, fascinația unor uriași care te privesc pașnici, cu ochi bânzi. Ghidul, o doamnă cu o vârstă respectabilă, a lucrat toată viața aici. A revenit, după pensionare, ca voluntar, și e foarte mândră că după orele acumulate aici se situează la Panoul de onoare al contributorilor, alături de personalități ce au contribuit la păstrarea acestui parc natural. Acum are în coordonare, atenție nu în subordine, un voluntar junior, pe Regan Schroeder, un puști care vine în toate vacanțele să învețe aici drumul respectabil al naturii. De la amândoi aflăm că în Florida, în apele calde ale Golfului Mexic trăiește unica populație de lamantini indieni (manatees) din lume, aproape 3400 de exemplare, specie protejată, aflată pe cale de dispariție.</span></p>
<p lang="ro-RO"><strong><span style="font-size: large;">ELVIS, Manatees și Billy Crystal</span></strong></p>
<span style="font-size: large;"><span lang="ro-RO">Drumul ne duce mai departe: spre The Plantation on Crystal River, un complex hotelier încercuit de apele golfului Kings, cu venerabila vârstă de 50 de ani. Marketingul, în persoana energicei Terry Natwich, ne ia în primire pentru a ne etala tarife avantajoase dar și atuurile proprietății. Frumusețea locului și, mai ales atmosfera caldă, aproape patriarhală se înscriu în conceptul de ”lux, calm și voluptate”. Plimbarea cu barca pe Crystal River ne încarcă cu informații care sporesc valoarea zonei: în hotelul ”Port Paradise Resort”, cu o fațadă cromatică originală, a locuit Elvis Presley în 1961 când a filmat ”Fallow That Dream”; tot aici se află și casa lui Billy Crystal, al cărui nume de actor a fost inspirat de... Crystal River; în apele acestui râu își găsesc anual refugiul circa 500 de manatees (lamantini) care oferă o altă atracție unicat - aici găsiți singurul loc din America de Nord unde turiștii pot înota în absolută legalitate, alături de lamantini. Cu delfinii înoată poate toată lumea, dar cu aceste vietăți ai șansa să o faci dacă te scoli dimineața și, firește, ai ceva bani în buzunar. Unii dintre jurnaliștii prezenți au făcut-o! Alții s-au îndreptat către un alt parc celebru din Florida - Silver Spring. Zona, pe care ne-a bucurat să o revedem, este creditată drept cea mai veche destinație turistică a statului. Apa lacului impresionează prin limpezimea sa de cristal ce provine de la stratul freatic al Floridei ce asigură apa potabilă pentru locuitorii săi. Cercetările științifice arată că apa se primenește prin izvoarele freatice din adâncuri la fiecare... 2 secunde. Cam 460 de galoane de milioane de apă pe zi. Micile vaporașe, cu fundul de sticlă, construite retro sunt eco nu tulbură ecosistemul iar o craozieră este un bun prilej să cunoști comandanți de nave octogenari (Charlie Cypress este unul dintre acești tineri și... neliniștiți), voluntari, încântați să-ți relateze despre exemplarele de păsări ori maimuțe, despre faptul că aici s-au turnat scene subacvatice din filme celebre. Tarzan, ei cum să nu tresărim de plăcere!, ( cu Johnny Weissmuller și Maureen O</span>’<span lang="ro-RO">Sullivan prin 1939), Show-ul TV ”Sea Hunt” și ”Creature from the Black Lagoon” sunt doar o parte dintre producții.</span></span>
<p lang="ro-RO"><strong><span style="font-size: large;">TURISM de 60 de milioane</span></strong></p>
<p lang="ro-RO"><span style="font-size: large;">Dincolo de poezia naturii, Silver Springs State Park are și o importanță deosebită. El asigură peste 1000 de locuri de muncă și pompează în economia locală prin activitățile sale turistice, științifice, culturale circa 60 de milioane de dolari. În același timp în lupta pentru conservarea naturii și eradicarea poluării izvoarelor freatice își desfășoară activitatea Silver Springs Alliance, o forță civică ce-i reunește pe toți voluntarii din rezervațiile naturale acestui stat. Organizația își desfășoară activitatea animată de dragostea și respectul față de unicitatea și naturalețea lumii în care ne este dat să trăim.</span></p>
<p lang="ro-RO"><span style="font-size: large;">Poate vă întrebați? Doar parcuri și rezervații, cam monoton nu? Dacă ați ști câte căruțe pline de atracții turistice mai avem! Gastronomice, oenologice, hipice, culturale. Din Florida, cu dragoste, și în numărul viitor.</span></p>
<p lang="ro-RO"><strong><span style="font-size: large;">DOINA &amp; MARIAN CONSTANTINESCU</span></strong></p>
<p lang="ro-RO"><span style="font-size: large;">Mulțumiri pentru suportul logistic acordat: OLIMPIC INTERNATIONAL TURISM, US TRAVEL ASSOCIATION, INTERNATIONAL POW WOW (IPW) și VISIT FLORIDA </span></p>