<strong>Un ucrainean descoperă România</strong>
<p align="justify">Wyacheslav Lozhko, un cunoscut editorialist şi scriitor ucrainean – autor a peste 30 de volume -, a lansat o inedită carte de călătorii denumită “Discovery of Romania”. Documentarea a fost făcut printre atracţiile turistice ale ţării noastre cu prilejul celui de-al 53-lea Congres al Federaţiei Internaţionale a Jurnaliştilor şi Editorilor de Turism (FIJET), găzduit anul trecut de România. În cele peste 160 de pagini însoţite de circa 80 de fotografii sunt prezentate obiective din Bucureşti, Bucovina, Sibiu, Sighişoara etc, dar şi tradiţii din locuri unice. Într-un capitol Losko – un apreciat membru al FIJET -, scrie despre Bucovina astfel: “Am rămas uluit de frumuseţea satelor bucovinene. Fiecare casă este o operă de artă în sine. Este evident că oamenii şi-au dăruit şi şi-au pus tot sufletul atunci când le-au construit. Fiecare motiv decorativ este unic.
<a href="http://www.travellermagazin.ro/arhiva/wp-content/uploads/2012/11/carte-ucraina-1.jpg"><img class="alignleft size-full wp-image-1555" title="carte ucraina 1" src="http://www.travellermagazin.ro/arhiva/wp-content/uploads/2012/11/carte-ucraina-1.jpg" alt="" width="768" height="1024" /></a>
N-am putut să-mi dezlipesc ochii de pe aceste frumuseţi arhitectonice. Am fost impresionat şi de infrastructura excelentă de care beneficiază acest colţ de Rai din România”. Cartea a apărut în versiunile ucraineană şi engleză.</p>
<strong> </strong>
<p align="justify"><strong>O premieră - Dicţionarul croat-român</strong></p>
<p align="justify">Pentru cei care optează pentru o vacanţă pe coastele însorite ale Croaţiei <a href="http://www.beck.ro/">C.H. Beck</a> -  editură cu peste 12 ani de activitate şi aproape 1.150 de titluri tipărite ,- a lansat primul <a href="http://www.beckshop.ro/dictionar_croat_roman-p5955.html">Dicţionar croat-român</a>. Lucrarea are la bază o concepţie lexicografică modernă. Au fost utilizate dicţionarele fundamentale explicative ale limbilor croată şi română, precum şi cele bilingve, redactate de R. Flora, H. Gămulescu, M. Jivcovici, M. Tomici, V. Putanec, J. Jernej şi alţii. Dicţionarul se dovedeşte util publicului larg, mediului de afaceri, elevilor şi studenţilor de la diferite facultăţi — litere, relaţii publice şi comunicare, ziaristică, relaţii economice internaţionale, ştiinţe politice şi, fireşte, pasionaţilor de călătorii.
<a href="http://www.travellermagazin.ro/arhiva/wp-content/uploads/2012/11/Carte-Dictionar-croat.jpg"><img class="size-full wp-image-1556 alignnone" title="Carte Dictionar croat" src="http://www.travellermagazin.ro/arhiva/wp-content/uploads/2012/11/Carte-Dictionar-croat.jpg" alt="" width="585" height="900" /></a>
Toţi au posibilitatea să-şi completeze cultura conversaţională cu o parte din cele peste 50.000 de cuvinte incluse în dicţionarul ce numără peste 630 de pagini.</p>
<p align="justify"><strong>DOINA CONSTANTINESCU</strong></p>