<p lang="ro-RO" align="LEFT"><span style="color: #000000;"><span style="font-size: large;">Puține edituri s-au încumetat până acum să tipărească un ghid turistic despre Statele Unite ale Americii. Una dintre aceste Case de editură este DK Travel Guides și a publicat de curând, a cincea ediție a Ghidului USA, în colecția Eyewitness Travel.O asemenea ediție, care încorporează o muncă imensă numai pentru actualizare - ne-a parvenit la redacție. Dacă spunem că are peste 785 de pagini probabil că nu impresionează prea mult. </span></span></p>
<p lang="ro-RO" align="LEFT"></p>
<p lang="ro-RO" align="LEFT"><span style="color: #000000;"><span style="font-size: large;">Dacă amintim că ghidul conține circa 1400 de fotografii, peste 100 de hărți detailate și 60 de ilustrații desenate atunci e clar că ne aflăm în fața unei munci care merită aplaudate la scena deschisă. De la parcurile tematice, naturale, până la cele de distracții ori la miezurile culturale ale marilor metropole, de la sporturile emblematice (trei dintre ele fiind fotbalul american, baschetul și golful) până la rampele de lansare de Huston ori Cap Canaveral, toate formează acel mixt care atrage anual milioane de turiști. </span></span></p>
<p lang="ro-RO" align="LEFT"><span style="color: #000000;"><span style="font-size: large;">Cu un asemenea ghid sub braț nu ai cum să ratezi nici Marile Canioane, nici locurile pe unde a trăit Hemingway, nici covorul roșu ori stelele aurite de la Hollywood.</span></span></p>
<p lang="ro-RO" align="LEFT"><span style="font-size: large;"><strong><span style="color: #000000;">Banul sau laleaua</span></strong></span></p>
<p align="LEFT"><span style="color: #000000;"><span style="font-size: large;"><span lang="ro-RO">Deși Olanda este Țara Lalelelor, Turcia este cea care a urcat ca semn sacru de prețuire, laleaua pe insemnele naționale. Nu întâmplător. În perioadele de glorie anumite specii de lalele valorau cât saci de monede de aur, iar în contul acestora s-au consumat pasiuni, iubiri, falimente și chiar mici războaie. E greu de spus la ce gen literar poți încadra ”Mania lalelelor” scrisă Mike Dash. A apărut în colecția ”Povestea banilor” a editurii Humanitas, dar nu este o carte de finanțe. Deși ar fi putut fi. Puțini știu că modelul de organizare a burselor de flori olandeze a stat la baza organizării primelor burse financiare. </span></span></span></p>
<p align="LEFT"><span style="color: #000000;"><span style="font-size: large;"><span lang="ro-RO">Este o carte de aventuri? Și asta poate fi! Cum altfel am putea privi drumurile fantastice pe care pornește exportul contemporan de bulbi din Olanda, nu mai puțin de 35 de milioane, livrati anual în străinătate . Dacă nu credeți aflați că în perioada anilor 1600-1650 un bulb de lalea Semper Augustus, costa mii de guldeni, echivalentul unor proprietăți înstărite. Prin această carte Olanda este la o... lalea distanță</span> <span lang="ro-RO">de călătorul modern.</span></span></span></p>
<p lang="ro-RO" align="LEFT"><span style="color: #000000;"><span style="font-size: large;"><strong>ANGELA SIMION</strong> </span></span></p>