<p align="justify"><strong>CUM FAC HOTELURILE SĂ AJUNGĂ LA STELE !</strong></p>
<p align="justify">Unele investesc bani și multă muncă. Altele își schimbă numele și se repoziționează. Cele de lanț vânează distincții internaționale. Și o fac cu pricepere și devotament. Din tot acest spectacol al industriei turistice cîștigătorul cel mare este... clientul.
</p>
<p align="justify"><strong>INTRARE ÎN PIAȚĂ</strong></p>
<p align="justify"><strong>Un Premier de 5 stele
<a href="http://www.travellermagazin.ro/arhiva/wp-content/uploads/2013/07/Hotel-Premier-Palace-0042.jpg"><img class="alignnone size-full wp-image-2171" title="Hotel Premier Palace 0042" src="http://www.travellermagazin.ro/arhiva/wp-content/uploads/2013/07/Hotel-Premier-Palace-0042.jpg" alt="" width="1024" height="443" /></a> </strong></p>
<p align="justify">Anunțat de mai multe ori în ultimii doi ani, evenimentul s-a consumat în sfârșit. În vecinătatea stadionului Steaua din Ghencea a fost inaugurat încă un hotel de 5 stele. Deși specialiștii în industria de profil sunt de părere că piața de 5 stele este aproape saturată în București, Premier Palace Hotel&amp;Spa, parte a grupului Premier Palace, își propune să se poziționeze pe un segment de servicii combinate. Proprietarul Marian Dumitru a afirmat că investiția, ce se ridică la circa 10 milioane de euro, ofertează pe piață 82 de camere. Dar punctul forte al acesteia este „Premier Spa, primul concept de Health Spa din București, ce se întinde pe o suprafață de 3.000 de metri pătrați. Complexul dispune de 20 de cabinete de tratament dedicate special nevoilor și dorințelor de întreținere și mențiere în formă a clienților noștri indiferent de vârsta lor.” Aici sunt oferite tratamente medicale de recuperare, relaxare și întreținere, tratamente holistice, pentru eliberarea de stresul cotidian, reechilibrarea balansului energetic etc. Ele se sprijină pe cele cinci 5 lumi ale “Starii de Bine” - apă, căldură, frumusețe, mișcare și relaxare.
<a href="http://www.travellermagazin.ro/arhiva/wp-content/uploads/2013/07/Hotel-Premier-Palace0373.jpg"><img class="alignnone size-full wp-image-2172" title="Hotel Premier Palace0373" src="http://www.travellermagazin.ro/arhiva/wp-content/uploads/2013/07/Hotel-Premier-Palace0373.jpg" alt="" width="1024" height="683" /></a>
Hotelul mai deține un local cu circa 220 de locuri (”<strong>Restaurantul Premier Palace</strong> are un design ultra-elegant, cu vitralii și coloane placate cu onix) și o sală de conferințe cu o capacitate de 170 de persoane. Dotările tehnice sunt de ultima generație. Pentru întâlniri de afaceri ori evenimente personalizate complexul oferă două spații cochete și intime: Piano Bar sau Sky wine bar&amp;lounge.
Compania Premier Palace este deținută de Tekpacific, înregistrată în Cipru, unde Dumitru are calitatea de administrator cu drepturi depline. Marian Dumitru este și administrator al Rohas Promotion Group Limited, înregistrată în Noua Zeelandă, care controlează în întregime compania de construcții Dioma International Exim.</p>
<p align="justify"></p>
<p align="justify"><strong>INTERNAȚIONAL se face lanț</strong></p>
<p align="justify">Grupul International Hotels, a inaugurat oficial hotelul International București (fostul Hotel Tiny). Situat în apropierea Pieței Unirii el a fost clasificat la 4 stele. Investitorul vine pe piață cu 70 de camere, 4 săli de conferinţe, un restaurant cu specific tirolez (primul cu acest specific din Bucureşti) şi un coffee lounge.
După cum a declarat Marius Vânătoru, Marketing &amp; Sales Director al grupului, această nouă investiție se înscrie în strategia de dezvoltare ce prevede crearea unui lanț hotelier național. Ea a fost anunțată chiar la inaugurarea primului hotel, la finele anului trecut, INTERNATIONAL Sinaia. Atunci a fost redeschis hotelul ce a cunoscut o amplă geriatrie investițională. Hotelul Internațional din această stațiune turistică, a fost construit în urmă cu 30 de ani. Pentru a fi adus la un nivel de clasificare de 4 stele a fost investită suma de 6 milioane de euro. El a adus pe piața locală 180 de camere, 11 săli de conferințe dar și 3 restaurante - Tirol (singurul cu specific tirolez de pe Valea Prahovei), Cucina Sofia (cu specific italian), respectiv Panoramic (cu specific internațional și tradițional). ”Am convingerea că Internațional Sinaia a fost și va fi și în continuare cel mai popular, apreciat și modern hotel de pe Valea Prahovei. Datorită numărului mare de săli de conferință și a facilităților oferite, hotelul din Sinaia reprezintă prima alegere a companiilor care doresc să-și organizeze evenimente corporate. Standardul ridicat și atenția pentru detalii sunt noutățile pe care le aducem în piața hotelieră românească. Aș putea spune că suntem acum cel mai dinamic grup hotelier din România datorită unei extinderi extrem de rapide prin deschiderea a nu mai puțin de trei unități hoteliere în mai bine de jumătate de an” - a subliniat directorul Vânătoru.
Cea de-a treia investiție este concentrată la Iași. Este vorba de o clădire nouă, în care va activa un hotel cu 170 de camere. International Hotel Group mai deține în portofoliu vilele Bistrița, Stejarul, Frasin respectiv, motelul și campingul Izvorul Rece.</p>
<p align="justify"><strong>DISTINCŢII INTERNAȚIONALE</strong></p>
<p align="justify"><strong>Serviciile de la Ramada Plaza sunt de… bronz</strong></p>
<p align="justify">Hotelul Ramada Plaza din Bucureşti a fost premiat cu medalie de bronz “pentru calitatea remarcabilă a serviciilor prestate” de către Wyndham Hotel Group, brand din care face parte. Certificatul de excelenţă a fost acordat în cadrul Galei de premiere a grupului, găzduită de capitala Marii Britanii. Distincţia plasează Ramada Plaza Bucharest în Top 3 al celor mai bune hoteluri din portofoliul Wyndham Hotel Group. Lanţul internaţional deţine în întreaga lume circa 7.260 de hoteluri.</p>
<p align="justify"><strong>Hard Rock Cafe a intrat în “Hall of Fame”</strong></p>
<p align="justify">Conducerea Hard Rock Cafe din Bucureşti a anunţat că locaţia a fost premiată cu distincţia “Top Of The Rock”, premiu acordat de reţeaua Hard Rock International pentru cele mai bune rezultate financiare, implicare socială şi performanţe în vânzări, obţinute de restaurantele Hard Rock Cafe din întreaga lume. Restaurantul din Bucureşti a devenit astfel membru al „Performance Hall of Fame”, o listă exclusivistă a câştigătorilor Top Of The Rock. Premiul constă într-o chitară Fender unicat, pictată manual, ce completează colecţia prezentată în restaurantul din Parcul Herastrău.
La data inaugurării, sfârşitul deceniului trecut, Hard Rock Cafee a fost unul dintre cele mai moderne şi mari din lume, dar şi cel mai mare din Europa. Cu o suprafaţă de 2.000 de metri pătraţi, localul deţine 220 de locuri la mese, la care se adaugă încă 230 aflate pe terasa deschisă în timpul verii. Investiţia totală s-a ridicat la circa 4,5 milioane de euro. Aici pot fi admirate obiecte aparţinând unor staruri precum Shakira, Bon Jovi, Elton John, Bob Dylan, Eric Clapton, formaţiile Beatles, The Doors etc. Alte repere notabile au fost asigurate de donaţiile făcute de Prince, Madonna ori Michael Jackson (ce a oferit celebra jachetă de piele roşie purtată în timpul filmărilor la producţia “Triller”).</p>
<p align="justify"><strong>NOI STRATEGII</strong></p>
<p align="justify"><strong>OLIVIERA - food, mobile, comod
<a href="http://www.travellermagazin.ro/arhiva/wp-content/uploads/2013/07/Oliviera1.jpg"><img class="alignnone size-full wp-image-2173" title="Oliviera1" src="http://www.travellermagazin.ro/arhiva/wp-content/uploads/2013/07/Oliviera1.jpg" alt="" width="1024" height="683" /></a></strong></p>
<p align="justify">Oliviera a lansat <strong>prima platformă mobile de food delivery din România</strong>, o aplicaţie care revoluţionează livrarea la domiciliu. Jerry's Pizza, Wu Xing, Pizzicato, El Torito, Karishma şi edulce.ro sunt doar o parte din restaurantele și lanțurile de livrare de mâncare de renume din Bucureşti care și-au reunit ofertele în cadrul aplicaţiei.
<a href="http://www.travellermagazin.ro/arhiva/wp-content/uploads/2013/07/Oliviera2.jpg"><img class="alignnone size-full wp-image-2174" title="Oliviera2" src="http://www.travellermagazin.ro/arhiva/wp-content/uploads/2013/07/Oliviera2.jpg" alt="" width="1024" height="683" /></a>
Descărcarea este gratuită iar aplicaţia poate fi instalată, simplu şi rapid, atât pe telefoanele şi tabletele cu iOS cât şi pe cele care rulează pe Android. Dintr-un singur cont puteţi lansa comenzi pentru orice restaurant partener, iar adresele de livrare sunt memorate şi nu trebuie introduse de fiecare dată. În plus, utilizatorii au ocazia de a repeta orice comandă anterioară prin simpla vizualizare a istoricului. Meniurile preferate pot fi introduse la categoria Favorite care permite comanda rapidă printr-un singur click. "În urmă cu un an am lansat prima aplicaţie de comenzi pe telefon pentru un restaurant din Bucureşti. Primul contact dintre zona de mobile şi piaţa de food delivery a fost unul pozitiv şi cu potenţial. Au urmat alte aplicaţii. Oliviera este dezvoltată pentru piaţa autohtonă, de către o companie cu istoric şi tradiţie în produse inovatoare și răspunde specificului utilizatorului român" - ne-a declarat Florin Ionescu, coordonator Oliviera şi Business Development Manager Ascend NetSolutions.</p>
<p align="justify"><strong>VEGA e VERDE</strong></p>
<p align="justify">Hotelul Vega din stațiunea Mamaia a devenit primul complex consumator de Energie Verde din țara noastră, produs al companiei Enel Energie Romania. Vega a implementat în premieră „Eco-Hotel Management System”, concept de management auditat anual de către TUV-Rheinland Romania, subsidiară al celei mai mari organizații de certificare din Germania. Misiunea asumată este de a oferi turiștilor veniți în vacanțe la malul Mării Negre standardele de calitate și siguranță apărute în interacțiunea dintre om, tehnologie și mediu, dar și de a proteja resursele naturale.</p>
<p align="justify"><strong>Un Car coborât din... Stele
<a href="http://www.travellermagazin.ro/arhiva/wp-content/uploads/2013/07/Caru-cu-stele-1.jpg"><img class="alignnone size-full wp-image-2175" title="Caru cu stele 1" src="http://www.travellermagazin.ro/arhiva/wp-content/uploads/2013/07/Caru-cu-stele-1.jpg" alt="" width="1024" height="499" /></a> </strong></p>
<p align="justify">Poate v-a atras numele. Dar nu știți ce este și unde se află amplasată. <strong>Pensiunea Carul din Stele</strong> nu are numai o denumire pitorească ci și o ofertă pe măsură. <strong>Este amplasată în localitatea Beharca (județul Dolj)</strong> și a trecut de-a lungul anilor prin mai multe etape de investiții pentru a ajunge la 4 margarete. Despre câteva dintre atuurile acestei locații ne-a vorbit Maria Anca Pocomnicu, de la departamentul de vânzări al proprietății. ”În primul rând trebuie să subliniez că de la început ne-am orientat activitatea în jurul conceptului ”Trăiește românește!”.
<a href="http://www.travellermagazin.ro/arhiva/wp-content/uploads/2013/07/Caru-cu-stele-4.jpg"><img class="alignnone size-full wp-image-2176" title="Caru cu stele 4" src="http://www.travellermagazin.ro/arhiva/wp-content/uploads/2013/07/Caru-cu-stele-4.jpg" alt="" width="1024" height="678" /></a>
Pe partea de cazare se remarcă grija pentru detaliu și confort exprimată de investitori. Camerele prezintă toate facilitățile moderne de la TV, internet wireless, minibar, climatizare, seif în cameră, parcare privată, saună, fitness etc. La ”Carul din Stele” vă puteți delecta cu mâncăruri tradiționale din părțile Olteniei, dar gătite și după rețete adunate din întreaga țară.
<a href="http://www.travellermagazin.ro/arhiva/wp-content/uploads/2013/07/Caru-cu-stele-3.jpg"><img class="alignnone size-full wp-image-2177" title="Caru cu stele 3" src="http://www.travellermagazin.ro/arhiva/wp-content/uploads/2013/07/Caru-cu-stele-3.jpg" alt="" width="1024" height="678" /></a>
Vechea artă de a face un grătar la foc viu și nu pe jar e la mare preț la noi, căci proțapul e gata pregătit pentru a-și întâmpina mușterii. Pensiunea-Restaurant reprezintă un loc ideal pentru petrecerea unui sfârșit de săptămână memorabil, pentru mini-vacanțe dar și pentru evenimente de familie ori de companie.”
<a href="http://www.travellermagazin.ro/arhiva/wp-content/uploads/2013/07/Caru-cu-stele-2.jpg"><img class="alignnone size-full wp-image-2178" title="Caru cu stele 2" src="http://www.travellermagazin.ro/arhiva/wp-content/uploads/2013/07/Caru-cu-stele-2.jpg" alt="" width="512" height="768" /></a>
De ce unde se trage numele ”Carul din Stele”? Ei bine, asta-i o poveste ce merită să o aflați la fața locului.</p>
<p align="justify"><strong>ANGELA SIMION &amp; ALEX BARBU</strong></p>