Mai întâi un prim hotel Radisson Blu în transilvania.Apoi o fostă fabrică de armament în care se află parcuri tematice unicat.  şi , de ce nu, hoteluri vândute ori cumpărate de SRI şi SIF-uri,  redate circuitului turistic închis sau deschis.

[gallery ids="5460,5461,5462,5463,5464,5465"]

<strong>TENDINŢE</strong>
<strong>2018 - Radisson Blu va ajunge la Braşov</strong>

&nbsp;

Începutul lunii noiembrie a adus pentru Transilvania o premieră în industria hotelieră. Carlson Rezidor Hotel Group şi Societatea Tresor Com au semnat un Contract de franciză pentru dezvoltarea şi operarea în Braşov a primului hotel din zonă afiliat acestui brand.

Radisson BLU Braşov va fi situat în perimetrul centrului istoric, pe strada  Eroilor nr. 23, vis-à-vis de Parcul Central, în apropierea principalelor atracţii turistice ale oraşului şi a zonei de business. Hotelul va dispune de 105 camere, restaurante, spaţii de conferinţe, bar, centru SPA &amp; fitness şi va fi inaugurat în prima parte a anului 2018. Investiţia, ce va genera circa 100 de noi locuri de muncă, este estimată la aproximativ 10 milioane de euro. “Ne dorim ca în această locaţie să aducem excelenţa în serviciile hoteliere de care toți braşovenii să fie mândri şi, astfel, să sprijinim dezvoltarea pieţei hoteliere locale şi să contribuim la promovarea oraşului Braşov.

Apreciem că lucrările vor dura cel mult 2 ani” - a declarat Ramona Neamţu, reprezentanta grupului de investitori.

Compania Tresor Com a cumpărat în 2015, de la Telekom România, un imobil situat în centrul oraşului Braşov cu scopul de a dezvolta un hotel. Mircea Drăghici, prin firma EST Hospitality, a fost selectat consultant al proiectului, oferind - în baza unui studiu de piaţă şi fezabilitate - solutia optimă de utilizare pentru clădirea viitorului hotel. Totodată, pe baza rezultatelor studiului de piaţă fost selectat brandul Radisson BLU.

Managementul de proiect pentru activitatea de dezvoltare este realizat de Daniel Dediu, prin firma Creative Management. Unul dintre cei mai importanţi furnizori de resurse umane superior calificate va fi  Şcoală hotelieră internaţională din Braşov (American Hotel Academy/Manchester Metropolitan University).

“Prezenta unui brand hotelier international important în Braşov ar trebui să contribuie la creşterea calităţii serviciilor hoteliere locale, dar şi la lărgirea oportunităţilor profesionale pentru studeţii şi absolvenţii American Hotel Academy şi ai altor şcoli de specialitate din regiune” - a subliniat Dl. Sebastian Georgescu, Director General al American Hotel Academy Braşov.

<strong>TRANZACŢII</strong>
<strong>S-a vândut Meseş</strong>
SIF Hoteluri, deţinută de SIF Banat-Crişana, a vândut prin licitaţie  (cu doi participanţi) hotelul Meseş din Zalău cu 8,8 milioane de lei. Preţul de pornire a fost de 5,55 milioane. Unitatea este clasificată la 3 stele, are 60 de locuri de cazare, dispune de restaurant propriu cu o capacitate de 120 de locuri, o sală de conferinţe de 60 de locuri, grădină de vară şi parcare. Pentru acest an, SIF Hoteluri estimează o cifră de afaceri în creştere cu 57% faţă de anul trecut.

I<strong>NVESTIŢII</strong>
<strong>”Maramureşul” spune adio turiştilor</strong>
După ce hotelul Crișana din Staţiunea Olimp a fost redat circuitului turistic, complet refăcut, Serviciul Român de Informatii (SRI), a anunțat că va investi 5 milioane de euro în ”Maramureş” al doilea complex pe care-l deține în aceeaşi stațiune estivală. Hotelul are 13 etaje şi peste 220 de camere, fiind construit pe un teren de aproape 9.000 de metri pătraţi. SRI îi va ridica standardul de la 2 la 3 stele, păstrându-l însă într-un circuit închis şi rezervat pentru relaxarea ofiţerilor de informaţii şi a familiilor acestora.

După cum se estimează lucrările de modernizare vor fi incheiate în circa doi ani. În ultimii ani, când se afla în portofoliul Agenţiei Naţionale a Funcţionarilor Publici, hotelul Maramureş din Olimp ajunsese într-o fază de paragină greu de descris.  El a fost trecut cu un an în urmă însă, printr-o hotărâre de guvern, de la Ministerul Dezvoltării Regionale la SRI.
<strong>Arsenal intră într-o nouă rundă
<a href="http://www.travellermagazin.ro/arhiva/wp-content/uploads/2017/04/Hotel-Arsenal-CameraTAB.jpg" rel="attachment wp-att-5459"><img class="alignnone size-full wp-image-5459" src="http://www.travellermagazin.ro/arhiva/wp-content/uploads/2017/04/Hotel-Arsenal-CameraTAB.jpg" alt="Hotel Arsenal CameraTAB" width="1024" height="771" /></a></strong>
După mai multe etape de investiţii oamenii de afaceri Emil şi Marius Cristescu au anunţat că vor investi în total circa 20 milioane de euro în Arsenal Park, parte din aceşti bani provenind din fonduri europene nerambursabile.
Arsenal Park are 230 de locuri de cazare, peste 10 obiective de turism de aventură şi este întins pe 80 de hectare. Ultima investiţie din Arsenal Park, AquaParq Arsenal, a fost dată în folosinţă  la jumătatea acestui an şi s-a ridicat la 7 miioane de euro, din care 3 milioane nerambursabili, a declarat Romina Faur, director de proiect la Arsenal Park.

Aqua Park Arsenal include 3 zone distincte: SunWaves, Inner Bliss si Belvedere Lounge&amp;Terasa. SunWaves este partea de exterior, care include 4 bazine, 6 tobogane şi un bar exterior. Inner Bliss reprezintă zona de interior, cu tobogane, 4 bazine, 3 saune si un bar. Zona Belvedere Lounge&amp;Terasa include 2 terase, un bar, un lounge şi o cada cu hidromasaj.

Complexul a fost inaugurat în 2009 pe un teren de 80 de hectare care aparţinea unei foste fabrici de armament din Orăştie. Complexul deţine, printre altele, un parc tematic în care au fost aduse peste 150 de piese militare ușoare și grele, o reţea de piste de biciclete cu o lungime de 12 kilometri, o tiroliană cu lungimea de 570 de metri, un loc de joacă pentru copii, un parc de aventură, cu şase trasee de diferite dificultăţi, pentru copii şi pentru adulţi, cu peste 70 de platforme şi dispozitive amplasate la o înălţime de până la 25 de metri etc.

<strong>ANGELA SIMION, ALEX BARBU &amp; ION BADEA</strong>
<a href="http://www.travellermagazin.ro/arhiva/wp-content/uploads/2015/09/fivestar-hospitality.jpg" rel="attachment wp-att-4046"><img class="alignnone size-full wp-image-4046" src="http://www.travellermagazin.ro/arhiva/wp-content/uploads/2015/09/fivestar-hospitality.jpg" alt="fivestar-hospitality" width="500" height="87" /></a>