După numirea noului ambasador la București al Republicii Africa de Sud, ES Thenjiwe E. Mtintso a surprins într-un mod foarte plăcut Corpul Diplomatic dar și pe reprezentanții media invitați, cu manifestări pline de impact, ieșite din tiparele convenționale. Un astfel de eveniment a fost și cel dedicat Zilei Libertății. Pe 27 aprilie 1994 se consuma momentul istoric în care Nelson Mandela, în vârstă de 76 de ani dar și majoritatea sud-africanilor, au votat pentru prima dată în viața lor. În opinia legendarului om politic “această zi a marcat trecerea de la un trecut conflictual la unitate și pace, de la inegalitate la egalitate, de la o istorie opresivă la un viitor liber.”

[gallery columns="4" ids="3914,3911,3912,3913"]

Cu ocazia aniversării găzduite de Promenada Mall din București Ambasadorul Republicii Africa de Sud, declara: “Tematica acestei Luni a Libertății este ”Sărbătorim începutul celui de al Treilea Deceniu de Libertate printr-o transformare economică radicală și accelerată”. În ultimele două decenii am făcut eforturi pentru a construi o societate care să servească interesele întregului popor. Am avut de parcurs un drum lung pentru depășirea dificultăților economice, sociale și culturale create în apartheid. 2015 marchează începutul celui de al treilea deceniu de democrație și libertate.

Am construit o națiune care respectă drepturile omului, demnitatea fiecărei persoane, solidaritatea, generozitatea, iubirea pentru toate ființele umane, pe baza principiului UBUNTU (omenie).  Rolul nostru este să educăm tinerii, în spiritul istoriei noastre, al luptei pentru libertate și al sacrificiilor făcute de mulți  sud-africani, în câștigarea libertății. Tinerii din țara noastră trebuie să înțeleagă că este nevoie de ei ca activiști angajați în apărarea democrației, a drepturilor omului, a dreptului la demnitate, în acord cu valorile conceptului “umntu ngumuntu ngabantu”: exiști pentru ca eu exist, exist pentru ca tu exiști. Poporul sud-african și tinerii în special vor face din această zi un prilej de reflecție la realizarile de până acum, dificultățile ce trebuie depășite și se vor mobiliza pentru a construi un stat sud-african mai bun, pe un  continent african mai bun și într-o lume mai bună.”

Evenimentul a fost a avut ca elemente de referință suporturi de promovare turistică și culturală. Concertul cu o înaltă valoare artistică a fost susținut de doi artiști sud-africani: pianistul Ben Schoeman (considerat cel mai mare pianist sud-african a evoluat și pe scena Festivalului Internațional George Enescu) și baritonul Njabulo Madlala (distins cu premiul Sir John Manduell, pentru cea mai prestigioasă voce a Republicii Africa de Sud). Ei au purtat audiența printre creațiile lui Franz Schubert, Richard Strauss, Henri Duparc, ale spiritualității americane dar și ale filoanelor muzicale tradiționale sud-africane (Thula baba, Malaika, Shosholoza etc). Unul dintre sponsorii manifestării, un important investitor sud-african în România - Ursus Breweries -, a făcut cunoscut  faptul că respectia companie este prima din România validată la standardele internaționale Global Reporting Initiative (GRI G4). De reținut faptul că investitorul a generat direct sau indirect circa 28.000 de locuri de muncă în economia României.

<strong>DOINA CONSTANTINESCU </strong>