Nu știu dacă ați auzit despre proiectul internațional RECULTIVATUR. El se ocupă de ”elaborarea unor instrumente ce vizează includerea valorilor cultural-religioase în procesul de planificare și dezvoltare a centrelor urbane și comunităților rurale învecinate, dar și de repoziționarea turismului cultural-religios în ierarhia sectoarelor economice cu importanță strategică în dezvoltarea economiilor locale”.
<a href="http://www.travellermagazin.ro/arhiva/wp-content/uploads/2014/08/redescopera-romania122-4.jpg"><img class="alignnone size-full wp-image-3069" title="redescopera-romania122-4" src="http://www.travellermagazin.ro/arhiva/wp-content/uploads/2014/08/redescopera-romania122-4.jpg" alt="" width="1024" height="768" /></a>

Așa suna un fragment din comunicatul de presă oferit de organizatorii Conferinței Regionale ”Turismul cultural-religios în contextul dezvoltării durabile. Actualitate și perspective”. Adică de Agenția pentru Dezvoltare Regională Nord-Est (ADR Nord-Est).
<a href="http://www.travellermagazin.ro/arhiva/wp-content/uploads/2014/08/redescopera-romania122-6.jpg"><img class="alignnone size-full wp-image-3070" title="redescopera-romania122-6" src="http://www.travellermagazin.ro/arhiva/wp-content/uploads/2014/08/redescopera-romania122-6.jpg" alt="" width="1024" height="768" /></a>

Evenimentul a reunit, la Iași, peste 70 de participanți naționali și internaționali. Recultivatur este finanțat în cadrul Programului de Cooperare Transnațională pentru Europa de Sud-Est și include 14 parteneri din 7 țări. Cu ce s-a ales nord-estul României din toate acestea. Un răspuns ne-a fost oferit de către Constantin Apostol, directorul general al ADR Nord-Est: ”Turismul s-a aflat dintotdeauna printre prioritățile noastre strategice. Atât în perioada de preaderare, cât și prin Programul Operațional Regional (POR) s-au realizat ample investiții finanțate din fonduri europene pentru restaurarea obiectivelor de patrimoniu. Și pentru perioada 2014-2020 perspectivele sunt optimiste.
<a href="http://www.travellermagazin.ro/arhiva/wp-content/uploads/2014/08/redescopera-romania122-5.jpg"><img class="alignnone size-full wp-image-3071" title="redescopera-romania122-5" src="http://www.travellermagazin.ro/arhiva/wp-content/uploads/2014/08/redescopera-romania122-5.jpg" alt="" width="1024" height="768" /></a>

Viitorul POR va pune la dispoziția celor interesați o alocare națională de aproximativ 316 milioane de euro pentru dezvoltarea patrimoniului natural și cultural. Dar, pentru a spori rezultatele economice obținute din turism în această regiune trebuie să ne propunem la nivel strategic, acele proiecte care completează zestrea regională a obiectivelor de patrimoniu de interes național și care pot fi incluse imediat în itinerarii turistice”.
<a href="http://www.travellermagazin.ro/arhiva/wp-content/uploads/2014/08/redescopera-romania122-3.jpg"><img class="alignnone size-full wp-image-3072" title="redescopera-romania122-3" src="http://www.travellermagazin.ro/arhiva/wp-content/uploads/2014/08/redescopera-romania122-3.jpg" alt="" width="1024" height="768" /></a>

La rândul său Gabriela Macoveiu, Directorul de Comunicare, Cooperare și Dezvoltare al ARD Nord-Est -, a prezentat câteva rezultate semnificative. ”Am inventariat și analizat peste 1550 de obiective de patrimoniu cultural-religios din regiunea noastră din punct de vedere al vechimii, valorii de patrimoniu, accesibilității, programului de vizitare. Am creat un tablou cu toți actorii locali ce pot contribui la implementarea unei politici de promovare a turismului cultural-religios etc. Ne referim la Proiectul Phare ce a dus la reabilitarea Mănăstirii Golia din Iași, la Proiectul CBC - Itinerarii cultural religioase Vaslui-Hâncești-Leovo, la Proiectul III CADES - Drumuri spirituale sud-est europene, precum și la promovarea produsului Biserici și mănăstiri medievale din Regiunea de Nord-Est.”
<a href="http://www.travellermagazin.ro/arhiva/wp-content/uploads/2014/08/redescopera-romania122.jpg"><img class="alignnone size-full wp-image-3073" title="redescopera-romania122" src="http://www.travellermagazin.ro/arhiva/wp-content/uploads/2014/08/redescopera-romania122.jpg" alt="" width="1024" height="768" /></a>

La Conferința ce a marcat finalizarea proiectului Recultivatur am remarcat în primul rând profesionalismul participanților inclusiv al agenților de turism din Bulgaria, Grecia, Serbia, Ungaria ori Republica Moldova. Ar fi fost necesară o mai mare participare a agențiilor de turism care fac turism intern și incoming, iar la conferința de presă a jurnaliștilor de la publicațiile regiunii în care se derulează aceste programe. S-a vorbit insistent, pe bună dreptate, că ar trebui să știm să ne vindem și promovăm cât mai eficient atracțiile turistice. Ori cele două categorii profesionale sunt cei mai importanți vectori pentru acest demers.
<a href="http://www.travellermagazin.ro/arhiva/wp-content/uploads/2014/08/redescopera-romania122-2.jpg"><img class="alignnone size-full wp-image-3074" title="redescopera-romania122-2" src="http://www.travellermagazin.ro/arhiva/wp-content/uploads/2014/08/redescopera-romania122-2.jpg" alt="" width="576" height="768" /></a>

<strong>Ne-au încântat filmul ”România de Nord Est îți îmbogățește sufletul”, produs de Studioul Rofilco Film din Iași, prezentat de către regizorul Alexandru Condurache,</strong> respectiv alocuțiunea Gabriellei Tiberi, partener al proiectului Recultivatur pentru municipalitatea Lanciano din regiunea italiană Abruzzo.
<iframe src="//www.youtube.com/embed/qcwc2A9P7uU" frameborder="0" width="640" height="360"></iframe>
Domnia sa a arătat cum un produs turistic ca ”Itinerariul Sfântului Apostol Toma”, poate deveni o sursă de veniuri consistente pentru comunitățile din mai multe așezări de buzunar. Se vede că din respectiva sursă caută să se inspire și unii lideri din Nord-Estul României. Aspect confirmat și de către Carmen Necșescu, reprezentatul Ministerului Dezvoltării Regionale și Administrației Publice, care a abordat noile tendințe ale finanțării turismului sustenabil pentru intervalul 2014-2020. Aprecieri și pentru munca echipei <strong><a href="http://eventur.ro/" target="_blank">Eventur</a>, condusă de Alex Filip,</strong> ce a aprovizionat jurnaliștii cu informații interesante și a girat Post-turul de documentare. Despre unele obiective vizitate în numerele viitoare.
<a href="http://www.travellermagazin.ro/arhiva/wp-content/uploads/2014/08/redescopera-romania122-7.jpg"><img class="alignnone size-full wp-image-3075" title="redescopera-romania122-7" src="http://www.travellermagazin.ro/arhiva/wp-content/uploads/2014/08/redescopera-romania122-7.jpg" alt="" width="576" height="768" /></a>

<strong>MARIAN CONSTANTINESCU</strong>