<strong><span style="font-size: medium;">INDUSTRIE HOTELIERA NR.86 (MAI 2011) </span></strong>

<strong>NIMENI NU VREA SĂ INVESTEASCĂ ÎN GĂURI NEGRE</strong>

Cu ani în urmă unii investitori au riscat şi au  câştigat în hotelărie. Aveau în mână puţine cărţi bune şi cu toate  astea nu s-au ridicat de la masă până nu au luat potul cel mare. Erau  vremuri riscante şi aventuroase. Azi lucrurile s-au mai aşezat şi o dată  cu ele şi regulile jocului s-au schimbat. În bine sau în rău? Nimeni nu  ştie să răspundă. Deşi unii încearcă.

<strong>ANIVERSARE BRAND
Continental Hotels are… 20 de ani</strong>

<img class="alignleft" src="http://www.travellermagazin.ro/foto/86/industrie-hoteliera/mici/H.-Conti-restaurant.jpg" alt="" width="200" height="133" />Cel  mai dinamic şi coerent lanţ hotelier românesc a marcat trecerea a două  decenii de la constituirea sa. Continental Hotels a fost fondat  în 1991  pe fundamentul unor hoteluri de stat existente în ţară care purtau  acest nume. Artizanul acestui concept de perspectivă a fost Nicolae  Fertig, pe atunci directorul general al societăţii care s-a privatizat.  În cadrul unor tranzacţii determinate de dezvoltarea lanţului  Continental Hotels a renunţat la o serie de unităţi din Bucureşti,  Timişoara şi Cluj. În acelaşi timp în cadrul unui parteneriat hotelier  strategic cu grupul internaţional Accor, investitorii români au atras  brandul Ibis. Primul  care a funcţionat sub această marcă a devenit în 2001, după un amplu  program de modernizare, fostul hotel „Nord” din Zona <img class="alignright" src="http://www.travellermagazin.ro/foto/86/industrie-hoteliera/mici/H.-Conti-retro.jpg" alt="" width="200" height="131" />Gării centrale din  Bucureşti. Alte două s-au deschis în 2005, Ibis Parlament în Capitală,  respectiv Ibis Constanţa. În 2009 fostul hotel Continental din Sibiu s-a  redeschis ca Ibis.

Unde  prognozau investitorii români că vor fi după 20 de ani? Mai precis sunt  în staţia în care doreau să ajungă în 2011? Radu Enache, preşedinte şi  CEO al lanţului Continental Hotels ne-a declarat că „desigur aşteptările  au fost mai mari, dar un mediu de afaceri nematurizat a stopat sau a  încetinit o serie de investiţii. Cu toate acestea sunt foarte mândru de  ceea ce am realizat, noi echipa de la Continental împreună cu  colaboratorii noştri care am servit în această perioadă 4 milioane de  clienţi.

<img class="alignleft" src="http://www.travellermagazin.ro/foto/86/industrie-hoteliera/mici/H.-Conti--Radu-Enache.jpg" alt="" width="200" height="150" />Acum operăm peste 1860 de camere, 13 restaurante, 19 cafenele,  54 de săli de conferinţe, 4 zone de Spa, toate in-house. Am dezvoltat şi  promovat 9 branduri proprii şi-mi face plăcere să le reamintesc pe  toate: în hotelărie Continental Forum (4 stele), Continental (3 stele),  Grand Hotel Continental (5 stele), Hello Hotels (2 stele), în  restauraţie Balkan Bistro, Mondo, Concerto, Tekaffe şi Victoria Club.  Dacă mă întrebaţi care este cel mai profitabil voi spune fără ezitare  Hello Hotels. Ne-am  fi dorit ca azi să oferim o sută de hoteluri cu acest brand care a fost  foarte bine primit de toate segmentele de turişti. Deoacamdată însă  deţinem doar unu. Deţinem o echipă tânără cu o medie de vârstă de  aproape 37 de ani, iar sloganul nostru „Mai mult decât profesie,  pasiune!”, se regăseşte în întreaga ţară în cele 24 de unităţi  hoteliere. <img class="alignright" src="http://www.travellermagazin.ro/foto/86/industrie-hoteliera/mici/H.Conti-apartament.jpg" alt="" width="200" height="133" />Deocamdată nu vor mai avea loc investiţii spectaculoase, cu  excepţia hotelului Continental de la Târgu Mureş, care se va transforma  în Continental Forum. Condiţiile fiscale, climatul economic nefavorabil  ne-au determinat să ne regândim strategia de investiţii. La urma urmei  nimeni nu vine în România să-şi investească banii într-o gaură neagră.  De ce am face-o tocmai noi?”

<hr />

<strong>HOTELURI TEMATICE
<img class="alignleft" src="http://www.travellermagazin.ro/foto/86/industrie-hoteliera/mici/Hotel-Arsenal-5.jpg" alt="" width="200" height="133" />De ce e ARSENAL PARK... unitate militară de vacanţă!</strong>
Proprietarii  grupului de firme Bega din Timişoara fraţii Marius si Emil Cristescu  doresc să dezvolte şi mai mult oferta primului complex de cazare,  profilat pe turismul de aventură, amplasat la Orăştie (judeţul  Hunedoara).  Ei au anunţat că vor achiziţiona în acest an pentru Arsenal  Park două avioane vechi (probabil Boeing-uri cu dimensiuni medii de  circa 150 de locuri) în care intenţionează să amenajeze un hotel inedit  şi o discotecă. “Am vizitat un astfel de hotel în Olanda, amenajat  într-un avion cu elice. Dar o discotecă nu am văzut nicăieri. Tocmai de  aceea cred că o astfel de investiţie se va bucura de succes” – declară  Marius Cristescu. El  mai spune că până acum în acest complex de vacanţă  de 4 stele, care a fost inaugurat în urmă cu doi ani, au fost investite  10 milioane de euro. Aici sunt oferite 150 de locuri în apartamente şi  vile. Arsenal Park este amplasat în perimetrul unei fabrici de armament,  pe o suprafaţă de 88 de hectare şi include un muzeu militar în aer  liber, terenuri de joacă, o tabără de antrenament şi bază de expediţii  turistice culturale şi istorice. Turiştii  care aleg acest complex turistic pot dormi, printre altele pe afetul  unui tun, în TAB sau chiar în subteran, în tunelurile preluate de la  armată ce au fost transformate în luxoase camere de hotel. “Avem ambiţia  să transformăm Arsenal Park în cel mai mare muzeu militar în aer liber  din Europa, ce va avea în final peste 500 de piese. Va fi ceva  extraordinar pentru <img class="alignright" src="http://www.travellermagazin.ro/foto/86/industrie-hoteliera/mici/Hotel-Arsenal-director-Petre-Racovita.jpg" alt="" width="200" height="267" />contemporani dar şi pentru generaţiile care ne vor  urma” – anunţă Radu Cristescu.  Aceasta ar fi prima etapă de dezvoltare  care va absorbi în final 20 de milioane de euro. În a doua fază de  dezvoltare se preconizează să fie amenajate un helioport, pentru 9  elicoptere, un teren de golf pe o suprafaţă de 30 de hectare, bazine de  înot etc.

Petre Racoviţă, directorul general al Arsenal Park, denumită şi  unitate militară de vacanţă, ne precizează că “în ultima perioadă noi am  achiziţionat deja 50 de piese de muzeu – mitraliere, tunuri antitanc,  aeriene, tanc de 55, maşini de luptă MLI 55, MLI 76, lansatoare de  rachete etc. În acest moment deţinem peste 120 de piese. Toate sunt  recondiţionate şi pot fi vizitate unde e cazul şi în interior. În  spaţiile de la restaurant şi de la comandament, prezentăm colecţii de  fotografii şi documente ce ne reamintesc de imaginea şi contribuţia  armatei române. Care a fost una semnificativă.

<img class="alignleft" src="http://www.travellermagazin.ro/foto/86/industrie-hoteliera/mici/Hotel-Arsenal-8.jpg" alt="" width="200" height="143" />Pentru întreţinerea acestor piese vom crea o echipă  specializată. Pot să vă spun că avem mai multe programe de dezvoltare  depuse pentru finanţare şi aşteptăm ca ele să fie avizate. Vă voi aminti  doar de cele ce prevăd construirea aici a unui stadion de fotbal, a  unui centru Spa, a unei săli polivalente, a unui centru ce echitaţie şi a  unei reţele de piste pentru ciclism ce va avea o lungime de 16  kilometri”. Racoviţă a mai subliniat că în cei 2 ani de activitate  Arsenal Park a artras peste 10.000 de vizitatori, dintre care 20-25% au  fost străini. Principala clientelă este formată din segmentul corporate,  care organizează aici numeroase întâlniri, reuniuni, team-building-uri,  lupte de gherilă urbană, instrucţie militar, lupte de airsoft etc. Programele  sunt extrem de complexe de la cele de aventură, până la tururile  culturale şi istorice efectuate la cetăţile dacice din Munţii Orăştiei,  cu mijloace de transport de...epocă, servicii de ghidaj, dar si servicii  de catering, adică un prânz de campanie la... gamelă, o experienţă de  neuitat.<img class="alignright" src="http://www.travellermagazin.ro/foto/86/industrie-hoteliera/mici/Hotel-Arsenal-6.jpg" alt="" width="200" height="113" />
Fraţii Cristescu mai deţin, prin intermediul grupului de firme  Bega, hotelurile Timişoara şi Nord din Timişoara (cu 140, respectiv 36  de camere) şi hotelul Timişoara din Sânnicolau Mare (cu 40 de camere).

<hr />

<strong>TENDINŢE
</strong><strong>Tarifele în scădere, satisfacţii în creştere</strong>

Un raport recent al Comisiei Europene de Turism  (ETC), ce se referă la  scăderea tarifelor hoteliere de anul trecut la  nivel european (26 de pieţe), consemnează că România a ocupat locul al  2-lea, cu o scădere medie de 9,8%. Prima poziţie a fost deţinută de  Slovacia, care a cunoscut un regres de 13,4%, în timp ce Cehia, locul 3,  a înregistrat o diminuare cu 9,5%. Experţii arată că scăderea tarifelor  a antrenat o creştere a gradului de ocupare al hotelurilor pe  majoritatea pieţelor. În România, gradul de ocupare a crescut cu peste  8%.

Într-un alt top, România s-a clasat pe locul 6, cu o nota 7,50.  Sistemul online Hotel.info (un serviciu de rezervări hoteliere ce  acoperă peste 210.000 de unităţi la nivel mondial) a analizat cele mai  inportante criterii pentru turişti, cel mai semnificativ fiind raportul  preţ-servicii. Oaspeţii au apreciat  raportul bun preţ-servicii în  special în ţările din sud-estul Europei. Bulgaria s-a situat pe prima  poziţie cu 7,61 de puncte, foarte aproape de Polonia şi Cehia.  Portugalia şi Spania s-au situat pe poziţiile 7, respectiv 8.

ANGELA SIMION &amp; ALEX BARBU

&nbsp;