<p align="justify"><strong>EXCELENŢĂ pentru Ţinutul Buzăului şi Alba Iulia
<a href="http://www.travellermagazin.ro/arhiva/wp-content/uploads/2012/09/Ev-eden-2.jpg"><img class="alignnone size-full wp-image-1520" title="Ev eden 2" src="http://www.travellermagazin.ro/arhiva/wp-content/uploads/2012/09/Ev-eden-2.jpg" alt="" width="1024" height="768" /></a>
</strong></p>
<p align="justify">Două noi destinaţii româneşti au intrat în patrimoniul EDEN, proiect lansat şi susţinut de către Comisia Europeană. Ţinutul Buzăului a fost desemnat destinaţia românească pentru tema turismul rural, iar Alba Iulia – pentru tema turismul şi regenerarea siturilor fizice, ele fiind declarate Destinaţii Europene de Excelenţă. Acestea completează tabloul ediţiilor anterioare când au mai fost recompensate cu acelaşi titlu: Depresiunea Horezu (în anul 2008, pentru tema turismul şi patrimoniul local imaterial), Parcul Natural Apuseni (în anul 2009, pentru tema turismul şi ariile protejate) şi Staţiunea Geoagiu – Băi (în anul 2010, pentru tema turismul acvatic).
Recentele premiante vor avea posibilitatea de a se promova în standul României, amenajat de Ministerul Dezvoltării Regionale şi Turismului, cu ocazia Târgului de Turism al României de la Romexpo (15-18 noiembrie 2012). De asemenea, ele vor fi incluse în Reţeaua EDEN constituită la nivel european. După cum se ştie proiectul EDEN ”European Destinations of Excellence” a fost lansat în anul 2006 de Directoratul General pentru Întreprinderi şi Industrie respectiv Comisia Europeană şi vizează obiectivele majore ale politicii europene din sectorul turistic. Mai multe detalii pe pagina <a href="http://www.edenineurope.eu">www.edenineurope.eu</a></p>
<p align="justify"><strong>MARA ANTON</strong></p>
<p align="justify"><a href="http://www.travellermagazin.ro/arhiva/" target="_blank"><span style="font-family: Arial,Helvetica,sans-serif; font-size: small;">
</span></a></p>