<p align="justify"><strong>„Maşinile Regelui” pe rutele istoriei
<a href="http://www.travellermagazin.ro/arhiva/wp-content/uploads/2012/12/Carte-rege-1.jpg"><img class="alignnone size-full wp-image-1628" title="Carte rege 1" src="http://www.travellermagazin.ro/arhiva/wp-content/uploads/2012/12/Carte-rege-1.jpg" alt="" width="2539" height="2598" /></a>
</strong></p>
<p align="justify">Automobilul – o pasiune de peste opt decenii a Majestăţii Sale Regelui Mihai I al României. Pentru a fi conservată în lumea pasionaţilor Curtea Veche Publishing a lansat la Muzeul Naţional de Istorie din Bucureşti volumul „Maşinile Regelui” scris şi întocmit de ASR Principele Radu al României. Lucrarea conţine numeroase imagini inedite din arhiva personală a Casei Regale, însoţite de explicaţii ce depăşesc simplele detalii tehnice. Volumul este unul de colecţie şi un deliciu pentru cunoscători. Apărut în condiţii grafice de excepţie, el prezintă vehiculele de epocă pe care Majestatea Sa le-a condus de-a lungul timpului, dar şi o pasiune mai putin cunoscută, cea pentru avioane.

„Legătura dintre Rege şi maşini este unul dintre cele mai spectaculoase aspecte din biografia Majestăţii Sale. Peste opt decenii de performanţă la volan, de fidelitate şi admiraţie faţă de motoare, de extraordinară dexteritate în domeniul tehnologiei auto. Şi astăzi Regele se urcă la volan cu aceeaşi siguranţă discretă, cu o plăcere sfioasă, cu o robusteţe uşor de remarcat. La 25 octombrie 2011, Regele a inaugurat Muzeul Regal a Automobilului de la Săvârşin. Dacă garajul regal de la Săvârşin este o ctitorie a dragostei Majestăţii Sale pentru maşini, acest volum doreşte să fie o ilustrare a relaţiei dintre Rege şi automobile şi avioane” – sublinia, printre altele, în momentul lansării albumului Principele Radu de România.

<strong>Doi americani asediaţi de… tradiţii</strong></p>
<p align="justify">Albumul de faţă este o… pleaşcă pentru Ministerul… şi al Turismului din ţara noastră. “România” văzută de fotograful Ryker Lomas şi editorul Jim Thompson, ambii membrii marcanţi ai FIJET, din spaţiul canandiano-american, este o lucrare ce resuscitează interesul pentru o ţară care-şi promovează prea puţin patrimoniile spirituale şi arhitecturale pe care le deţine. Prezentat într-o ediţie de lux, albumul de o sută de pagini a fost realizat cu ocazia celei de-a 53-a ediţie a Congresului Internaţional al FIJET, găzduit în 2011, pentru prima dată, de către Bucureşti. Logistica a fost asigurată de mai mulţi membrii al Clubului Presei de Turism – FIJET România, care a reuşit să câştige pentru atracţiile turistice naţionale 3 Golden Apple, veritabile Oscaruri pentru promovarea turistică.  Ryker, cu o experienţă de peste 30 de ani în domeniul fotografiei comerciale, reinventează cu camera foto, imagini ale unor destinaţii din Bucureşti, până la Suceava, de la Sibiu până la Bacău, de la Tihuţa până la Tulcea. Jim, cu o experienţă similară în industria printului (travel, sport şi tehnologie), se arată entuziasmat de tradiţiile descoperite în Bucovina, Mărginimea Sibiului ori de stilurile arhitectonice întânite de la Muzeul Cotroceni, până la Cetăţile Medievale ori Mănăstirile din Moldova. Cartea este mai mult decât o invitaţie pentru a călători spre ţara noastră. Este o pledoarie pentru a descoperi ceea ce există în viaţa reală. Nu în muzee.</p>
<strong> </strong>
<p align="justify"><strong>Ce-ar face Sherlock Holmes într-o călătorie?</strong></p>
<p align="justify">Unii zâmbesc cu superioritate când văd un client, mai modest îmbrăcat, trecând pragul unui hotel, restaurant, cafenea ori bar. Ei bine cel mai sănătos lucru este să vă temperaţi atitudinea. Deseori suntem martorii unor grimase „tehnice” exprimate de exponenţi ai zonei HORECA, numai că în spatele lor lucrează evaluatorii care nu sunt alţii decât… clienţi sub acoperire ori misterioşi. Cum era şi normal s-a construit şi o bibliografie demnă de un Sherlok Holmes, travestit în călător. Din cărţile ce o alcătuiesc aflăm până la detaliu tot ce trebuie să înveţi pentru a fi un bun client sub acoperire. Este o meserie? Cu siguranţă! De evaluările acestora depind de foarte multe ori repoziţionările resurselor umane şi mai ales recalibrarea calităţii serviciilor în structura de management. Despre aceste activităţi puteţi afla din Ghidul de Instruire „Mystery Sopper” coordonată de Cosmina Voichiţa Meseşan, care la rândul său este general manager la VBS şi specialist în acest domeniu. Prima ediţie a lucrării, de circa 50 de pagini, reuneşte mai multe sinteze şi cercetări de marketing internaţionale. Ele sunt inspirate de lucrarea „The Mystery Shopper’s Manual” scrisă de Cathy Stucker, şi continuă cu mai multe scenarii concrete dezvoltate pe mapamond în hoteluri de 4 şi 5 stele. Această lume discretă în comportamentul ei, contribuie şi dă savoare vacanţelor noastre. De consumat, pe post de... marketing-aspirină, de către managerii din industria turistică.</p>
<p align="justify"><strong>SÎNZIANA CONSTANTINESCU</strong></p>