<strong>Intre 14 – 17 noiembrie 2013, ROMEXPO organizeaza cea de a 30-a editie a Targului de Turism al Romaniei,</strong> manifestare expozitionala de referinta pentru turismul din tara si de peste hotare.

La actuala ediţie vă aşteaptă peste <strong>200 de companii</strong> din Romania, Austria, Bulgaria, Egipt, Germania, India, Indonezia, Iordania, Israel, Italia, Turcia si Ungaria. Targul de Turism al Romaniei este locul ideal pentru cei care inca nu s-au hotarat asupra locului unde isi vor petrece vacanta de sfarsit de an, dar si pentru cei care vor sa-si programeze inca de pe acum destinatiile concediilor de anul viitor.“Şi cu această editie venim in intampinarea celor care inca îşi caută vacanţe memorabile. Prin faptul ca in acelasi loc, timp de patru zile, vizitatorii pot selecta destinatii si preturi din Romania dar si din lumea intreaga, putem spune ca Targul de Turism al Romaniei este o calatorie in cautarea destinatiei ideale.

Ne bucuram sa putem promova deopotriva locuri din tara noastra dar si de peste hotare, pentru ca suntem convinsi ca o calatorie placută furniyează mii de amintiri frumoase. Ofertele participanţilor sunt reprezentate pe o suprafaţă de aproximativ 10.500 de metri patrati, de la destinatii exotice sau conventionale până la vacanţe aventuroase, romantice sau de relaxare. Alături de destinaţiile româneşti vizitatorii vor avea de ales dintr-o multitudine de alte atracţii dintre care menţionăm doar de cele din: Kenya, Dubai, Austria, Franta, Germania, Punta Cana, Ungaria etc”, <strong>declara Mariana Suciu, Director General ROMEXPO S.A,</strong> la conferinţa de presă organizată cu câteva zile înainte de deschiderea TTR. La rândul său Corina Martin, vicepreşedinte al Asociaţiei Naţionale a Agenţiilor de Turism (ANAT) şi preşedintele FAPT a subliniat că “la actuala ediţie îşi prezintă ofertele peste <strong>55 de agenţii membre ANAT</strong>, 3 dintre acestea venind deja cu Cataloage pentru sezonul 2014.

De asemenea Asociaţiile de Promovare Regionale prezintă numeroase destinaţii noi pentru petrecerea vacanţelor în România. În continuare în TOP 3 destinaţii interne -, se situează Valea Prahovei+Bran, Bucovina şi Transilvania”. Dragoş Răducan, vicepreşedinte al Federaţiei Patronatelor din Turismul Românesc (FPTR), a arătat că acest an a fost unul al provocarilor pentru turismul romanesc, din pricina instabilitatii fiscale, “exista metode de rezolvare, iar una dintre acestea o reprezinta scaderea TVA-ului la serviciile de alimentatie publica in ceea ce priveste restaurantele de hotel. Noi solicitam acest lucru de 15 ani si avand in vedere precendentul creat de reducerea TVA-ului la produsele de panificatie, avem incredere ca se poate dispune o asemenea masură”. |În ceea ce priveste turismul balnear, “românii aleg statiunile clasice: Felix, Calimanesti, Sovata sau Vatra Dornei iar investiile de peste 200 de milioane de euro realizate in ultimii ani se vad in numarul crescut de turisti care aleg aceste zone. <strong>Incercam, de asemenea, sa recastigam cateva piete strategice, cum ar fi Germania, Austria, Israel, Italia, tarile nordice sau tarile baltice”- a spus Doamna Rodica Pencea – Secretar General, Organizatia Patronala a Turismului Balnear din Romania (OPTBR).</strong> În ceea ce priveşte ofertele ANTREC, Florentina Dospinescu, secretarul general al asociaţiei este de părere că “vizitatorii vor avea ce să aleagă de la standurile pline de tradiţii, farmec, produse manufacturate, preparate gastronomice specifice. Ţin să reamintesc că există finalizat un Calendar anual de evenimente pe care Antrec l-a consolidat şi-l sprijină, un instrument util pentru turiştii români dar şi străini”.

<strong>INFORMAŢII UTILE</strong>
In cadrul celor patru pavilioane destinate evenimentului, cei care il vor vizita vor gasi:
- agentii de turism, touroperatori, unitati de cazare si alimentatie publica, participari oficiale internationale in Pavilioanele C 1 si C 2
- participari oficiale locale si nationale, atractii turistice din Romania – in Pavilionul C 3
- participari oficiale locale si regionale, atractii turistice din Romania si din strainatate – in Pavilionul C 4
Una dintre noutatile acestei editii o constituie prezenta in premiera, cu pavilion oficial, a Iordaniei, una dintre cele mai ospitaliere tari ale lumii, situata in Orientul Apropiat.
In aceeasi perioada cu Targul de Turism al Romaniei, la ROMEXPO va mai avea loc ROMHOTEL- Expozitia internationala de echipamente, dotari si mobilier pentru hoteluri si restaurante.
Programul de vizitare al evenimentelor este:
<strong>14 - 16 noiembrie 2013 intre orele 10.00 - 18.00</strong>
<strong>17 noiembrie 2013 intre orele 10.00 - 16.00</strong>
Pretul unui bilet de acces – <strong>15 lei</strong>
Alte informaţii puteţi afla la adresa: www.targuldeturism.ro
<strong>TRAVELLER MAGAZIN ESTE PARTENER MEDIA AL MANIFESTĂRII</strong>