<strong>CARAGIALE - 3 x 100
</strong><a href="http://www.travellermagazin.ro/arhiva/wp-content/uploads/2012/08/festival-caragiale-afis.jpg"><img class="alignleft size-full wp-image-1440" title="festival caragiale afis" src="http://www.travellermagazin.ro/arhiva/wp-content/uploads/2012/08/festival-caragiale-afis.jpg" alt="" width="693" height="1642" /></a>Între 9 iunie şi 20 septembrie, Capitala găzduieşte Festivalul “Bucureştii lui Caragiale” cel mai important dramaturg al literaturii româneşti. Organizat sub egida Primăriei Municipiului Bucureşti el marchează 100 de ani de la dispariţia scriitorului Ion Luca Caragiale prin 100 de spectacole care aduc în prim plan 100 de personalităţi autohtone care joacă pe scenele teatrelor Naţional, Nottara, de Comedie, Masca, Metropolis, a Operei Naţionale sau a Circului Globus.
<a href="http://www.travellermagazin.ro/arhiva/wp-content/uploads/2012/08/Festival-Caragiale2.jpg"><img class="alignleft size-full wp-image-1441" title="Festival Caragiale2" src="http://www.travellermagazin.ro/arhiva/wp-content/uploads/2012/08/Festival-Caragiale2.jpg" alt="" width="700" height="465" /></a>
Spectacolele, veritabile puneri în scenă a unor fragmente din piesele dramaturgului, se desfăşoară în aer liber şi include numeroase schiţe şi momente întâlnite în proza lui Caragiale. Ele sunt prezentate în versiunea unor regizori ca Mihai Mălaimare, Diana Lupescu, Gelu Colceag etc. Mai mult, în anumite seri au loc proiecţii cu filme făcute în urmă cu zeci de ani, după creaţiile sale. Locurile de desfăşurare au fost alese special pentru a crea atmosfera necesară înţelegerii farmecului vremurilor de altădată – Centrul Istoric al oraşului, pe scena aflată la intersecţia străzilor Franceză cu Poştei, respectiv în vecinătatea Halei Traian, pe terasa unui nou restaurant ce se numeşte chiar “La Conu’ Iancu”, proprietate a lui Mircea Poenaru, om de afaceri în turism. El şi-a propus să reconstituie o parte din atmosfera boemei din perioada interbelică, cu tot dichisul cuvenit ofertei gastronomice stropită cu bere la halbă, în şpriţ rece, mititei şi cârnăciori, dulciuri, îngheţate şi alte delicatese. Mai multe amănunte despre programul spectacolelor aflaţi la adresa <a href="http://www.festivalcaragiale.ro." target="_blank">www.festivalcaragiale.ro.</a>

<strong>TURNIRUL CETĂŢILOR – ÎNTÂLNIRI CU CAVALERII AMINTIRILOR</strong>
<a href="http://www.travellermagazin.ro/arhiva/wp-content/uploads/2012/08/Turnirul-cetatilor.jpg"><img class="alignnone size-large wp-image-1442" title="Turnirul cetatilor" src="http://www.travellermagazin.ro/arhiva/wp-content/uploads/2012/08/Turnirul-cetatilor-1024x682.jpg" alt="" width="640" height="426" /></a>
Cea de-a treia ediţie a Festivalului „Turnirul Cetăţilor”, se va desfăşura în acest an în 5 oraşe transilvane. Întrecerile cavalereşti, demostraţiile de vitejie, dansul şi masa, cum s-ar spune Calendarul manifestărilor pus la punct de către organizatori arată astfel. Prima s-a produs deja în Cetatea de la Râşnov, între 20 şi 22 iulie. Ea este urmată de reuniunile medievale din luna august, de la Cetăţuia Braşovului (pe 5 august), de pe platoul Inima Reginei Maria de la Castelul Bran (10-12 august), de la Cetatea Făgăraşului (16-19 august). Ceremoniile se vor încheia pe 31 august la Biserica Fortificată de la Feldioara.

“Turnirul Cetăţilor” va fi şi anul acesta gazda Grădiniţei Medievale. Acolo se vor derula activităţi specifice copiilor de toate vârstele. Aceştia vor trăi cu ochii deschişi fragmente din poveştile medievale. Ca noutate organizatorii au pregătit ateliere meştesugăreşti unde copii vor învăţa cum să modeleze ceramica, să realizeze păpuşi tradiţionale sau să picteze pe lemn şi pe sticlă. Conceptul a fost îmbunătăţit cu programe artistice diversificate şi ca efecte şi ca animaţie. Vor fi prezenţi în funcţie de dimensiunea locaţiilor istorice între 30-80 de cavaleri şi domniţe care vor da culoare pieţei medievale şi vor prezenta aspecte cotidiene ale vieţii din Evul Mediu, vor dansa se vor lupta şi vor interacţiona cu publicul. Un punct de atracţie-fascinaţie îl constituie turnirul cu cai şi show-urile cu foc de la finalul fiecărui festival prezentate de trupa Hypnosiss. Fiecare eveniment va debuta cu parada personajelor pe muzica Cimpoierilor din Transilvania. În cadrul “Turnirului Cetăţilor” vor fi prezentate meşteşugurile româneşti, tradiţionale, iar artizani profesionişti vor dezvălui o parte din secretele lor. Vor fi de faţă fierari, sticlari, ceramişti, ţesătoare de broderii, pictori pe lemn şi sticlă, creatori de păpuşi tradiţionale create din materiale... ecologice, cum ar fi pănuşea de porumb, rachita etc. “Turnirul Cetăţilor” a devenit o atracţie turistică tradiţională prin ineditul ei. Numai anul trecut această serie de evenimente a contribuit la creşterea fluxului de turişti către judeţul Braşov, care a fost mai mare cu 18% faţă de 2010, conform Institutului Naţional de Statistică. Ne aşteptăm ca de cele 5 evenimente să fie atraşi circa 155.000 de turişti” – ne-a precizat Anemona Hermeneanu, directorul de PR al Asociaţiei de Promovare şi Dezvoltare Turistică Braşov. Revista noastră este unul dintre principalii Parteneri Media ai festivalului.

Altfel spus, reamintim frazele cu care începe în fiecare an acest eveniment. Ele sunt în acelaşi timp şi o invitaţie: “La vremea când onoarea era cea mai de preţ virtute, bravi cavaleri au pornit la drum pentru a cere mâna preafrumoasei domniţe a principelui Transilvaniei şi pentru a primi Ţara Bârsei ca zestre cuvenită. Astfel s-au întâlnit şi, cum se cade între cavaleri, au hotărat să se întreacă în probe cavalereşti. A început „Turnirul Cetăţilor”! Fie ca cel mai bun să câştige!”
<strong>MARA ANTON
(Foto text &amp; copertă BOGDAN GRĂDINARU)</strong>

<strong>PROFESIONIŞTII RECUNOSC PROFESIONIŞTII</strong>

Într-o atmosferă culturală foarte călduroasă, la propriu dar şi la figurat, cu ocazia vernisării unei noi ediţii a expoziţiei „Pictori la Balcic”, revista noastră a fost distinsă cu Diploma de excelenţă pentru promovarea evenimentelor culturale ale Muzeului Naţional Cotroceni, şi susţinerea parteneriatului cultural. Distincţia a fost înmânată Doinei Constantinescu, directorul general al companiei Convexus 2000, editorul publicaţiei „Traveller Magazin” de către Adina Renţea, directorul Muzeului.
<iframe src="http://www.youtube.com/embed/rATm7Jg-uNA?rel=0" frameborder="0" width="540" height="360"></iframe>

Această recunoaştere a susţinerii turismului cultural, se alătură celor peste 20 de premii, trofee şi diplome, primite de către grupul amintit în cei 15 ani de când dezvoltă piaţa presei româneşti de turism. O distincţie similară a revenit şi revistei „Vacanţe la Ţară”, condusă de Maria Stoian, preşedintele de onoare al ANTREC. Acestea sunt de altfel singurele publicaţii de turism care mai apar lunar în România.
<a href="http://www.travellermagazin.ro/arhiva/wp-content/uploads/2012/08/Premiu-Traveller-Magazin.jpg"><img class="alignnone size-full wp-image-1443" title="Premiu Traveller Magazin" src="http://www.travellermagazin.ro/arhiva/wp-content/uploads/2012/08/Premiu-Traveller-Magazin.jpg" alt="" width="1024" height="768" /></a>

<strong>SEMNĂTURI PENTRU „STORY &amp; GLORY”
</strong>Peste o sută de ambasadori acreditaţi la Bucureşti, personalităţi şi reprezentanţi ai presei de turism – printre care şi noi -, şi-au pus semnătura pe cele 3 canotci lansate la Târgul Internaţional Dunărea &amp; Delta de către Asociaţia “Ivan Patzaichin – Mila 23”. Momentul inedit s-a produs la Complexul Romexpo cu ocazia lansării proiectului “Danube Connection. Story &amp; Glory” a cărui misiune principală este de a promova activităţile recreative, a turismului ecologic şi al multiculturalităţii oferite de ţări riverane Dunării. Cele 3 ambarcaţiuni (canotci) – poartă numele braţelor Dunării - Chilia, Sulina, Sf. Gheorghe. Ele au fost produse într-un un atelier finanţat de către multiplu campion mondial Ivan Patzaichin şi vor forma o caravană ce va trece, cu tot cu autografele inscripţionate, prin 4 ţări dunărene riverane. Patzaichin a declarat că „Infrastructura publică poate consolida dezvoltarea activităţilor de turism. Dunărea este un spaţiu natural care este locuit de oameni. Pentru ei trebuie găsit un echilibru între natură şi activităţile economice. În acest scop am creat un circuit cu 10 amenajări turistice prin care vor trece canotcile. Primul se va deschide la Crişan cu susţinere financiară americană. Ne-am dori o puternică implicare a administraţiei locale care are numai de câştigat”. Prin această manifestare s-a dorit crearea unui simbol al cooperării dunărene.

<strong>PARCUL CIŞMIGIU ESTE ÎN TOP
</strong>Portalul Infoniac a afişat recent un Top al celor mai apreciate parcuri din Europa. Parcul Cişmigiu din Bucureşti figurează pe poziţia 7 din 10. Inaugurat în 1854 el a fost realizat de către arhitectul pesiagist vienez Carl Friederich Wilhelm Meyer. Este apreciat a fi cea mai romantică şi veche grădină publică a Capitalei României. Împreună cu acesta figurează în clasament: Parcurile ori grădinile Sofiero - Helsingborg (Suedia), Keukenhof - Lisse (Olanda), renumit şi pentru cele 7 milioane de lalele care se culeg anual de aici, Luxemburg - Paris (Franţa), Villa Borghese - Roma (Italia), Hyde Park - Londra şi Parade Gardens - Bath (Marea Britanie), Berg Park - Kassel (Germania), Grădina de vară din Sankt Petersburg (Rusia) respectiv Varoshliget din Budapesta (Ungaria).

<strong>20 DE ANI CU ŞTEFAN CEL MARE ŞI SFÂNT</strong>
La Restaurantul-Muzeu Vatra Neamului , amplasat în apropiere de Bucureşti, Uniunea Culturală a Românilor Basarabeni a marcat împlinirea a „20 de ani de la Canonizarea Domnitorului Ştefan cel Mare şi Sfânt”. Manifestarea, ce a avut ca tematică “Moştenirea lăsată de Ştefan cel Mare şi Sfânt - libertatea neamului românesc şi credinţa ortodoxă”, a adus în prim plan mai multe momente artistice memorabile susţinute de Corul Preoţilor Protopopiatului Ilfov Nord “Macarie Protopsaltul”, dirijor Dumitrescu Constantin, de tenorul Mihai Muntean artist laureat al premiului de stat din Republica Moldova, ansamblul Lăutarii, naista Cornelia Tihon, Maria Crăciun - Galaţi, Gheorghe Iovu – Timişoara şi de către alţi artişti de pe ambele maluri ale Prutului.

<strong>PARTENERIAT ÎNTRE 2 ŢĂRI TURISTICE
</strong>Asociaţia Naţională a Agenţiilor de Turism (ANAT) şi Organizaţia Elenă de Turism (EOT), prin biroul său de promovare turistică de la Bucureşti, au semnat un parteneriat care prevede susţinerea reciprocă pentru creşterea circulaţiei turistice în ambele sensuri. Conform declaraţiei Christinei Efthimiou, directorul biroului Greciei în ţara noastră “România are locuri frumoase ce merită vizitate. Bucureşti şi Constanţa pentru citybreak-uri, Sinaia şi Braşov pentru zona montană, alături de mănăstirile din Bucovina, Sibiu, Sighişoara, sunt locuri care îi vor atrage cu siguranţă pe turiştii greci”. În baza parteneriatului, conform declaraţiei Corinei Martin, preşedintele ANAT, atracţiile Greciei vor fi la rândul lor mai bine susţinute în rândul consumatorilor români de vacanţe.

<strong>ATLASUL DIGITAL – ROAD 2012
</strong>Specialiştii companiilor Sheba Distribution şi România Digitală au creat cea mai complexă hartă GPS pentru România - Atlasul Digital al României, ROAD 2012. Conceperea Atlasului a însumat o muncă de 3 ani. Marea noutate este că, pe baza unor studii fundamentate istoric şi arheologic, au fost reconstituite în format 3D mai multe monumente ce fac parte din patrimoniul UNESCO, precum cetăţile dacice din Munţii Orăştiei, clădirile Palatului Augustaliilor şi Amfiteatrul Roman de la Sarmizegetusa, castrele de la Drobeta, Buciumi şi Bologa, cetăţi medievale etc. ROAD 2012 acoperă peste 250.000 kilometri de căi de comunicaţii, drumuri secundare, intrări în centre comerciale etc.

<strong>AVEM ŞI UN SECRETAR DE STAT PENTRU TURISM
</strong>El este un profesionist care vine din lumea travelului. Cristian Gheorghe Bărhălescu, a activat la Constanţa unde este proprietarul agenţiei de turism Icar Tours. El ocupă de asemenea şi funcţia reprezentativă de preşedinte al ANAT pentru regiunea Sud-Est. Deşi acest post nu exista el a fost înfiinţat prin Hotărâre de guvern la solicitarea mediului de afaceri din industria turistică.

<strong>IRANUL ŞI-A PREZENTAT TRADIŢIILE</strong>
Timp de şapte zile la Muzeul Ţăranului Român din Capitală s-a desfăşurat „Săptămâna culturii iraniene”. Pe parcursul acestor zile au fost prezentate expoziţii de meşteşuguri tradiţionale, de la covoare până la bijuterii, spectacole artistice şi folclorice ce i-au avut ca invitaţi pe Asgar Saed, reprezentant al muzicii vechi azere, ansamblul iranian The Soor condus de către Majid Molania şi Jamshid Safarzadeh etc. Am remarcat de asemenea expoziţia care a vorbit prin fotografii, despre atracţii turistice şi preocupări ale oamenilor din această ţară încărcată de istorie.

<strong>PLATFORMĂ PENTRU ÎNVĂŢĂMÂNT LA DISTANŢĂ</strong>
Compania de Investiţii pentru Turism şi THR GROUP au lansat o Platformă de teleprezenţă prin care vine în întâmpinarea dezvoltării învăţământului de specialitate la distanţă. Sistemul inovator de training raspunde astfel nevoilor stringente ale industriei. Videoconferinta prin Platforma de teleprezenţă este disponibilă pentru oricine are o conexiune internet fiind optimizată pentru o gamă largă de clienţi, tipuri de conexiuni şi dispozitive. Tehnologia HD multi-point, Vidyo permite interacţiunea cu membrii echipei, colegi, clienţi, ca şi cum aceştia s-ar afla în aceeaşi sală de cursuri. Odata achiziţionat, sistemul poate fi închiriat altor persoane care doresc realizarea unei videoconferinţe. În felul acesta amortizarea investiţiei se face în scurt timp ceea ce reprezintă o soluţie viabilă de B2B – au anunţat cei doi parteneri.

<strong>VARA PE ULIŢĂ - 20 </strong>
Muzeul Naţional al Satului „Dimitrie Gusti” este gazda Tabărei de creaţie „Vara pe uliţă”, ediţia a XX-a. Proiectul oferă copiilor şi tinerilor şansa să petreacă o vacanţă de neuitat descoperind cu ajutorul unor cunoscuţi creatori populari, în cadrul atelierelor de creaţie, tainele unor străvechi meşteşuguri (olărit, modelaj, sculptură în lemn, icoane pe lemn, icoane pe sticlă, pictură naivă, ouă încondeiate, împletituri şi podoabe populare etc). Programul taberei cuprinde alături de atelierele de creaţie şi activităţi de divertisment şi socializare (concursuri, teatru, poezie, muzică, joc etc.). De luni până vineri, între orele 1000 – 1400, în ambianţa gospodăriilor din Muzeul Satului, veţi redescoperi copilăria şi arta populară.

<strong>NOAPTEA MARATOANELOR</strong>
Între 18 şi 19 august veţi avea parte de o manifestare inedită. Clubul Alpin Valea Jiului organizează primul semi-maraton, desfăşurat pe timp de noapte pe im traseu montan din România. “Iorgovanu Night Run” va avea loc în zona Retezatul Mic, Masivul Piule-Piatra Iorgovanului pe un traseu de 15 kilometri. El include cărări montane, asfalt, porţiuni de pădure, gol alpin etc. Întreaga rută va fi marcată cu bandă şi spray reflectorizante. Competiţia este deschisă tuturor persoanelor de peste 18 ani.