<strong>Castelul Corvinilor certificat de TripAdvisor</strong>
<a href="http://www.travellermagazin.ro/arhiva/wp-content/uploads/2015/01/Ev-Castel-Corvinesti.jpg"><img class="alignnone size-full wp-image-3403" src="http://www.travellermagazin.ro/arhiva/wp-content/uploads/2015/01/Ev-Castel-Corvinesti.jpg" alt="OLYMPUS DIGITAL CAMERA" width="1024" height="766" /></a>
Castelul Corvinilor din Hunedoara se numără printre primele cinci destinaţii de vacanţă din România, conform portalul turistic TripAdvisor. Topul a fost realizat pe baza voturilor primite din partea turiştilor care au vizitat acest monument istoric construit în perioada medievală. În acest context TripAdvisor a oferit castelului un Certificat de excelenţă pe anul 2014, fapt ce îl plaseaza automat şi pe harta atracţiilor turistice din lume. Ridicat în secolul al XV-lea de Ioan de Hunedoara, castelul este prevăzut cu turnuri, bastioane şi un donjon.

Din 1974, clădirea a devenit muzeu, care găzduieşte diverse colecţii de arheologie provenite din descoperirile făcute în perimetrul judeţului Hunedoara. Acest obiectiv turistic, care a primit anul trecut circa 300.000 de vizitatori, a introdus recent o serie de facilităţi menite să atragă un număr şi mai mare de turişti. Cu ajutorul tehnologiei moderne, vizitatorii pot afla acum mai multe informaţii, în cinci limbi diferite, despre acest monument istoric. „Turiştii pot alege să primească explicații prin intermediul unui ghid multimedia. Acesta este instalat pe mai multe tablete disponibile în cadrul muzeului, dar poate fi descărcat şi pe smartphone-ul personal. Explicațiile sunt accesate în rețeaua de wi-fi ce este disponibilă în interiorul castelului” - a precizat Costin Tinca, directorul Muzeului.

<strong>IFFEST – 600 de filme şi 45 de premii
<a href="http://www.travellermagazin.ro/arhiva/wp-content/uploads/2015/01/Ev-Film-064.jpg"><img class="alignnone size-full wp-image-3407" src="http://www.travellermagazin.ro/arhiva/wp-content/uploads/2015/01/Ev-Film-064.jpg" alt="Ev Film 064" width="1024" height="683" /></a></strong>
Ca şi în anii trecuţi a 21-a ediţia a Festivalul Internațional al Filmului de  Arta , Ecologie si Turism (IFFEST ) ”Document. Art.” S-a desfăşurat sub sloganul ”Inovație și creativitate.” Manifestarea a atras circa 600 filme din 68 țări, dintre care au fost selectate 95 ca, în final, 45 să fie nominalizate pentru premii la secţiunile artă, ecologie, mediu şi turism. O parte dintre documentare de scurt, mediu si lungmetraj, au primit distincţii la alte evenimente cinematografice similare, printre care  și Festivalul Internațional al Filmului de Artă, FIFA, Montreal, Canada.
<a href="http://www.travellermagazin.ro/arhiva/wp-content/uploads/2015/01/Ev-Film-059.jpg"><img class="alignnone size-full wp-image-3408" src="http://www.travellermagazin.ro/arhiva/wp-content/uploads/2015/01/Ev-Film-059.jpg" alt="Ev Film 059" width="512" height="768" /></a>
Juriul prezidat de Călin Stănculescu, a fost format criticii de film şi specialiştii Marina Roman și Luminița Boerescu, Mihai Orășanu şi regizorulul chilian Rodrigo Fernandez. El a decernat  Premiul  Acvila de Aur co-producţiei canadiano-finlandeză „Un scaun pentru un înger” regizat de Raymond St-Jean, producător Michel Ouellette. „Drum fără sfârşit” (regizor Juan Rayos, Spania) a fost declarat cel mai bun film de turism; scurt metrajul turistic „Meanwhile in Bucharest”, regia Roxana Andrei, a primit Premiile Holban şi Noua Generaţie.
<a href="http://www.travellermagazin.ro/arhiva/wp-content/uploads/2015/01/Ev-Film-054.jpg"><img class="alignnone size-full wp-image-3409" src="http://www.travellermagazin.ro/arhiva/wp-content/uploads/2015/01/Ev-Film-054.jpg" alt="Ev Film 054" width="512" height="768" /></a>
A atras atenţia „Povestea ceteraşului fără o mână” (regia Sorin Grecu din Cluj), distins o menţiune specială din partea Asociaţiei. Fondat în anul 1993 de scriitorul și cineastul  Nicolae Luca,  IFFEST ”Document. Art.” este  organizat de  Asociația Română de Film ”Document. Art.” și se bucură de sprijinul UCIN. O noutate – de la această ediţie Vinarte, companie condusă ded către Sergio Faleschini, acordă premii speciale pentru cele mai bune filme de turism viticol. Traveller Magazin a fost Partener Media şi al acestei ediţii.

<strong>AUSTRIA – cocktailuri şi aventuri albe</strong>
<a href="http://www.travellermagazin.ro/arhiva/wp-content/uploads/2015/01/Ev.-Austria-sezon-ski.jpg"><img class="alignnone size-full wp-image-3405" src="http://www.travellermagazin.ro/arhiva/wp-content/uploads/2015/01/Ev.-Austria-sezon-ski.jpg" alt="Ev. Austria sezon ski" width="1024" height="682" /></a>
La fiecare început de iarnă specialiştii austrieci în turism vin în România pentru a-şi prezenta noutăţile din staţiunile de schi, în faţa travel-agenţilor dar şi a jurnaliştilor de specialitate. Exposki, a devenit deja o manifestare itinerantă care se opreşte şi la Bucureşti. În acest an ea s-a oprit la Marshal Garden Hotel în regia firmei Austria Incoming şi a atras hotelieri, organizaţii ori agenţii specializate din staţiuni renumite din Austria, Franţa şi Italia. “
<a href="http://www.travellermagazin.ro/arhiva/wp-content/uploads/2015/01/Ev.-Austria-Exposki-008.jpg"><img class="alignnone size-full wp-image-3406" src="http://www.travellermagazin.ro/arhiva/wp-content/uploads/2015/01/Ev.-Austria-Exposki-008.jpg" alt="Ev. Austria Exposki 008" width="1024" height="768" /></a>
A fost o bună oportunitate de a ne conecta la parteneri noi şi dinamici din industria turistică românească” – declara Andreea Knecht Preotu, reprezentanta organizatorilor. Pe de altă parte Oficiul de Turism al Austriei a marcat la Promenada Mall deschiderea oficiala a sezonului de schi în Austria prin activităţii şi promoţii speciale: o vânătoare de comori de vacanţă, board games cu multe premii, opt ore de aventuri pe schi, spectacole cu muzică austriacă, ateliere creative pentru copii, un Cocktail Show cu jonglerii şi acrobaţii cu care vă veţi întâlni şi în staţiunile din Tirol, Kitzbühel, Innsbruck, Salzburg etc. Printre invitaţi s-a numărat Michael Manhart, pionier căruia i se datorează primul tun de zăpada realizat în Austria, primul sistem controlat prin unde radio pentru detonarea avalanşelor etc.

<strong>O SĂPTĂMÂNĂ LA MUNTE
</strong>Programul cu preţuri speciale conceput de Federaţia Patronatelor din Turismul Românesc (FPTR) şi Asociaţia Naţională a Agenţiilor de Turism (ANAT), se va derula în perioada până pe 19 decembrie 2014. Durata unui sejur este de 5 nopţi, începând duminica şi terminând vinerea, la preţuri cuprinse între 161 – 368 lei/sejur, la cabane, vile sau hoteluri de la 2 la 4 stele. Ca noutate anul acesta copiii (maxim 2) de până la 7 ani vor avea gratuitate.

<strong> PRAID SE FACE MARE
</strong>Comuna Praid a deschis anul acesta cel mai mare ştrand cu apă sărată din România. Investiţia, în valoare de 1,55 mil. EUR a fost realizată integral din fondurile salinei din staţiune. Ştrandul are 5.200 mp şi include două bazine pentru copii. Ele pornesc de la 60 cm adâncime şi cresc treptat până la 1,20 m. În cladirea cu etaj funcţionează o linie de autoservire, bucătăria, un bar, o terasă-restaurant descoperită şi una acoperită, iar la parter se găsesc: un magazin de prezentare şi de desfacere a produselor proprii salinei, vestiarele, duşurile, toaletele, precum şi un punct de prim-ajutor. Pentru vremea caldă există şi o plajă de-a lungul bazinelor, şi una pe o terasa amplasată pe acoperisul unei clădiri care face parte din complex.

<strong> PEȘTE CA LA MILA 23
</strong>Este noua provocare lansată de Asociația “Ivan Patzaichin – Mila 23”. Prima ediţie a competiției gastronomice a avut loc la începutul lunii noiembrie în satul Mila 23 (Delta Dunării), fiind realizată în cadrul proiectului “Crișan + Caraorman + Mila 23 – Ecoturism pentru viitor”. „Amintirile mele din copilărie sunt încă foarte vii. La noi în sat, peștele era mâncarea de zi cu zi, și doar duminica sau în zilele de sărbătoare mâncam carne de găină, porc sau vânat. Atât timp cât tradiția se continuă, suntem bucuroși să facem pentru turiști dintr-o masă tradițională de pește o adevarată sărbătoare” - declara Ivan Patzaichin. Cele 5 familii participante au fost selectate în urma numeroaselor premiilor obținute la festivalurile culinare organizate în Delta Dunării, dar și la nivel național, care promovează gastronomia tradițională pescărească. Selecția culinară a cuprins numai preparate pe bază de pește și deserturi tradiționale, precum ardei umpluți cu pește, crap la proțap, crap pe varză, plachie de știucă, măruntaie de știucă la ceaun, varenchi, babka etc.

<strong>81 de artişti la Palat
</strong>SALONUL NAŢIONAL DE ARTĂ DECORATIVĂ, ediţia a XV-a s-a deschis la Muzeul Naţional Cotroceni. Expoziţia este organizată în colaborare cu Uniunea Artiştilor Plastici din România şi reuneşte lucrările a 81 artişti contemporani care prezintă toate tehnicile artei decorative: tapiserie, imprimeuri textile, colajul textil, broderia, tehnicile mixte, forme artistice decorative din metal, ceramică şi sticlă, care au cunoscut în ultimele decenii o dezvoltare spectaculoasă în spaţiul artistic românesc. Expoziţia va fi deschisă până în 15 ianuarie iar în cursul anului 2015 Salonul Naţional de Artă Decorativă Cotroceni 2014, ediţia a XV-a, va fi itinerat în Germania, la Düsseldorf.

<strong>
PROIECTUL ADVENTURE PARK
</strong>...din stațiunea Voineasa a primit aviz favorabil pentru finanţare europeană. Valoarea totală a acestuia se ridică la circa 21,8 milioane de lei. Proiectul vizează amenajarea unui Alpine Coaster în zona Voineasa, a unei piste pentru karturi şi trotinete, dar şi achizitionarea a 20 de trotinete, 20 de kart-uri pentru copii şi 20 de karturi pentru adulţi. De asemenea, va fi amenajat un parc de aventuri, vor fi achizitionate echipamente de protecţie, vor fi realizate tiroliene, două covoare rulante cu sistem tubing şi pârtie de schi.

<strong>VINUL FACE CASĂ BUNA CU TURISMUL
</strong>Producătorul de vinuri Vitis Metamorfosis din Dealu Mare a anunțat achiziționarea unui conac din județul Buzău, pe care intenționează să-l transforme într-un centrul turistic viti-vinicol. Valoarea tranzacției se ridică la 90.000 de euro. Clădirea se află în localitatea Năeni şi va fi renovată complet printr-o investiţie estimată la circa 500.000 EUR. Proprietatea are o suprafaţă de 1 hectar, iar construcţiile urmează să fie modernizate și reamenajate pentru a oferi 15 camere, un restaurant şi spaţii pentru organizarea testărilor și degustărilor de vinuri.

<strong>CLUSTER PE TURISM BALNEAR
<a href="http://www.travellermagazin.ro/arhiva/wp-content/uploads/2015/01/Ev-Cluster-Amara.jpg"><img class="alignnone size-full wp-image-3404" src="http://www.travellermagazin.ro/arhiva/wp-content/uploads/2015/01/Ev-Cluster-Amara.jpg" alt="Ev Cluster Amara" width="881" height="768" /></a>
</strong>În staţiunea Amara s-a lansat Clusterul Balneoturistic „Muntenia” Regiunea Sud. El a fost iniţiat prin contribuţia unor personalităţi din domeniul sănătăţii, printre care Victor Moraru, preşedintele Asociaţiei Naţionale a Staţiunilor Balneare şi Balneoclimatice din România, Nicu Rădulescu, preşedintele Organizaţiei Patronale a Turismului Balnear din România (OPTBR),Vajda Lajos, vicepreşedintele Asociaţiei Clusterelor din România, Constantin Munteanu, preşedintele Asociaţiei Române de Balneologie etc. Scopul Clusterul este de a eficientiza destinaţiile turistice din regiunea Sud a României, de a creşte fluxul turistic pe segmentul balnear, ce are un potenţial ridicat.
<strong>DUNĂREA VA FI REAMENAJATĂ</strong>

Lucrările de reconstrucţie ecologică, ce se vor desfăşura între localitatile Gârla Mare şi Vraţa, din judeţul Mehedinţin -, vor ajuta la stocarea a peste 5 milioane de metri cubi de apă în timpul viiturilor de pe Dunăre, la menţinerea biodiversităţii, dar mai ales la refacerea habitatelor necesare peştilor pentru depunerea icrelor. Proiectul aparţine Fundaţiei Coca-Cola în parteneriat cu World Wide Fund for Nature, WWF, şi presupune desfaşurarea, până în 2020, unui program de investiţii în valoare de 4,4 mil. USD pentru reconstruirea zonelor umede din lungul fluviului, în Austria, Ungaria, Croaţia, Serbia, Bulgaria şi România.