<strong>MasterCard a deschis Business Lounge pe Otopeni </strong>
<a href="http://www.travellermagazin.ro/arhiva/wp-content/uploads/2014/04/mastercard.jpg"><img class="alignnone size-full wp-image-2809" title="mastercard" src="http://www.travellermagazin.ro/arhiva/wp-content/uploads/2014/04/mastercard.jpg" alt="" width="1024" height="747" /></a>
MasterCard a inaugurat un Business Lounge pe Aeroportul internațional Henri Coandă de la Otopeni, oferind acces gratuit posesorilor de carduri MasterCard Premium – Platinum, World, World Elite şi Corporate. Cu o suprafaţă de peste 350 metri pătrați, MasterCard Business Lounge poate găzdui până la 80 de călători, punând la dispoziţia acestora gustări și diverse băuturi într-un spaţiu elegant mobilat. Design-ul şi amenajarea MasterCard Lounge au fost realizate de doi arhitecţi români, Marian Oprea şi Iulia Trifan – 122 StudioLab, care au o experienţă bogată în proiecte de amenajare de birouri.

“Mă bucur să particip la deschiderea acestui lounge în Bucureşti, ca parte a proiectului regional pe care l-am coordonat în ultimele luni” - a spus Denisa Mateescu, Vice President Market Development MasterCard Europe. “Sunt sigură că acesta va fi un popas plăcut pentru toţi posesorii de carduri MasterCard Premium care călătoresc în străinătate şi un beneficiu adiţional pe care îl vor aprecia din plin.” La rândul său Cosmin Vladimirescu, General România și Moldova al MasterCard a declarat: “Ne bucurăm să oferim posesorilor de carduri premium MasterCard o experienţă exclusivistă pe aeroportul Bucureşti Henri Coandă, cu atât mai mult cu cât călătoriile internaţionale sunt situaţii tipice în care cardurile îşi arată cel mai bine utilitatea”.

Deschiderea MasterCard Lounge pe aeroportul din Bucureşti face parte dintr-un amplu program regional. Saloane similare au mai fost deschise la Praga, Budapesta şi Kiev, iar posesorii de MasterCard Premium beneficiază, de asemenea, de intrare gratuită în salonul de business al aeroportului din Viena.

<strong>MARA ANTON</strong>

<hr />

<strong>O cursă retro - Iași-Tel Aviv
<a href="http://www.travellermagazin.ro/arhiva/wp-content/uploads/2014/04/Tarom-1.jpg"><img class="alignnone size-full wp-image-2810" title="Tarom 1" src="http://www.travellermagazin.ro/arhiva/wp-content/uploads/2014/04/Tarom-1.jpg" alt="" width="1024" height="700" /></a></strong>

Din 31 martie TAROM va deschide ruta directă Iaşi – Tel Aviv, cu două zboruri săptămânale. Preţurile încep de la 99 de euro pentru o cursă dus-întors, cu toate taxele incluse. Zborurile sunt programate în zilele de luni şi joi. Conform lui Christian Heinzmann,directorul general al companiei aeriene naționale, ruta Iaşi - Tel Aviv are un potenţial de trafic important. Noua cursă a fost inclusă în programul de zbor al sezonul de vară 2014.

&nbsp;