Bucureștiul a devenit primul oraș-capitală din lume care a fost distins cu titlul de „Oraș al Păcii” de către prestigiosul Institul Internațional al Păcii prin Turism (IIPT) și Skal International, cea mai mare organizație a profesioniștilor din turism din întreaga lume. Distincția a fost acordată în cadrul unei ceremonii organizate în Parcul Herăstrău din Capitală.
<a href="http://www.travellermagazin.ro/arhiva/wp-content/uploads/2014/08/industrie-hoteliera122.jpg"><img class="alignnone size-full wp-image-2999" title="industrie-hoteliera122" src="http://www.travellermagazin.ro/arhiva/wp-content/uploads/2014/08/industrie-hoteliera122.jpg" alt="" width="1024" height="576" /></a>

În cadrul acesteia, au fost plantați 12 copaci, într-un loc special amenajat în parteneriat cu Consiliul General al Municipiului București și Administrația Lacuri, Parcuri și Agrement București (ALPAB), drept simbol al renașterii, trăiniciei și păcii. Totodată, au fost inaugurate două plăci comemorative dedicate valorilor susținute de organizațiile Skal la nivel internațional.
<a href="http://www.travellermagazin.ro/arhiva/wp-content/uploads/2014/08/industrie-hoteliera122-2.jpg"><img class="alignnone size-full wp-image-3000" title="industrie-hoteliera122-2" src="http://www.travellermagazin.ro/arhiva/wp-content/uploads/2014/08/industrie-hoteliera122-2.jpg" alt="" width="1024" height="768" /></a>

Ceremonia s-a încheiat cu eliberarea unor porumbei albi și agățarea simbolică de crengile copacilor plantați a unor mesaje despre pace. „Vă provoc să iubiți locurile din care proveniți și în care locuiți și să vorbiți despre acestea cu mândrie. Știm cu toții cât de importantă este promovarea pentru domeniul turismului. Dacă noi, profesioniștii din turism, nu ne promovăm propriile destinații, nu ne putem aștepta ca alții să o facă” - sublinia Anamaria Răvar, membru al Young Skal București și coordonator al ceremoniei „Peace City”.

Evenimentul a făcut parte integrantă din cea de-a doua ediție a Simpozionului Internațional Young Skal (24-27 aprilie). Manifestare a reunit tineri specialiști din turism din Germania, Finlanda, Suedia, Italia, Bulgaria, Turcia, Spania, SUA, Belgia, Croația, România etc. Programul a inclus prezentările unor oficialități și experți în domeniul turismului din țară și străinătate: Marianne Krohn, vice-președinte a Skal International, <strong>Răzvan Filipescu, președinte al Autorității Naționale pentru Turism (ANT), Răzvan Pîrjol, președinte Skal International România; Antoni Kuhnen, președinte onorific al Skal International România; Călin Ile, manager general Hotel Ibis- Gara de Nord etc.</strong>

Simpozionul și-a propus să contribuie la dezvoltarea și promovarea turismului prin încurajarea schimbului de idei, experienţe şi bune practici. „Ne-am dorit să valorificăm cât mai bine orele petrecute împreună. Am propus un program compact, constând în prezentări, dezbateri și alte activități ce vor da naștere la noi prietenii, care sperăm că se vor transforma, cu timpul în relații de afaceri” - aprecia Andrei Mihăilescu, președintele Young Skal București.

ANGELA SIMION
FOTO: VASILE COSTRUȘ

<strong>
</strong>