<strong>90 DE ANI DE LA PRIMUL ZBOR</strong>
<p align="justify">Companiile Air France şi TAROM au aniversat 90 de ani de la primul zbor pe ruta Praga – Varşovia – Viena – Budapesta – Belgrad – Bucureşti (Băneasa) -Istanbul, realizat de Compania Franco-Română de Navigaţie Aeriană, precursoarea TAROM şi Air France.
<a href="http://www.travellermagazin.ro/arhiva/wp-content/uploads/2013/02/Tarom-sky-team.jpg"><img class="alignnone size-full wp-image-1834" title="Tarom sky team" src="http://www.travellermagazin.ro/arhiva/wp-content/uploads/2013/02/Tarom-sky-team.jpg" alt="" width="1050" height="1575" /></a>
Ideea înfiinţării unei rute aeriene între Paris şi Bucureşti a fost sugerata în 1920, de diplomatul Nicolae Titulescu omologului său francez, generalul Maurice Duval. Pe 23 aprilie 1920 era fondată Compania Franco-Româna de Navigaţie Aeriană, prima firmă mondială de transport aerian transcontinental de pasageri, mărfuri şi poştă. Iniţiativa a  aparţinut contelui Pierre Claret de Fleurieu şi bancherului român Aristide Blank. CFRNA a inaugurat pe 12 noiembrie 1922 prima rută aeriană transcontinentală de pasageri Paris -Strasbourg – Praga – Varşovia – Viena – Budapesta – Belgrad – Bucureşti (Băneasa) – Istanbul, iar la 10 septembrie 1923 primul zbor internaţional regulat de pasageri, pe timp de noapte. Tradiţia CFRNA este continuată azi de companiile Air France şi TAROM, partenere în Alianţa  SkyTeam.</p>
<p align="justify"><strong>UN AS REGĂSIT</strong></p>
<p align="justify"> Asociaţia „Aripi Româneşti” şi Muzeul Militar împreună cu  Muzeul Militar Naţional „Regele Ferdinand I” au readus în prim plan personalitatea lui Dan Valentin Vizanty. Cele două instituţii au promovat o expoziţie comemorativă de fotografie prin care au marcat împlinirea a 20 de ani de la ultima „decolare” a  pilotului Dan-Valentin Vizanty. Machetele prezentate au fost create de Adrian Roman, Valeriu Vişan şi Cristian Marin. Dan-Valentin Vizanty (născut în 1910 şi stins din viaţă la Paris în 1992), a fost pilot de vânătoare, comandant de escadrilă şi de grup cu gradul de lt. comandor aviator; a comandat Escadrila 43 Vânătoare PZL-11F între iunie 1941 şi august 1942; iar între 1 august 1943 şi 23 august 1944 a fost comandantul Grupului 6 Vânătoare (IAR-80) ce avea ca misiune apărarea Bucureştiului şi a zonei petroliere Ploieşti, în timpul bombardamentelor anglo-americane. Pentru faptele sale Vizanty a primit Ordinul Mihai Viteazul acordat de Regele Mihai.</p>