<strong>Air Serbia vine în decembrie
</strong><a href="http://www.travellermagazin.ro/arhiva/wp-content/uploads/2014/01/air-serbia-site1.jpg"><img class="alignnone size-full wp-image-2644" title="air serbia site" src="http://www.travellermagazin.ro/arhiva/wp-content/uploads/2014/01/air-serbia-site1.jpg" alt="" width="2805" height="1575" /></a>
După ce investitorii arabi de la Etihad au cumpărat 49% din compania națională a Serbiei - JAT Aiways - oficialii au anunțat că aceasta va opera sub un nou nume - Air Serbia. Pe 9 decembrie ea va lansa la București noi zboruri, inclusiv pe ruta Belgrad-București. Anterior JAT Airways a avut un code-sharing cu Tarom, cursele fiind operate cu o aeronava ATR deținută de Tarom. Acum, sârbii vin pe piața românească cu propriul avion. Astfel pasagerii din România vor avea acces la celelalte destinații code-sharing ale Air Serbia și Etihad, cum ar fi Insulele Seychelles, Abu Dhabi, Australia etc.

<strong>DHL - lansare de noi servicii
<a href="http://www.travellermagazin.ro/arhiva/wp-content/uploads/2014/01/dhl-copy.jpg"><img class="alignnone size-full wp-image-2640" title="dhl copy" src="http://www.travellermagazin.ro/arhiva/wp-content/uploads/2014/01/dhl-copy.jpg" alt="" width="2372" height="1575" /></a></strong>
DHL Express Romania a lansat serviciul DHL Express Easy pentru persoanele care expediază direct din sediile DHL Servicepoint. Prin acest serviciu pot fi făcute livrări de bunuri până la greutăți de 25 de kilograme. Serviciul DHL Express Easy este funcțional în peste 220 de țări. DHL Express Easy Student este un alt serviciu dedicat elevilor și studenților care aplică la universități și colegii din străinătate. Aceștia au posibilitatea să trimită documentele oficiale solicitate de universități la un tarif redus. DHL are pe piața românească o experiență de peste 20 de ani. Compania lucrează cu trei aeronave, o flotă de peste 200 de mașini și oferă o acoperire totală la nivel national.

<strong>easyJet a revenit după 3 ani
</strong>Operatorul low-cost britanic easyJet a revenit pe piața românească după trei ani de absență. Liderii săi estimează un trafic de pasageri de 65.000 de persoane anual, de două ori mai mic decât în 2008, primul an de funcționare completă în România. Revenirea companiei, în luna octombrie, a fost marcată prin începerea zborurilor pe ruta Londra-București. Cursele sunt programate în zilele de luni, joi, vineri, duminică în sezonul de iarnă -, respectiv luni, miercuri, vineri și duminică în sezonul de vară. easyJet a intrat pe piața românească în urmă cu 5 ani dar a renunțat la zborurile de la București în 2011. În 2008, opera curse din Otopeni către Italia, pe aeroportul Milano Malpensa și către Spania, pe aeroportul Madrid Barajas.

<strong>Lufthansa - achiziții de miliarde de dolari</strong>
Deutsche Lufthansa a comandat 59 de avioane Boeing și Airbus în valoare de 19 miliarde de dolari. Aceasta este cea mai mare achiziție de aeronave efectuată vreodată de operatorul german.
<a href="http://www.travellermagazin.ro/arhiva/wp-content/uploads/2014/01/Lufthansa2.jpg"><img class="alignnone size-full wp-image-2642" title="Lufthansa2" src="http://www.travellermagazin.ro/arhiva/wp-content/uploads/2014/01/Lufthansa2.jpg" alt="" width="1280" height="771" /></a>
Comanda include 34 de avioane Boeing 777-9X și 25 de aparate Airbus A350-900, dar și opțiuni de cumpărare pentru încă 30 de aeronave din fiecare tip. Livrările A350 vor începe în 2016, iar cele de aparate Boeing în 2020. Lufthansa a comandat în total, în acest an, avioane în valoare de 31 de miliarde de dolari. Operatorul german este și cel mai mare cumpărător european de avioane A380. El intenționează să ajungă la o flotă de 19 astfel de aparate.

<strong>TAP Portugal - patru destinații noi
<a href="http://www.travellermagazin.ro/arhiva/wp-content/uploads/2014/01/tap-portugal1.jpg"><img class="size-full wp-image-2643 alignleft" title="tap portugal" src="http://www.travellermagazin.ro/arhiva/wp-content/uploads/2014/01/tap-portugal1.jpg" alt="" width="283" height="213" /></a></strong>După ce a intrat în iulie anul trecut pe piața românească cu șase zboruri pe săptămână pe ruta Lisabona-București, operatorul aerian TAP Portugal, are în derulare până la sfârșitul lui 2013 introducerea a patru destinații noi - două în Africa, Tanger și Boa Vista. Boa Vista este cea de-a patra destinație din arhipelagul Capului Verde către care TAP zboară de la 1 noiembrie. Compania operează curse din Lisabona către insulele Sal, Praia, Sao Vicente. În orarul de iarnă, pe ruta Lisabona-București, TAP a prevăzut doar 4 zboruri pe saptamana.
Anul trecut compania - ce deține o flotă de 75 de aeronave cu care acoperă 78 de destinații -, a transportat 10 milioane de pasageri, în creștere cu 5% față de 2011.