<p align="justify"><strong>În hotelărie vine timpul tinerilor… neliniştiţi</strong></p>
<p align="justify"><a href="http://www.travellermagazin.ro/arhiva/wp-content/uploads/2012/03/Hotel-inalt.jpg"><img class="alignleft size-medium wp-image-1075" title="Hotel inalt" src="http://www.travellermagazin.ro/arhiva/wp-content/uploads/2012/03/Hotel-inalt-214x300.jpg" alt="" width="214" height="300" /></a>Lanţurile internaţionale încep să exporte la Bucureşti “racheţi operaţionali” care să le reformuleze şi maximizeze profitul. Criza circulaţiei turistice dar şi concurenţa neloială în materie de tarife îi determină pe manageri să privească altfel viitorul. Investiţiile în hoteluri nu mai sunt suficiente. Cine vrea, vede clar cum tinerii neliniştiţi urcă cu noi discursuri scările din turism. Interesant este de urmărit spectacolul lumii, adică dacă tinereţea îşi va găsi drumul spre cariere.</p>
<p align="justify"></p>
<p align="justify"><strong>TOP MANAGEMENT
</strong><strong>Nou manager la Novotel Bucarest </strong></p>
<p align="justify">Luc Gesvret, directorul regional al lanţului Accor pentru Cehia şi România l-a prezentat pe noul director general al Hotelul Novotel Bucarest City Centre în persoana lui Stéphane Barbazan. Acesta deţine o mare experienţă, acumulată pe parcursul a 22 de ani de când activează în industria hotelieră. El a ocupat funcţii de conducere în diferite unităţi din <em>Europa, Oceanul Indian, Africa de Nord, America de Nord şi Caraibe. <strong>Barbazan</strong> a venit la Bucureşti din oraşul Shenzhen (China) unde a condus hotelul de 5 stele</em>, <em>Grand <a href="http://www.travellermagazin.ro/arhiva/wp-content/uploads/2012/03/Novotel-barzavan.jpg"><img class="alignright size-medium wp-image-1076" title="Novotel barzavan" src="http://www.travellermagazin.ro/arhiva/wp-content/uploads/2012/03/Novotel-barzavan-199x300.jpg" alt="" width="199" height="300" /></a>Mercure Oriental Ginza. După cum a declarat acesta “piaţa românească are un potenţial foarte ridicat iar misiunea mea este ca, alături de o echipă tânără şi foarte motivată, să poziţionăm noi servicii de calitate, să creem plusvaloare acestui brand foarte respectat în lanţul Accor”.</em></p>
<p align="justify"></p>
<p align="justify"><strong>Sind Tour l-a adus pe Paul Mărăşoiu</strong>
Radomir Stoicovici, directorul Sind Tour Trading pentru sucursala Herculane a anunţat o investiţie de 1,5 milioane de euro în modernizarea hotelului Domogled din staţiunea Băile Herculane. El are o capacitate de 138 de camere, dispune de un restaurant şi o bază de tratament, în prezent închise. După ce lucrările vor fi finalizate complexul Domogled va fi clasificat la un nivel superior, de 3 stele, iar baza de tratament va fi dotată cu facilităţi moderne şi aparatură competitivă. De asemenea la sfârşitul anului Sind Tour Trading a anunţat o schimbare în managementul companiei pe segmentul coordonării activităţii hoteliere. El a fost preluat de către Paul Mărăşoiu, care l-a înlocuit pe Michele Meoni (care a mai manageriat în România strategia lanţului <a href="http://www.travellermagazin.ro/arhiva/wp-content/uploads/2012/03/Notovel-noaptea-031.jpg"><img class="alignleft size-medium wp-image-1077" title="Notovel noaptea 031" src="http://www.travellermagazin.ro/arhiva/wp-content/uploads/2012/03/Notovel-noaptea-031-300x225.jpg" alt="" width="300" height="225" /></a>Continental). Sind Tour Trading deţine 7 complexe şi 11 vile primite în administrare din portofoliul Sind România în 6 locaţii: hotelurile Muncel din Băile Felix, Dacia şi Domogled din Băile Herculane, Montana în Covasna, Someşul în Sângeorz Băi,  Brădişor şi Vidruţa din Voineasa, respectiv mai multe vile şi apartamente la Vidra şi Voineasa.

<strong>TENDINŢE
Scade taxa hotelieră</strong>

Din luna ianuarie taxa hotelieră a scăzut la 1%, şi va fi aceeaşi în toată ţara ca  urmare a noilor reglementări privind Codul Fiscal, care uniformizeaza valorarea taxei hoteliere la nivel naţional. Taxa hotelieră reprezintă un procent din valoarea totală a cazării pentru fiecare zi de sejur a turistului. De asemenea, potrivit noului Cod fiscal, aprobat în luna august 2011, cota de impozit pe clădirile cu destinaţie turistică care nu funcţionează în decursul unui an calendaristic va fi de minimum 5% din valoarea de inventar a clădirii. O alta decizie, de la care se aşteaptă  prelungirea sezonului turistic pe litoral, constă în reducerea cu 50% a impozitului pe clădirile şi terenurile situate pe litoralul Mării Negre, deţinute de persoane juridice şi folosite în scop turistic pentru o perioadă de minimum 6 luni dintr-un an  an calendaristic.
<strong>
Suntem pe locul 1 la birurile fiscale  </strong>
Hotelurile din România practică tarife comparabile sau chiar mai scăzute faţă de ţările <a href="http://www.travellermagazin.ro/arhiva/wp-content/uploads/2012/03/Hotel-lat.jpg"><img class="alignright size-medium wp-image-1078" title="Hotel lat" src="http://www.travellermagazin.ro/arhiva/wp-content/uploads/2012/03/Hotel-lat-300x225.jpg" alt="" width="300" height="225" /></a>vecine. Chiar şi în condiţiile majorării taxelor şi impozitelor, dublării costurilor pentru utilităţi, şi a taxelor supradimensionate privind forţa de muncă, hotelierii români au reuşit în 2011 să scadă tarifele cu 30 de procente comparativ cu 2010, şi să rămână jucători competitivi pe piaţa europeană. Cel puţin aşa arată un studiu efectuat de Federaţia Patronatelor din Turismul Românesc (FPTR), ce a sintetizat rezultatele unei analize comparative între România şi ţări ca Ungaria, Austria şi Bulgaria, în ceea ce priveşte tarifele de cazare din capitalele acestor ţări pe perioada Sărbătorilor de Iarnă, precum şi ofertele restaurantelor pentru Crăciun şi Revelion.

Tarifele din România în 2011 au înregistrat o scădere cu 30% faţă de anul anterior, chiar şi în condiţiile majorării taxelor şi impozitelor şi a creşterii costurilor la  utilităţi cu 50%. În ce priveşte taxele aferente salariilor, plătite către stat, se afirmă că România se situeaza între ţările « fruntaşe » în ceea ce priveşte costul cu forţa de muncă, acesta fiind considerabil mai mare, cu aproape 30%, comparativ cu  Bulgaria, cu 11% faţă de Austria şi comparabil cu Ungaria. De asemenea, România ocupă primul loc în topul ţărilor în ceea ce priveşte numărul contribuţiilor la stat, 10 la număr, urmată de Ungaria şi Bulgaria, unde angajatorii plătesc doar 8 asemenea taxe. « Din păcate, turismul românesc nu beneficiază de aceeaşi promovare externă ca ţările cu care ne comparăm, iar acesta constituie un motiv în plus pentru a considera  eforturile  foarte mari făcute de patronii din turism. Este ca şi cum am trăi în două ţări diferite. Pe de o parte, patronii sunt obligaţi să ofere servicii la preţuri competitive, însă pe plan economic, ei se confruntă cu taxe şi cheltuieli exagerate » – subliniază Mohammad Murad, preşedintele FPTR.</p>
<p align="justify"><strong>TRANZACŢII
U</strong><strong>nita vrea să vândă</strong></p>
<p align="justify">Compania Unita Turism, controlată de Josef Goshy a anunţat scoaterea la vânzare a Complexulului hotelier Amfiteatru, Belvedere şi Panoramic din staţiunea Olimp. Suma anunţată pentru eventualii cumpărători este de 60 de milioane de euro. Complexul a fost achiziţionat la începtul anului 2008 cu 30 de milioane de euro. Goschy a declarat că decizia a fost luată deoarece e nevoie de bani pentru  realizarea un amplu program de investiţii în celelalte hoteluri care fac parte din lanţul Unita. Printre acestea se numără Belvedere din Cluj, Moldova din Iaşi şi două hoteluri din Orşova şi Suceava. Unita Turism operează 25 de hoteluri care cumulează peste 3.500 de camere şi 7.000 de locuri în restaurante.</p>
<p align="justify"><strong> INVESTIŢII
</strong><strong>Solarex se orientează spre Aquastar</strong></p>
Compania Solarex (care îi are ca acţionari pe Karoly Marton Nagy - 40%, Erzsebet Nagy - 40% şi Noemi Baranyai - 20%, deţine hotelul Astoria şi agenţia de turism Solarex Tour din Satu Mare), a anunţat accesarea unei finanţări de peste 6 milioane de euro de la Eximbank. Suma va fi investită în realizarea unui complex de sănătate, care va valorifica apa geotermală din zonă. El beneficiază şi de o finanţare nerambursabilă în valoare de 5,5 milioane de euro, sumă obţinută prin Programul Operaţional Regional 2007-2013. Lucrările de construcţie a Parcului Acvatic Aquastar sunt efectuate de către compania constănţeană Tehnoclima General Construct iar finalizarea lor e prevăzută pentru toamna acestui an. Proiectul, care va genera circa 60 de locuri de muncă permanente,  prevede clădiri cu 4 piscine interioare, cu o suprafaţă de 650 metri pătraţi, care vor fi funcţionale şi iarna, 5 piscine exterioare, cu o suprafaţă totală de 955 metri pătraţi şi un Centru de sănătate şi tratament dotat cu  7 tipuri de saună, hidroterapie, kinetoterapie şi electroterapie. Capacitatea de primire a Parcului acvatic va fi de circa 1.700 de persoane pe zi.
20 de milioane pentru sănătate.

Compania Romaqua Group a anunţat că se va implica în turismul balnear din staţiunea Borsec. Nicolae Palfi, vicepreşedintele companiei a declarat că un hotel vechi, achiziţionat anul trecut, va fi dezafectat. Pe locul acestuia va fi construit un complex nou. Decizia a fost luată deoarece investiţia în renovarea hotelului existent ar fi fost mai mare decât în cazul construirii altuia modern. Noua unitate va avea specific balnear, va deservi interesele companiei dar va fi deschis şi pentru circuitul public. Investiţia finală s-ar putea ridica la circa 20 de milioane de euro, a mai anunţat Palfi.
<strong>
ALEX BARBU &amp; ANGELA SIMION</strong>