<p align="justify"><strong>E CLAR</strong><strong> – EXTRATEREŞTRII AU ATERIZAT LA TURDA</strong></p>
<p align="justify"><a href="http://www.travellermagazin.ro/arhiva/wp-content/uploads/2012/06/Spa-Accent-319.jpg"><img class="alignleft size-full wp-image-1293" title="Spa Accent 319" src="http://www.travellermagazin.ro/arhiva/wp-content/uploads/2012/06/Spa-Accent-319.jpg" alt="" width="1024" height="768" /></a>Chiar dacă pare imposibil avem această convingere. „Echipajul” care a aterizat aici a adus sigur o mână de arhitecţi talentaţi. Ce a rămas, în urma lor ţine de un proiect SF.</p>
<p align="justify">Cum au accesat ei Fonduri europene asta ne scapă, dar cert este că autorităţile locale au pus în operă  pe parcursul a doi ani – între 2009 şi 2010 peste 6 milioane de euro. Cea mai mare parte au provenit din fonduri structurale. Inaugurarea în forma actuală a avut loc în ianuarie 2010 iar noi putem spune cu mâna pe inimă, că nicăieri în altă parte din ţară nu se vede mai bine că banii au fost investiţi mai bine, mai folositor, pe un proiect unicat.  Dincolo de elementele clasice în parte reamenajate la Salina Turda – amintim de cele 5 ocne subterane: Mina Tereza, Mina Anton, Mina Cojocneană, Mina Rudolf şi Mina Ghisela, care au trecut prin mai multe etape de modernizare -, amintim că romanii şi-au lăsat şi aici urmele semn că sarea era extrasă anterior anilor 274, după care s-au retras legiunile de aici. Alte urme: Pe peretele stâng al galeriei de coastă Franz Josef, înainte de pătrunderea galeriei în sare puteţi vedea următorul acrostih K.F.J Fu.Sb, care a fost descifrat astfel - „Regele Franz Josef, prinţ al Transilvaniei”. Exploatarea sării la Salina Turda a fost sistată definitiv în anul 1932, dar Salina s-a redeschis în anul 1992, în scop turistic şi curativ. Este <a href="http://www.travellermagazin.ro/arhiva/wp-content/uploads/2012/06/Spa-Accent-241.jpg"><img class="alignleft size-medium wp-image-1294" title="Spa Accent 241" src="http://www.travellermagazin.ro/arhiva/wp-content/uploads/2012/06/Spa-Accent-241-300x225.jpg" alt="" width="300" height="225" /></a>vizitabilă pe tot parcursul anului, deci este o atracţie fără anotimpuri. Din compartimentele clasice puteţi vizita fostele mine Iosif, Tereza şi Rudolf, unde sunt foarte bine conservate utilaje medievale unice în Europa, cum ar fi fierăria, crivacul şi moara de sare. De asemenea, Altarul, cioplit în peretele de sare, Scara Bogaţilor (o scară lucrată filigranat în lemn), şi nu în ultimul rând Sala Ecourilor, unde efectele vocale sunt multiplicate de 20 ori. Noi nu le-am numărat dar le credem pe gazde pe cuvânt.

Şocul viitorului vă întâmpină însă în marele palat subteran, unde puteţi călători cu două lifturi moderne ce fac şi ele parte din scenariul SF. Aici Salina Turda are amenajate săli de tratament, un amfiteatru pentru spectacole – cele ale unor formaţii simfonice ori vocale rămân memorabile -, săli de sport, dar surpriză şi o roată panoramică cu gondole, produsă în Ungaria,  de unde puteţi admira stalactitele din sare. Este singura roată de acest gen montată în subteran. La fel de trendy este şi o... plimbare cu barca din fibră de sticlă, la 150 de metri în subteran, pe lacul cu o salinitate suprasaturată, a cărui apă s-a dovedit la fel de valoroasă pentru tratament.  Ca să treceţi prin această aventură trebuie să urmaţi instrucţiunile necesare şi să vă protejaţi capul cu o cască „inginerească”. Este obligatoriu să te echipezi ca să poţi evita eventuale căderi de stalactite şi... de droburi de sare. Ei, nu-i chiar aşa de periculos ! Dar paza bună trece primejdia rea. Ca să fim sinceri, cele mai căutate de vizitatori sunt cele două lifturi, unicate probabil în Europa şi în lume, care îţi oferă panorame şi unghiuri senzaţionale pentru a efectua fotografii inedite. Au fost comandate şi produse în Spania. Salina Turda este un loc care pare că ţi se oferă firesc, natural. Această atmosferă au dorit cu siguranţă să creeze promotorii proiectului ambiental. După cum ne spunea însoţitorul nostru în 2010 Salina a primit circa 400.000 de vizitatori, iar anul trecut numărul lor s-a apropiat de 350.000. Aşa stând lucrurile, poate credeţi la întoarcere spre ieşire că aţi văzut tot. Dar, surpriză într-un spaţiu special amenajat aveţi ocazia să vă completaţi cultura cu alte date interesante despre istoria<a href="http://www.travellermagazin.ro/arhiva/wp-content/uploads/2012/06/Spa-Accent-255.jpg"><img class="alignright size-medium wp-image-1295" title="Spa Accent 255" src="http://www.travellermagazin.ro/arhiva/wp-content/uploads/2012/06/Spa-Accent-255-300x225.jpg" alt="" width="300" height="225" /></a> extracţiei sării în această zonă.  Când în sfârşit părăsiţi obiectivul turistic, cândva proprietatea unei societăţi comerciale, vă daţi seama, admirând încă odată intrarea modernă, realizată din aluminiu şi oţel polizat, că aţi călătorit în timp pe urmele unor extratereştri. De vizitat. Ideal şi vara pentru că în subteran temperatura medie permanentă este de 10-12 grade Celsius.  Accesul turiştilor e permis până la orele 13.00, intrarea costă 15 lei, pentru adulţi, sala de conferinţe se poate închiria cu 250 de lei ora, iar terenul de sport cu 100 de lei ora. Fireşte, echipamentul sportiv e obligatoriu. Şi staţi, că nu v-am spus totul. În apropierea Salinei se va construi un hotel ce va oferi mai mult confort atât pentru turişti cât şi pentru cei care vin aici la refacere şi tratament.
<a href="http://www.travellermagazin.ro/arhiva/wp-content/uploads/2012/06/Spa-Accent-327.jpg"><img class="alignnone size-full wp-image-1296" title="Spa Accent 327" src="http://www.travellermagazin.ro/arhiva/wp-content/uploads/2012/06/Spa-Accent-327.jpg" alt="" width="576" height="768" /></a></p>
<p align="left"><strong>MARIAN CONSTANTINESCU </strong></p>
<p align="justify"></p>