<p align="justify"><strong>FLYDUBAI A </strong><strong>INTRAT PE PIAŢA ROMÂNEASCĂ
<a href="http://www.travellermagazin.ro/arhiva/wp-content/uploads/2012/11/Fly-Demetriade-2.jpg"><img class="alignnone size-full wp-image-1598" title="Fly Demetriade 2" src="http://www.travellermagazin.ro/arhiva/wp-content/uploads/2012/11/Fly-Demetriade-2.jpg" alt="" width="768" height="1024" /></a> </strong><strong></strong></p>
<p align="justify">La mai bine de trei ani de la înfiinţare compania flydubai va debuta de la 1 octombrie cu primele zborurile pe piaţa românească. Operatorul aerian arab diversifică  ofertele de pe aeroportul Otopeni către cel din Dubai, oferite până acum de Emirates (cu conexiune însă din Istanbul), Qatar Airways (intrată de anul trecut cu patru zboruri la Dubai), respectiv Tarom (cu cursă directă, dar de noapte). flydubai va opera la rândul său patru zboruri săptămânale de le Aeroportul internaţional Henri Coandă din Bucureşti. Oficialii companiei au anunţat că tarifele vor porni de la 440 de euro cu toate taxele incluse. Tarifele permit un bagaj de cabina de maximum 7 kilograme, o geantă de mână sau pentru laptop şi un bagaj de cală de 20 kilograme. Un loc mai spaţios în avion presupune un cost suplimentar de 21 euro. La bord, pasagerii au la dispoziţie mai multe servicii opţionale, pachete de divertisment (oferind peste 150 filme, o parte în rezoluţie HD, 160 programe TV şi 280 de albume muzicale), selecţie de meniuri, băuturi şi produse Duty Free.
<a href="http://www.travellermagazin.ro/arhiva/wp-content/uploads/2012/11/Fly-dubai-3.jpg"><img class="alignnone size-full wp-image-1599" title="Fly dubai 3" src="http://www.travellermagazin.ro/arhiva/wp-content/uploads/2012/11/Fly-dubai-3.jpg" alt="" width="599" height="400" /></a>
Flydubai, care este considerată cea mai mare companie aeriană din Orientul Mijlociu,  deţine 23 avioane Boeing 737-800NGs.  În următorii doi ani va mai achiziţiona înca 30 de avioane. Proprietarul flydubai este şeicul Mohammed bin Rashid Al Maktoum, conducătorul Emiratului Dubai, în acelaşi timp vicepreşedinte şi prim-ministru al EAU. Nicolae Demetriade, managerul World Travel, care reprezintă Emirates dar şi flydubai în Romania, ne-a declarat că prin intrarea pe piaţa noastră, compania va completa serviciile prestate de Emirates pentru zborurile de conexiune: “Turiştii vor avea posibilitatea să ajungă în 4,30 ore la Dubai şi să se bucure în întregime de nopţile de cazare pe care le plătesc la hoteluri. Se economisesc astfel cel puţin 2,30 de ore, un alt beneficiu pentru călătorii.  Cred că, după intrarea pe piaţă a flydubai, circulaţia turistică va creşte atât pe segmentul de business cât şi pe cel de leisure în ambele sensuri.  Mă aştept ca promovarea relaţiilor dintre noi şi EAU să fie mai consistentă, mai vizibilă Cetăţenii din Emirate, printre care mulţi investitori, apreciază serviciile turistice din ţara noastră. Sper că ei vor fi mai tentaţi să călătorească spre România, ce are şanse reale de a deveni o destinaţie de vacanţă. Flydubai şi-a propus să genereze o valoare în plus prin serviciile oferite. Tarifele companiei sunt competitive, iar serviciile excelente. Practic, pe segmentul opţional, plăteşti la bord numai ceea ce doreşti să consumi. Aşa e corect. Flota flydubai este avansată din punct de vedere tehnologic, având modificate motoarele şi aripile pentru a reduce emisia de noxe şi de zgomot, asigurând, astfel, protecţia mediului înconjurator. Modificare contribuie la reducerea consumului de combustibil, care se reflectă în costuri. Avioanele sunt noi şi de ultimă generaţie, iar echipajele vor avea şi membri care vorbesc limba română”.

Demetriade ne-a mai relevat încă un avantaj: Puternicele conexiuni oferite din Dubai. “Transportatorul şi-a extins operarea în Europa de Est şi Centrală, acoperind  15 destinaţii în 10 ţări. Pasagerii vor putea călători în Dubai sau mai departe, către una dintre cele 45 de destinaţii operate de companie în zona Golfului, Orientul Mijlociu, Africa, Oceanul Indian şi Asia”. În primul trimestru al anului, conform statisticilor, aeroportul din Dubai a consemnat o creştere de peste 35% a vizitatorilor din această regiune, comparativ cu perioada similară a anului trecut. Referindu-se la tarifele de zbor managerul World Travel ne-a mai spus că “preţul de pornire de 440 Euro, nu este unul promoţional, de intrare. El reflectă costurile companiei. Acum lucrăm pe o piaţă atipică dominată de preţul cel mai mic. În funcţie de cum va convinge piaţa e posibil ca acesta să şi scadă. Mai e posibil ca în viitor să apară şi un Code Share, cu o companie românească”.  <strong>

M. CONSTANTINESCU
<a name="Title"></a>_________________________________________________________</strong>

<strong>IRU PROMOVEAZĂ DREPTURILE CĂLĂTORILOR CU AUTOCARUL </strong>
Uniunea Internaţională a Transportatorilor Rutieri (IRU) a dat publicităţii Manualul regulilor şi drepturilor pasagerilor care călătoresc cu autobuzele şi autocarele de linie. Iniţiativa este sprijinită de către Uniunea Europeană. Noile reglementări vor intra în vigoare din data de 1 Martie 2013. Manualul IRU, organizat în trei capitole – servicii de transport la distanţe de peste 250 de kilometri,  sub 250 de kilometri, respectiv pentru servicii de transport ocazionale, este focusat pe drepturile pasagerilor în cazuri de acccidente, întârzieri sau anulări, al celor cu dizabilităţi, pe dreptul de a primii informaţii corecte etc. Vice Preşedintele IRU Yves Mannaerts a declarat: “Este vital ca transportatorii şi operatorii de autobuze şi autocare să înţeleagă rolul noului regulament, şi să fie pregătiţi de a acorda  drepturile pasagerilor chiar înainte de data intrării în vigoare a noului regulament. Parteneriatul privat al IRU cu UE este recunoscut sub numele Smart Move High Level Group. El reuneşte 15 membrii, printre care şi România.  Partenerii s-au reîntâlnit la Bruxelles pentru a analiza stadiul punerii în practică a măsurilor care vor conduce la dublarea numărului de călători pe mijloacele de transport pe care le reprezintă. Referitor la acest obiectiv John Gilbert, preşedintele Eurolines şi membru al Smart Move HLG a spus: “În calitate de lider al unuia dintre cei mai importanţi operatori europeni de transport sunt bucuros că necesităţile clienţilor noştri au format baza discuţiilor în HLG. Adresez mulţumirile mele IRU, pentru crearea acestei iniţiative”.
TRAVELLER MAGAZIN este unul dintre partenerii media al acestei campanii.
________________________________________________________________</p>
<p align="justify"><strong>CE EVALUEAZĂ TENDINŢELE AEROPORTURILOR DIN UE
<a href="http://www.travellermagazin.ro/arhiva/wp-content/uploads/2012/11/Aeroport-UE.jpg"><img class="alignnone size-full wp-image-1600" title="Aeroport UE" src="http://www.travellermagazin.ro/arhiva/wp-content/uploads/2012/11/Aeroport-UE.jpg" alt="" width="1024" height="768" /></a> </strong></p>
<p align="justify">Europa reprezintă o treime din piaţa mondială de transport aerian. Industria aviatică a bătrânului continent ocupă poziţia de lider mondial. După ce au analizat tendinţele actuale specialiştii au arătat că 19 dintre cele mai importante aeroporturi europene îşi vor depăşi capacitatea până în 2030, ceea ce va genera întârzieri care vor afecta jumatăte din zboruri. De aceea Comisia Europeană a pus la punct un pachet complet de măsură prin care vizează sporirea capacităţii aeroporturilor de a îmbunătăţi calitatea serviciilor oferite călătorilor. Măsurile au în vedere serviciile oferite la sol, înainte de decolare şi după aterizare. Ele abordează, de asemenea, problematica combinaţiei complexe de sloturi orare, precum şi cea legată de zgomotul din aeroporturi.
<strong>
ALEX BARBU</strong></p>
<p align="justify"></p>