<p align="justify"><a href="http://www.travellermagazin.ro/arhiva/wp-content/uploads/2011/03/marian-constantinescu-editorial.jpg"><img class="alignleft size-medium wp-image-138" title="marian-constantinescu-editorial" src="http://www.travellermagazin.ro/arhiva/wp-content/uploads/2011/03/marian-constantinescu-editorial-225x300.jpg" alt="marian-constantinescu" width="225" height="300" /></a>O întrebare banală!Chiar, cine ar trebui să promoveze România turistică? Am asistat la mii de ore de discuţii sterile despre cum o asociaţie sau alta ştie foarte bine cum să promoveze atracţiile turistice ale ţării. Unii dintre liderii lor chiar dacă îşi dau seama că spun lucruri penibile, o ţin langa înainte. Dacă îi întrebi concret, ce trebuie făcut, pun în operă o limbă de lemn mai rea decât cea de pe vremea lui Ceauşescu. Frazele încep deseori cu … să prioritizăm priorităţile.</p>
O altă categorie, care se multiplică rapid, de la o zi la alta, este cea a asociaţiilor şi fundaţiilor  “smart”, care invocă în denumirile lor cuvinte de genul pro, per, european, profesionist, cariera, succes etc. Categoria ştie gustul banului iar noii veniţi, vulpoi tineri, şi-au dat seama că e mai comod să faci euroi sau verzişori grămadă fără să ai o afacere şi, mai ales, să plăteşti taxe şi impozite. S-au “înşurubat” în proiecte de promovare turistică, cu finanţare europeană din  fonduri nerambursabile. Sunt noii veniţi la o masă pe care bucatele sunt servite. Nu le  trebuie prea multă imaginaţie ca să pună de un program de promovare a unui sat, a unei comune, a unei regiuni. Partea proastă e că unele dintre ele nu au şi nici nu vor avea perspectivă turistică. Proiecte se derulează până se termina resursa de la UE. Rău e că o parte din cei care le accesează habar n-au cum să le pună în practică oprindu-se la convocări amatoristice pe mail pentru a comunica informaţii despre… implementarea proiectului.
<p align="justify">În unele cazuri în aceeaşi zonă mai se derulează un program aproape identic, tot cu finanţări europene dar cu alt titular. Veţi spune că e bine să existe diversitate. Dar cel mai mare defect este că majoritatea programelor  nu se conectează cu politicile turistice ale statului ori ale administraţiei locale. De aceea nu creează plus valoarea aşteptată de comunitate.</p>
<p align="justify">Promovarea turistică poate fi comparată cu o autostradă de simboluri, imagini, concepte publicitare care interconectate conduc la efectele estimate. Dacă proiectanţii au greşit măsurătorile atunci cu singuranţă constructorii vor realiza drumuri care nu se vor întâlni niciodată.  Pentru a nu se întâmpla asta trebuie să răspundem la întrebarea iniţială. Cine ar trebui să <a title="promoveze Romania" href="http://www.infotravelromania.ro/" target="_blank">promoveze România</a>? Fireşte că statul, bun-rău nu contează, pe care-l avem.</p>
El trebuie să fie taurul care să împingă România turistică înainte, pentru că el strânge taxele şi impozitele, el gestionează fondurile europene. Cum? Pe baza strategiei pe care a stabilit-o, în parteneriat cu adevăratul mediul privat din turism. Nu cu “profesioniştii”, “consultanţii de ocazie”, analiştii şi filosofii în turism, oameni care-şi desăvârşesc talentul la…clapele asociaţiilor şi fundaţiilor. Treaba e că ei n-au cântat niciodată într-un concert.

<strong>MARIAN CONSTANTINESCU</strong><span style="font-family: Arial,Helvetica,sans-serif; font-size: x-small;">
</span>