<strong>Promovare în Carpați</strong>

”Criteriul Primei Zăpezi” - Povestea merge mai departe
Vremea haiduciei turistice a trecut. Se vede cu ochiul liber. A venit timpul investițiilor în promovarea turistică dacă vrei să ai imagine, vizibilitate, respect, succes, bani. S-a simțit nevoia de a cristaliza și organiza evenimente care să consolideze această piață. O primă lecție, învățată după apariția crizei, este că poți face promovare și cu bugete mici, dar cu multă inovație și devotament. Aici intervin parteneriatul și voluntariatul profesional.

[gallery link="file" columns="4" orderby="post_date"]

Manifestarea<strong> ”Criteriul Primei Zăpezi”</strong>, desfășurată merită pe deplin apreciată drept cel mai important eveniment internaţional de promovare de până acum a turismului din Prahova. Firește, nu vorbim de evenimente sportive ci turistice. La ediția din anul acesta au fost prezenți atât touroperatori cât și jurnaliști străini, invitați de Ministerul și al Turismului și Autoritatea Națională de profil. Ambele instituții încorsetate de compromisul contestării licitațiilor pentru eveniment, au sprijinit financiar evenimentul dar în egală măsură i-au și deturnat o parte din activitățile proiectate a avea loc în județul Brașov. Dar, vorba aceeia nimic nu e perfect, totul e perfectibil.

”Scenariul și regia” celei de-a doua ediții a manifestării ”Criteriul Primei Zăpezi”, pereche cu cea organizată la începutul verii pe litoral, aparțin <strong>Asociaţiei pentru Promovarea şi Dezvoltarea Turismului Prahova – membră a Federaţiilor Asociaţiilor de Promovare din România (FAPT). </strong>Sloganul sub care s-a desfășurat a fost “Learn to ski in România”. Densitatea manifestării a fost dată de agenda evenimentelor. Bursa de turism de la Cazinoul din Sinaia a atras proprietari ori manageri de hoteluri, moteluri, pensiuni. Bătaia, cum era de așteptat s-a dat pe ofertele de Crăciun și Revelion. Dar unele companii s-au concentrat pe oferte neperisabile, cu sezonalitate mai lungă. Am remarcat poziționarea lanțului Internațional, Asociațiile de promovare și turistice din Sinaia și Bușteni, Complexul hotelier Nicoltana din Cheia, dar și pensiunile ori hotelurile de dimensiuni mici precum Complexul Cochet (excelente finisaje), Casa Freya (peisaj natural și spa fermecătoare), Vila Cristina (puteți să visați și aici), Casa Magică (căutați magia patiseriei și clătitelor făcute de gazde), Hotel Cumpătul (confort de 5 stele, restaurantul prea sufocat de trofee de vînătoare), Fetească Neagră (pensiune tocmai bună pentru a pleca pe Drumul Vinului), Hotel Alexandros (care încearcă să se reinventeze) etc. Bursa a fost dublată de o Conferință tematică „Branding turistic naţional şi regional: Turismul activ şi de aventură” respectiv Gala Premiilor turismului prahovean. A urmat infotripul care a inclus o parte din proprietățile amintite, ce a pus în mișcare peste 100 de participanți din țări ca: Franţa, Iran, Malta, Polonia, Ucraina, Republica Moldova, România etc.

„Ne-am propus să prezentăm zona Prahovei ca o destinaţie ideală pentru turismul activ, respectiv pentru iniţierea în sporturile de iarnă. Am avut în vedere două elementele cheie care asigură succesul unui eveniment: mass-media, care asigură promovarea şi o bună informare, respectiv vânzătorii produselor turistice. Cu acest prilej, am dorit să asigurăm o campanie de PR pentru destinaţiile turistice, unităţile de primire turişti, domeniile schiabile şi formele de agrement din Prahova.

Împreună, judeţele Prahova şi Braşov constituie zona turistică numărul unu a României, cu o sezonalitate permanentă. Mulțumesc în mod deosebit tuturor factorilor locali - hoteluri, transportatori pe cablu, primării, producători de vin de elită, prahoveni, artişti, studenţi şi cadre didactice de la Universitatea de Petrol si Gaze – care ne-au acordat tot sprijinul pentru ca evenimentul să reuşească. Iată că parteneriatul public - privat îşi arată rolul său important iar evenimentul şi-a atins scopul propus” - declara Adrian Voican, preşedintele Asociaţiei pentru Promovarea şi Dezvoltarea Turismului Prahova.

Iată și câteva dintre nominalizările câștigătorilor celei de-a doua ediții a Galei Turismului Prahovean: Centrul de conferinţe al anului - Casino Sinaia; Centrul SPA al anului - Popasul Vânătorilor - Buşteni. Hotelul anului: Lux Garden Azuga (categoria 5 stele), Cumpătu Sinaia (4 stele), Mara Sinaia (3 stele). Vila/ pensiunea anului : Atra Doftana din Valea Doftanei (5 stele), Casa Freya Bușteni (4 stele), Vila Camelia Sinaia (3 stele). Cabana anului a fost declarată Cabana Schiori Sinaia, Restaurantul anului cu specific românesc a fost desemnat Restaurantul Vânătoresc Sinaia, Bucătarul anului este Turea Codruţ de la Restaurantul Cucina Sinaia iar Barmanul anului - Boian Dan de la Hotel Mara. Distincția pentru Clubul anului a revenit Sky Club Păulești, pentru Vinul anului - Byzantium Blanc de Transylvanie produs de Cramele Halewood, iar diploma pentru Omul anului în Centre de informare turistică prahovene i-a fost înmânată unui foarte bun practician - Paul Popa de la CIT Sinaia. <strong>Cel mai bun blogger de turism al anului a fost desemnat Petre Dordea pe care-l puteți întîlni la adresa <a href="http://www.infotravelromania.ro/blog" target="_blank">www.infotravelromania.ro/blog</a>. </strong>O sugestie pentru organizatori - vedeți că în România mai apar și reviste de turism. Încă și din fericire.

Vom încheia prin a-l cita încă odată pe Adrian Voican, preşedintele Asociaţiei de Promovare Prahova, cândva și el jurnalist. ”Nu poți construi nimic de unul singur. E o lecție valabilă și în viață și în profesie. Trebuie să ai încredere în ideea de parteneriat şi vei descoperi entuziasmul şi dezinteresul celor asemenea ţie, care te vor motiva să mergi mai departe!”

M<strong>ARIAN &amp; DOINA CONSTANTINESCU</strong>