<p align="justify"><strong>TRAVELPORT: ”Tehnologia a schimbat conținutul business-ului în turism!”</strong></p>
<p align="justify">Cu cât tehnologia evoluează cu atât este mai dificil să comunici cu presa, în cazul nostru cu<strong><a href="http://www.infotravelromania.ro/presa-de-turism.html" target="_blank"><span style="font-family: Arial, Helvetica, sans-serif; font-size: small;"><strong> media de travel</strong></span></a></strong>. Limbajul era cândva destul de accesibil și prietenos. El s-a comprimat în ultimii ani, iar cei care-l reinventează prin jocuri de cuvinte și cifre omit deseori să cupleze conținutul la motorul comunicării care să ajungă ușor până la consumatori.
La acest aspect s-au gândit, cu siguranță, specialiștii de la Travelport, unul dintre cele mai performante sistemele globale de rezervări, pe scurt GDS. Drept urmare ei au organizat la Londra prima ediție a ”Europe Media Event 2013”, menită să ne familiarizeze cu noile produse și proiecte lansate chiar în cartierul general al companiei. A fost o invitație în ”cutia neagră” a Travelport, unde am ”procesat” pentru cititorii noștri informații despre tehnologiile viitorului.
[gallery link="file" columns="4" orderby="post_date"]
Gazdele ne-au transmis încă de la început un mesaj de genul - competiția în tehnologie ca și în sport nu se oprește niciodată. De ce am amintit de sport? 15 jurnaliști de travel, am fost invitați nu numai să ne... retehnologizăm ci și să fim martorii unei noi ediții a Regatei Regale de pe Tamisa. Competiția are vechi tradiții aici. Orașul Henley datează din secolul a 12-lea. Prima competiție nautică datează din 1829, când aici s-au întrecut echipele universităților Oxford și Cambridge. Peste 10 ani localitatea Henley organiza prima sa Regată Regală. În 1851 prințul Albert devenea primul patron al Regatei. Prima cursă a durat...3 ore. Azi evenimentul, transformat în Festival prilejuiește nu numai întreceri sportive ci și întâlniri mondene, de socializare. Ținuta e obligatorie și are un pregnant aspect vintage. Fiecare participant vine îmbrăcat în la costum, cravată ori papion. Doamnele se dau în vânt să-și etaleze pălăriile, multe dintre ele create special pentru eveniment. Nouă ne-a făcut plăcere să-l cunoaștem pe maestrul de ceremonii al Regatei dar și pe tinerii Dan Howie și Will North, ce alcătuiesc o echipă de succes în materie de proiecte nautice. Pentru acest an cei doi sportivi pregătesc o croazieră între Insulele Canare și Antigua. Deplasarea se va efectua cu o ambarcațiune modernă, pusă în mișcare, firește, de două perechi de...vâsle. Regata Regală, ar mai fi de spus, se desfășoară de aproape 185 de ani fix, în fiecare a 27 săptămână a anului. Obiceiuri englezești.

<p align="justify">Să revenim la chestiunile grele. Ce informații am găsit în ”cutia neagră” a Travelport? Compania operează în 170 de țări. Este susținută de 3.500 de angajați, care generează o cifră de afaceri anuală de peste 2 miliarde de dolari. De unde provin acești bani? Din vânzările și rezervările efectuate - la peste 400 de companii aeriene (unde s-au cumpărat pentru călătorii circa 6 miliarde de segmente de zbor), la cele peste 91.000 de proprietăți, o mare parte dintre ele fiind grupate în jurul a 300 de lanțuri hoteliere. Anual Travelport vinde circa 27 de milioane de nopți de cazare, circa 17 milioane de închirieri, la circa 25 de companii de rent a car, și circa 2 milioane de tichete de călătorie în contul a 12 companii și rețele feroviare. Produsele Travelport sunt valorificate pe întreg mapamondul de circa 67.000 de agenții de turism clasice, dar viitorul aduce din ce în ce mai insistent în prim plan, agențiile on-line.

<strong>”Europe Media Event 2013” </strong>se află la prima ediție - ne spune Kate Aldridge, Senior Director, Corporate Communications la Travelport. Un alt actor al organizării acestei reuniuni este Matt Hennessey, Comunication Manager pentru Europa de Est. El a adăugat că se dorește permanentizarea unui asemenea eveniment, care va prilejui transmiterea către parteneri dar și consumatori a unor mesaje cât mai accesibile și, bineînțeles, profitabile. Cum se va reuși acest lucru ne-au arătat o parte din liderii Travelport. Bryan Conway este de părere că sistemele globale de rezervări - GDS-urile - se află în fața unor provocări generate de noile reformulări economice din industria turistică. În domeniul aerian asistăm la concentrarea produselor ca urmare a noilor achiziții, alianțe ori parteneriate. Efectul? Produsele oferite sunt deja aranjamente complexe de călătorie. Bryan a mai arătat că numai business-ul hotelier așteaptă să atingă, peste patru ani, circa 490 de milioane de dolari, ceea ce se exprimă printr-o creștere anuală de 27%. Dar la un asemenea ”cașcaval financiar” vor apărea la masă și concurenții GDS-urilor. Google, Facebook, Concur sunt doar o parte din cei care își vor adjudeca o felie din această afacere globală.

Jason Hancock și Bryan Staunton ne-au prezentat sistemul eNett, în timp ce Fergall Kelly, Ian Heywood și Oscar Castano ne-au vorbit despre Travelport Merchandising Platform. Jason Nash și Tracey Hempstock au tratat aspecte ale noilor tehnologii de accelerare a rezervărilor și vânzărilor, Niklas Andreen și Richard Veitch au prezentat tendințele apărute în rezervările hoteliere și produsul Travelport Rooms and More, care concentrează peste 1 milion de oferte de cazare. Phil Donathy și Pieter van der Voort ne-au descris mutațiile apărute pe platformele de vânzări.

Marcin Pilarski, vice-president &amp; Managing Director pentru Europa de Est ne-a prezentat un tablou optimist. Această zonă va cunoaște creșteri globale în perspectiva anilor 2016 de circa 7% pe an, urmând să atingă o cifră de afaceri de circa 392 de milioane de dolari. Ce mai dinamice piețe, e drept unde business-ul se consolidează de abia acum, se dovedesc a fi Kazahstan (904%), Republica Moldova (160%), Ucraina (46%), Rusia (52%) etc.
Și România continuă să cunoască o dinamică deosebită din perspectiva Travelport. Printre noutățile din țara noastră anunțate de Travelport se numără semnarea unui nou Contract pentru următorii ani cu Aerotravel. Cu o cifră de afaceri de 35 milioane de euro în 2012 Aerotravel se află în Top 3 al agențiilor de turism din România. Antonio Nițu, liderul companiei declara în legatură cu acest eveniment: ”Lucrăm cu Travelport de mai mulți ani. Apreciem în mod special relația noastră. Suntem încrezători că vom dezvolta acest parteneriat, deoarece am fost impresionați în mod special de leadeship-ul și aplicațiile lor cu noile tehnologii lansate pe piață. De asemenea, de felul în care au reușit să lucreze cu liniile aeriene pentru a crea un produs cu un conținut ușor de implementat de către travel agenți”. La rândul său Anca Stănese, Country Manager România preciza că ”Abordarea noastră de a satisface cererile clienților face diferența între noi și concurență. Îmbinând cele mai îndrăznețe pachete cu cele mai bune tehnologii, sprijinindu-ne pe o excelentă echipă locală, vom continua să creștem în afacere și să oferim noi perspective clienților noștri”.

Dar Travelport a introdus în România și produsul Rapid Reprice. Este primul și cel mai avansat instrument din clasa sa pentru automatizarea completă a procesului prelucrare a tichetelor de avion (preț, schimbare, emitere ori restituire). El a fost introdus deja în Polonia, Rusia și România. Peste 50 de agenții de turism din România folosesc deja acest sistem, piața autohtonă fiind cea mai dinamică din zonă în acest domeniu. ”Noi știm cît de important este pentru clienții noștri să-și desfășoare business-ul la un nivel foarte ridicat de eficiență a costurilor. Suntem bucuroși să observăm cât de rapid a fost adoptat în regiune Rapid Reprice, și cât de apreciate sunt inovația și leadership-ul tehnologic pe care Travelport îl oferă clienților săi” - a mai subliniat Pilarski.</p>
<p align="justify"><strong>MARIAN CONSTANTINESCU</strong></p>