<strong><a href="http://www.travellermagazin.ro/arhiva/wp-content/uploads/2012/03/Marian-Constantinescu2012.jpg"><img class="alignleft size-medium wp-image-1031" title="Marian Constantinescu2012" src="http://www.travellermagazin.ro/arhiva/wp-content/uploads/2012/03/Marian-Constantinescu2012-300x225.jpg" alt="" width="300" height="225" /></a>PREA MODEŞTI CÂND NU TREBUIE</strong>
Asta este concluzia noastră după ce, în ultimele luni, am avut prilejul de a constata că numeroase unităţi de cazare europene una vând pe net şi alta găseşti la faţa locului. La Madrid, Paris, Milano, Florenţa, Roma am observat că sub acest aspect pe afară e vopsit gardul dar când îţi iei camera în primire confortul este sub nivelul preţului plătit. Că hoteluri de 3 şi 4 stele îţi oferă în majoritatea cazurilor condiţii inferioare de cazare. Asta ca să ne păstrăm în termeni... eleganţi.

Dacă privim din cealaltă perspectivă în România - şi ea tot o ţară europeană, s-au construit sute de hoteluri noi, s-au modernizat cele vechi, multe intrate în lanţuri internaţionale. Preţul oferit este inferior în dese situaţii calităţii spaţiilor de cazare şi serviciilor puse la dispoziţie. Exemple la îndemână! Bucureştiul a crescut foarte mult. Oraşe ca Braşov, Sibiu, Târgu Mureş, Cluj, Timişoara, Oradea, Constanţa ori Iaşi, unde de abia aşteptăm să găsim timp să inspectăm noul complex Palas, sunt beneficiarele unor investiţii de top.

Cu toate acestea cei care ne vizitează mai strâmbă din nas la ceea ce oferim deşi în comparaţie cu oraşe europene, suntem într-o poziţie favorabilă. Drept urmare, afirmăm în cunoştinţă de cauză, că ne exprimăm prea modest exact acolo unde nu trebuie. Unele site-uri de prezentare  sunt sărăcăcioase, chiar zgârcite cu informaţii vizuale, când ar trebui să fie mai agresive prin ceea ce oferă turistului. Mai ales că realitatea ne ajută. Modestie managerială sau lipsă de inspiraţie în promovarea hotelurilor? Nepricepere sau lipsă de experienţă?

Toate acestea demobilizează business-ul tocmai în momentul în care ar trebui să fie insistent publicitat. Modestia, reluăm, nu face casă bună cu un mediu concurenţial unde proprietarii din alte ţări îşi strigă marfa cu mai mult   talent şi devotament. Pentru că din asta trăiesc. <a href="http://www.travellermagazin.ro/arhiva/wp-content/uploads/2012/03/Coperta-nr-95.jpg"><img class="alignright size-medium wp-image-1032" title="Coperta nr 95" src="http://www.travellermagazin.ro/arhiva/wp-content/uploads/2012/03/Coperta-nr-95-213x300.jpg" alt="" width="213" height="300" /></a>

Apoi vedem o neconcordanţă - şi asta spune multe despre mediul de afaceri din turism -, între prestaţiile unor organizaţii ca FPTR, FIHR, ANAT ori ANTREC, care ar trebui să cânte împreună în spectacolul promovării. Scenariu este de bună calitate. Mai trebuie şi actori îndrăzneţi care să pună în operă... piesa. Presa de profil este unul dintre ei. Căutaţi-ne!<strong></strong>

Că nu greşim, ne-o confirmă şi o informaţie recentă. Ea arată că Bucureştiul se află - într-un top întocmit de site-ul <a href="http://www.hotel.info/" target="_blank">www.hotel.info</a>-, pe locul 18 în ceea ce priveşte gradul de satisfacţie al clienţilor hotelurilor dar şi al raportului calitate-preţ. Prima poziţie este ocupată de câţiva ani de Varşovia secondată de Tokio şi Helsinki. Vă spune ceva?

<strong>MARIAN  CONSTANTINESCU
</strong><strong>Doriţi să citiţi toată revista?</strong> <a href="../../foto/Traveller%20Abonament%202012.jpg" target="_blank">Abonaţi-vă aici!</a>

<strong>
</strong>