<p align="justify"><strong>2012 va da peste cap... 1 miliard
<a href="http://www.travellermagazin.ro/arhiva/wp-content/uploads/2013/01/prognoza-OMT.jpg"><img class="alignnone size-full wp-image-1760" title="prognoza OMT" src="http://www.travellermagazin.ro/arhiva/wp-content/uploads/2013/01/prognoza-OMT.jpg" alt="" width="2048" height="1536" /></a>
</strong><strong> </strong></p>
<p align="justify">Dacă prognozele vor fi confirmate şi nu vom avea evenimente care să afecteze în mod major circulaţia turistică atunci acest an va cunoaşte o creştere pe plan internaţional iar numărul de călători va depăşi cifra de un miliard. Declaraţia aparţine lui Taleb Rifai, Secretarul general al Organizaţiei Mondiale a Turismului (OMT). Anul trecut a consemnat o creştere cu 4,6% comparativ cu 2010. Rifai apreciază că “evoluţia ascendentă va continua. Lliberalizarea transportului aerian între state şi politica de deschidere a frontierelor vor favoriza apariţia unor conexiuni mai bune şi mai rapide între naţiuni. Organizaţia noastră speră că guvernele din întreaga lume vor demara măsuri pentru a sprijini turismul, inclusiv prin politici fiscale corecte şi facilitarea obţinerii de vize, având în vedere că acestea stimulează creşterea economică şi crearea de locuri de muncă.”

La nivel regional, cele mai mari creşteri ale veniturilor din turism s-au înregistrat în anul precedent în cele doua Americi - 5,7%, urmate de Europa - 5,2%, Asia Pacific - 4,3% şi Africa - 2,2%. Orientul Mijlociu a fost singura regiune unde veniturile din turismul internaţional au scăzut cu 14%. 45% dintre veniturile din turismul internaţional s-au înregistrat în Europa – 463 de miliarde de dolari, urmată de zona Asia-Pacific care a deţinut 28% din venituri, reprezentând 289 de miliarde de dolari şi cele două Americi care au consemnat 19%, reprezentând 199 miliarde de dolari.</p>
<p align="justify"><strong>ION BADEA</strong><strong> </strong></p>
<p align="justify"><strong> </strong></p>
<p align="justify"><strong>SUPER OFERTĂ: 600 milioane pentru Lanai</strong>
<a href="http://www.travellermagazin.ro/arhiva/wp-content/uploads/2013/01/Lanai-Oracle-1.jpg"><img class="alignnone size-full wp-image-1761" title="OLYMPUS DIGITAL CAMERA" src="http://www.travellermagazin.ro/arhiva/wp-content/uploads/2013/01/Lanai-Oracle-1.jpg" alt="" width="2624" height="1969" /></a>
Neil Abercrombie, Guvernatorul insulelor Hawaii a anunţat că şeful companiei Oracle, Larry Ellison (67 de ani), locul şase în topul miliardarilor lumii, a făcut o ofertă de 600 de milioane de dolari pentru cumpărarea insulei Lanai, a şasea ca mărime din arhipelagul Hawaii. Nu pe toată ci doar 98% din aceasta. Insula are o suprafaţă de 365 de kilometri pătraţi şi deţine 75 de kilometri de coastă. Achiziţia – a anunţat Bloomberg -, include două hoteluri tip resort, două terenuri de golf, mai multe vile, peste 35.000 de hectare de teren, inclusiv un proiect rezidential de 600 de hectare, mai multe parcuri, servicii şi utilităţi. Lanai este accesibilă de pe insulele vecine cu elicopterul sau cu avioane de mici dimensiuni. Ea este deţinută şi administrată din 1985 de către grupul Castle &amp; Cooke, controlat de miliardarul David Murdock (89 de ani). El a anunţat că îşi va păstra reşedinţa de aici dar şi  dreptul de a construi un parc eolian. “Înţeleg că domnul Ellison are demult un interes pe termen lung în Lanai. Pasiunea sa pentru natură, în particular pentru ocean, este binecunoscută, în special în zona competiţiei de yahting America's Cup” - declara guvernatorul Abercrombie.

Insula este locuită de peste 3.200 de rezidenţi. Numai în primul trimestru al au venit aici - atraşi de natura fabuloasă, legende şi poveşti -,  aproximativ 26.000 de turişti. Printre altele boss-ul  Microsoft, Bill Gates, s-a casatorit în 1994 în Lanai.</p>
<p align="justify"><strong>____________________________________________________________________</strong></p>
<p align="justify"><strong>Spaniolii îşi construiesc un Las Vegas…</strong>
<a href="http://www.travellermagazin.ro/arhiva/wp-content/uploads/2013/01/Las-Vegas-1.jpg"><img class="alignnone size-full wp-image-1762" title="Las Vegas 1" src="http://www.travellermagazin.ro/arhiva/wp-content/uploads/2013/01/Las-Vegas-1.jpg" alt="" width="2379" height="3000" /></a>
În Spania va fi construit un cazinou-oraş inspirat de succesul celui din inima deşertului Nevadei. Va fi un fel de Las Vegas în care guvernul va investi circa 17 miliarde de euro. După cum prevede proiectul lucrările vor fi dezvoltate pe o suprafaţă de 20 de milioane de metri pătraţi şi se vor derula pe parcursul a 10 ani. Gran Escala, numele viitorului oraş-cazinou, va avea în configuraţie 32 de hoteluri cu numeroase restaurante, 5 parcuri tematice, un mare centru  reuniuni şi conferinţe, un stadion, capele pentru oficierea căsătoriilor etc. Consorţiul britanic International Leisure Development este dezvoltatorul proiectului. Se aşteaptă ca viitorul oraş turistic să atragă anual cel puţin 12 milioane de vizitatori, o mare parte dintre aceştia urmând să vină din Marea Britanie.
<a href="http://www.travellermagazin.ro/arhiva/wp-content/uploads/2013/01/Las-Vegas-3.jpg"><img class="alignnone size-full wp-image-1763" title="Las Vegas 3" src="http://www.travellermagazin.ro/arhiva/wp-content/uploads/2013/01/Las-Vegas-3.jpg" alt="" width="4811" height="3750" /></a></p>
<p align="justify">… iar Las Vegas-ul suferă de… insomnie<strong>

</strong>
De ce sunt spaniolii atât de fascinaţi de Las Vegas? Oraşul de pe coasta de vest a Americii continuă să se bucure de aceeaşi faimă… comercială dar şi promoţională. Nu întâmplător Las Vegas este cunoscut ca “oraşul care nu doarme niciodată”. Pentru că dacă ar “aţipi” doar câteva ore şi-ar ieşi din ritm şi nu ar mai putea  primi anual circa 37 de milioane de turişti. Nu ar fi putut să-şi construiască hoteluri-cazinou luxoase cu oferta “umilitoare” pentru orice european – circa 150.000 de camere. Credeţi-ne cifra este corectă, fiind vizată de Las Vegas Convention &amp; Visitors Authority. Aceeaşi sursă mai precizează că oraşul din inima deşertul Mojave (statul Nevada) înregistrează cea mai rapidă creştere din America de Nord, cu aproximativ 80 ari de pământ construiţi la fiecare 24 de ore. Cei mai mulţi turişti sosesc aici fascinaţi de câştigurile posibile la jocurile de noroc sau pentru a se căsători, locul fiind renumit pentru cele mai rapide şi numeroase cununii civile. Oficiale ori doar simbolice, toate fac parte din spectacolul fără sfârşit al turismului. Dar lucrurile s-au schimbat cu o viteză ameţitoare în ultimul deceniu. Las Vegas a devenit şi o “Mecca” a evenimentelor, convenţiilor, reuniunilor de afaceri. Anual se desfăşoară circa 20.000 de manifestări naţionale şi internaţionale. Unde sunt găzduite? În imensele săli de conferinţe amplasate într-un uriaş Centru de congrese dar şi în toate hotelurile ce dau faima “capitalei mondiale a jocurilor de noroc”. Fie că se numesc MGM Grand, Bellagio şi Mandalay Bay, Wynn, Paris, New York, Monte Carlo, Palazzo, Treasure Island, Luxor, Excalibur, Mirage ori The Venetian, complexele contribuie la “bugetul” de săli de conferinţe care depăşeşte 7 milioane de metri pătraţi.
De unde a început povestea Vegas-ului? Construcţia lui a început în anul 1905. Locul a fost mai întâi o modestă staţie a căii ferate Union Pacific, amplasată între Los Angeles şi Salt Lake City. Titlul administrativ de oraş a fost obţinut în 1911. Datorita unui ritm accelerat de creştere Las Vegas a devenit cel mai mare oraş din Statele Unite fondat în secolul XX. El se alătură, în aceeaşi galerie, metropolei Chicago, considerat  cel mai mare oraş fondat în secolul XIX. Jocurile de noroc sunt legalizate de abia în 1931. Şi de atunci spectacolul care are ca pornire zona istorică a oraşului – Freemont Street – continuă reamintind de mari artişti care au dat strălucire locului – de la Frank Sinatra, Elvis Presley până la formaţiile de rock, pop, metal, tehno şi country, ori super-spectacolele de balet, cabaret şi circ de azi.</p>
<p align="justify"><strong>DOINA CONSTANTINESCU
</strong><strong>MARIAN CONSTANTINESCU</strong></p>