<p align="justify"><strong>TÂRGURI DE TURISM– Ofensiva de primăvară</strong>
Organizatorii  de la Romexpo au anunţat după încheierea celei de-a 29-a ediţii a Târgului de Turism al României (TTR) un record de vizitatori – peste 30.000. E cea mai bună frecventare a unui târg de vacanţe din ultimele două decenii. După cum a declarat Mariana Suciu, directorul general al Romexpo, s-au înregistrat vânzări de pachete de vacanţe în valoare de aproximativ 12 milioane de euro. Cam cu 20% mai mult faţă de manifestările anterioare. Suprafaţa de expunere a depăşit 15.000 de metri pătraţi.
<a href="http://www.travellermagazin.ro/arhiva/wp-content/uploads/2013/05/Expo-ttr-001.jpg"><img class="alignnone size-full wp-image-2099" title="Expo ttr 001" src="http://www.travellermagazin.ro/arhiva/wp-content/uploads/2013/05/Expo-ttr-001.jpg" alt="" width="1024" height="768" /></a></p>
<p align="justify"><strong>ROMEXPO – Bătaie pe ofertele speciale</strong>
Practic pavilioanele de la Complexul Expoziţional Romexpo au fost asaltate de căutători de oferte tip discount ori Early Booking, concepute pentru sezonul  primăvară-vară. Au participat 275 de firme, dintre care 180 din România şi 75 din străinătate (agenţii de turism şi touroperatori, hoteluri şi pensiuni, organizatori de congrese şi turism de afaceri, organizaţii patronale şi asociaţii profesionale, prestatori de servicii de transport, de cazare şi agrement). Din cele 12 organizaţii şi instituţii de promovare a regiunilor turistice din ţară ne-au reţinut atenţia  standurile oraşelor Iaşi, cu o structură de identitate vizuală originală,
<a href="http://www.travellermagazin.ro/arhiva/wp-content/uploads/2013/05/Expo-ttr9360.jpg"><img class="alignnone size-full wp-image-2100" title="Expo ttr9360" src="http://www.travellermagazin.ro/arhiva/wp-content/uploads/2013/05/Expo-ttr9360.jpg" alt="" width="1024" height="685" /></a>
Alba Iulia care a creat o atmosferă ce amintea de atracţiile medievale, Râşnov-ul cu noi proiecte şi investiţii, Băile Herculane, ce a venit cu un sistem modern ce reflecta efectele parteneriatelor public-private în domeniul industriei hoteliere etc. În premiera la TTR, Primăria Constanţei a fost prezentă alaturi de autorităţile din Mangalia, Eforie, Năvodari, de consiliile judetene Constanţa şi Tulcea.
Am remarcat participarea unor birouri de promovare din străinătate ale <a href="http://www.infotravelbulgaria.ro" target="_blank">Bulgariei</a>, <a href="http://www.infotravelturcia.ro" target="_blank">Turciei</a>, Croaţiei, Serbiei, Republicii Moldova etc. O subliniere aparte trebuie făcută pentru standul Ungariei, care a venit cu conceptul vizual care corespunde cu tematica anuală a campaniilor de promovare şi publicitate. Ape termale, welness, spa şi hoteluri de calitate. Julia Soos, directorul Biroului de turism al Ungariei la Cluj, s-a arătat mulţumită pe contactele şi interesul arătat de vizitatori pentru destinaţia turistică pe care o reprezintă.
<a href="http://www.travellermagazin.ro/arhiva/wp-content/uploads/2013/05/Expo-ttr-011stand-Ungaria.jpg"><img class="alignnone size-full wp-image-2101" title="Expo ttr 011stand Ungaria" src="http://www.travellermagazin.ro/arhiva/wp-content/uploads/2013/05/Expo-ttr-011stand-Ungaria.jpg" alt="" width="576" height="768" /></a>
Pe segmentul de travel s-a individualizat campania de marketing a touroperatorului Christian Tour, care a stârnit cum era de aşteptat multe comentarii şi invidii din partea concurenţei. Vacanţe la numai 1 euro, Crazi Shake, Best Deal, ori Harlem Shake „Circa 3.000 de vizitatori au cumpărat vacanţe de la standul nostru. Sunt mulţumit că toate cele 4 divizii ale grupului au avut vizibilitate la cel mai mare eveniment de turism din România anului 2013. Am dovedit că în România se pot derula campanii de marketing la acelaşi nivel la care sunt practicate şi în ţările vestice” - ne-a declarat  Cristian Pandel, preşedintele Christian Tour Grup. O altă prezenţă distinctă a fost asigurată prin noul concept de organizare a standului promovat de către operatorul Accent Travel &amp; Events.
<a href="http://www.travellermagazin.ro/arhiva/wp-content/uploads/2013/05/Expo-ttr-027.jpg"><img class="alignnone size-full wp-image-2102" title="Expo ttr 027" src="http://www.travellermagazin.ro/arhiva/wp-content/uploads/2013/05/Expo-ttr-027.jpg" alt="" width="576" height="768" /></a>
Conform lui Lucian Boronea “am dorit să îmbinăm conceptul de business cu cel de leisure, punând accent pe turismul intern. Am realizat o amenajare din care s-au degajat  opiniile pozitive formulate de personalităţi ori publicaţii româneşti şi străine, despre numeroase atracţii autohtone. Considerăm că trebuie continuată o promovare susţinută a pieţii interne iar firma noastră, prin info-tripurile pe care le realizează anual, contribuie cu succes la acest demers.” De asemenea şi firma Perfect Tour a lansat un nou pachet atractiv: “Super-călătoria anului 2013: În jurul lumii la bordul unui Jumbo-Jet privat”.
În ceea ce priveşte activităţile exterioare Târgului de Turism al României, dar cu impact asupra activităţilor lui, am reţinut aniversarea de 20 de ani a touroperatorului Eximtur, alegerea noului preşedinte al ANAT, în persoana doamnei Lucia Morariu şi decernarea la hotelul Phoenicia din Bucureşti, de către ANTREC, a trofeelor “Margareta de Aur”, care au recompensat cele mai valoroase investiţii şi expresii ale ospitalităţii din domeniul turismului rural.
<strong>
TTF BRAŞOV – noi investiţii, noi expresii</strong>
Deşi este un Târg regional Transylvania Tourism Fair (TTF) Braşov are alură de târg internaţional prin cel puţin două repere: Este găzduit de cea mai elegantă clădire de business din oraş – Braşov Business Park - iar, pe de altă parte, dincolo de expozanţii din industria turistică, oferă la fiecare ediţie un program de manifestări profesionale, care atrag spre sălile de conferinţe mii de specialişti, invitaţi ori vizitatori. Toate acestea sunt susţinute de sponsori naţionali dar şi internaţionali. Fireşte, partenerii – Primăria Braşovului, ANAT şi Autoritatea  Naţională pentru Turism – au contribuit la susţinerea Târgului. Sorin Dencescu, preşedintele firmei organizatoare Kron-Tour Lufthansa City Center, a declarat că numărul expozanţilor a depăşit pragul de 90, ceea ce exprimă un interes constant pentru a VI-a ediţie ce s-a consumat între 29 şi 31 martie. Primarul Braşovului Gheorghe Scripcaru, este de părere că Transylvania Tourism Fair este un eveniment de marcă al oraşului care creeză în fiecare an plus-valoare industriei turistice. El a amintit de succesul de imagine al FOTE, olimpiada europeană de iarnă pentru tineret  şi că instituţia pe care o conduce e preocupată să atragă şi alte manifestări de calibru.
Deoarece spaţiul nu ne permite mai mult, vom aminti doar câteva noutăţi ce au atras atenţia vizitatorilor (circa 4.000).Vedeta a fost intrarea pe piaţă cu 81 de camere, a investiţiei Kronwell  - primul <em>hotel</em> business &amp; lifestyle de 4 stele din <em>Braşov, prezentat în numărul anterior. Pe segmentul travel agenţilor am remarcat revenirea, după mulţi ani, a firmei braşovene Micomis. Noua echipă  condusă de Mihaela Preda, a etalat mai multe programe printre care şi Zborurile de agrement. Dacă vreţi să tră</em>iţi momente unice vi se oferă două scenarii: zbor deasupra Braşovului, de unde pot fi admirate, Biserica Neagră, Casa Sfatului, Şchei, Poarta Ecaterina, Tâmpa, Vârful Postăvarul, Piatra Mare, respectiv din zona Bran, de unde puteţi vedea din noi perspective  Castelul, Cetatea Râşnov, până la Cheile Râşnoavei, Zărneşti, Ghimbav, Cristian etc. Sunt folosite aeronave Cessna 210 sau 172, zborul durează aproximativ 30 de minute şi se efectuează pentru maxim 3 pasageri. Pachetul turistic este oferit la 100 de euro. Rezervările ferme se pot face cu cel puţin 48 de ore înainte. Alte amănunte puteţi afla la adresa <a href="http://www.micomis.ro/" target="_blank">www.micomis.ro</a>.

Pe segmentul turistico-artistic foarte frecventate au fost expoziţiile fotografice – România Sălbatică, organizată de Dan Dinu, Lofoten – luminile nordului, semnată de Dan Dinu, Alex Bobeică, Vlad Popescu şi Lucian Brânduş, respectiv Arhitecţii şi arhitectura în Braşov (1870-1914), expoziţie organizată de Ordinul Arhitecţilor din România. Din programul de manifestări am remarcat prezentarea de către Corina Boronea a sistemului hotelieră integrator Yield Planet, implementat şi în numeroase unităţi din zona Braşovului. Alte trei chestiuni de imagine au individualizat actuala ediţie: vizita Miss Universe România 2012, în persoana Deliei Duca, o braşoveancă frumoasă care lucrează la o firmă de IT din oraş; degustările de vinuri de la standul presei de turism, respectiv sesiunile de autografe oferite tinerilor studenţi-voluntari - de la Facultăţile de Ştiinţe Economice şi Administrarea Afacerilor din Braşov, respectiv de Alimentaţie şi Turism din Braşov -, de scriitorul Marian Constantinescu, pe ultimele sale cărţi de turism. Dialogul cu noile generaţii ne-a încântat. Traveller Magazin a fost Partener Media al târgurilor amintite.</p>
<p align="justify"><strong>MARIAN &amp; DOINA CONSTANTINESCU</strong></p>


<hr />
<p align="justify"><strong>EXPO GASTROPAN : Bijuterii din făină, marţipan şi morcovi </strong>
<a href="http://www.travellermagazin.ro/arhiva/wp-content/uploads/2013/05/Pane-029.jpg"><img class="alignnone size-full wp-image-2103" title="Pane 029" src="http://www.travellermagazin.ro/arhiva/wp-content/uploads/2013/05/Pane-029.jpg" alt="" width="576" height="768" /></a>
Dacă n-aţi fost trebuie să ştiţi măcar ce aţi pierdut. Pentru ca să mergeţi la ediţia viitoare a Expo GastroPan. La centrul Exporom din oraşul Pantelimon a fost – între 11 şi 14 aprilie -, spectacol culinar de zile mari susţinut de peste 130 de brutari, cofetari, patiseri şi bucătari veniţi din ţară dar şi din străinătate.
<a href="http://www.travellermagazin.ro/arhiva/wp-content/uploads/2013/05/Pane-031.jpg"><img class="alignnone size-full wp-image-2104" title="Pane 031" src="http://www.travellermagazin.ro/arhiva/wp-content/uploads/2013/05/Pane-031.jpg" alt="" width="576" height="768" /></a>
A fost o expoziţie internaţională ce s-a desfăşurat pe o suprafaţă de 10.000 de metrii pătraţi, cu 70% mai are decât anul trecut. Aici şi-au expus tehnologiile şi produsele peste 120 de firme din 24 de ţări. Circa 40% dintre participanţi au fost străini. Cei mai vizibile au fost România, Ungaria, Germania şi Italia. Toţi participanţii au venit cu noi soluţii, noi echipamente, dotări, materii prime şi utilaje de coacere, procedee de preparare în panificaţie, cofetărie şi gelaterie. Dar asta, ca să spunem aşa, a fost partea specialiştilor. Deliciul lor, al invitaţilor, vizitatorilor şi mediei l-au reprezentat concursurile şi show-urile culinare ori artistice concentrate în jurul următoarelor tematici: Pâinea anului, Tortul anului, Îngheţata anului, al Concursului Cupa de Cristal a Bucureştiului în Arta Culinară. Un alt punct de atracţie a fost asigurat de spaţiul unde a avut loc Concursul de sculptură în fructe şi legume care i-a magnetizat pe vizitatori. Ei au avut ocazia rarisimă să vadă cum din mîinile unor adevăraţi sculptori au ieşit grădini înflorite, buchete de flori, păsări, mici piese faunistice, realizate din sfeclă roşie, ridichi, morcovi, dovleci, pepeni ori castraveţi. Dacă nu le-ai fi putut atinge ai fi exclamat: aşa ceva nu există. Există, cum au existat în zona de cofetărie, zeci de piese de marţipan – aici Ungaria şi-a etalat creaţii de genul viori, pianine, scene în natură -, dar şi românii au stat foarte bine cu creaţii tematice inspirate din istorie ori din mediul familial. La fel de tari au fost brutarii care au venit cu pâini gigantice dar şi gustoase şi au arătat că se poate „cânta” şi la o chitară... din făină coaptă. Cofetarii şi gelatierii au fost la mare căutare pentru că au încântat nu numai prin gust ci şi prin aspectul artistic şi estetic al creaţiilor lor. Poate nu ştiaţi, dar avem în România şi o Academie a Cofetarilor şi asta nu poate decât să ne bucure. Vizitatorii au avut ocazia să testeze şi apa de masă, plată alcalină Perla Moldovei, care deţine o valoare a PH 8,8 şi este oligominerală, ne spune.................. reprezentantul firmei Alcalinia Distribution din Odorheiu Secuiesc. Firma comercializează de asemenea Solio, o bogată gamă de uleiuri alimentare pentru salate presate la rece.
<a href="http://www.travellermagazin.ro/arhiva/wp-content/uploads/2013/05/Pane-040.jpg"><img class="alignnone size-full wp-image-2105" title="Pane 040" src="http://www.travellermagazin.ro/arhiva/wp-content/uploads/2013/05/Pane-040.jpg" alt="" width="1024" height="768" /></a>

<a href="http://www.travellermagazin.ro/arhiva/wp-content/uploads/2013/05/Pane-055.jpg"><img class="alignnone size-full wp-image-2106" title="Pane 055" src="http://www.travellermagazin.ro/arhiva/wp-content/uploads/2013/05/Pane-055.jpg" alt="" width="1024" height="768" /></a>
Expo GastroPan este un eveniment ajuns la cea de-a V-a ediţie. Are valoare şi consistenţă, ambele date de organizator, adică de Boro-Info, parte a grupului de panificaţie Boromir. Manifestările au fost onorate de nume grele din lumea de specialitate. Au venit aici Peter Becker, preşedintele  Uniunii Internaţionale a Brutarilor (UIB), Pataki Janos, preşedintele de onoare a Uniunii Internaţionale a Patisierilor, Cofetarilor şi Gelatierilor (UIPCG), cărora li s-au alăturat lideri ai unor asociaţii profesionale naţionale, ca preşedintelui Euro-Toques România, Dumitru Burtea, preşedintele ANBCT, Ştefan Bercea, prima Lady Chef din România, doamna Cornelia Ghişoi etc.
<a href="http://www.travellermagazin.ro/arhiva/wp-content/uploads/2013/05/Pane-060.jpg"><img class="alignnone size-full wp-image-2107" title="Pane 060" src="http://www.travellermagazin.ro/arhiva/wp-content/uploads/2013/05/Pane-060.jpg" alt="" width="1024" height="768" /></a>
Fireşte ca să ajungi la un nivel profesionial superior nu e de ajuns numai să te formezi ci trebuie să te perfecţionezi în permanenţă. Aşa că era şi normal ca programul expoziţiei să includă simpozioane şi conferinţe cu subiecte de genul „Cercetătorii în sprijinul industriei alimentare prin inovare şi servicii”, susţinută de Institutul Naţional pentru Bioresurse Alimentare Bucureşti, ori „Provocări actuale pentru industria de morărit şi panificaţie, organizată de ANAMOB. O parte din cei circa 20.000 de vizitatori, specialişti, invitaţi, au fost cu singuranţă atraşi şi de aceste manifestări.
<a href="http://www.travellermagazin.ro/arhiva/wp-content/uploads/2013/05/Pane-067.jpg"><img class="alignnone size-full wp-image-2108" title="Pane 067" src="http://www.travellermagazin.ro/arhiva/wp-content/uploads/2013/05/Pane-067.jpg" alt="" width="576" height="768" /></a>
<strong>MARA ANTON
DOINA CONSTANTINESCU
<a href="http://www.travellermagazin.ro/arhiva/wp-content/uploads/2013/05/Pane-100.jpg"><img class="alignnone size-full wp-image-2109" title="Pane 100" src="http://www.travellermagazin.ro/arhiva/wp-content/uploads/2013/05/Pane-100.jpg" alt="" width="1024" height="768" /></a>
</strong></p>