Se mai îndoiește cineva că turismul este o industrie generoasă! Chiar și scepticii nu pot face <a href="http://www.travellermagazin.ro/arhiva/wp-content/uploads/2013/05/Marian-Constantinescu2013.jpg"><img class="alignleft  wp-image-2130" title="Marian Constantinescu2013" src="http://www.travellermagazin.ro/arhiva/wp-content/uploads/2013/05/Marian-Constantinescu2013-1024x768.jpg" alt="" width="315" height="249" /></a>abstracție de această realitate: Împreună cu industria petrolului și industria auto el se află de ani buni în Top 3 mondial, recent a urcat și în poziția a doua, în ceea ce privește forța de muncă ocupată dar și a veniturilor furnizate la nivel global. Toate țările, cu o mai mare sau mai mică tradiție turistică, și-au pus experții naționali și internaționali să găsească modalități și mai eficiente pentru a atrage cât mai mulți turiști spre destinațiile lor.

Asta înseamnă să faci export turistic, incoming, o activitate complexă și foarte importantă pentru economiile lumii. Cine știe să calibreze acest segment se bucură de un loc la panoul campionilor mondiali. Cine nu, nu...

<a href="http://www.travellermagazin.ro/arhiva/wp-content/uploads/2014/03/Coperta-Traveller-Magazin-117-118.jpg"><img class="alignleft size-full wp-image-2752" title="Coperta Traveller Magazin 117-118" src="http://www.travellermagazin.ro/arhiva/wp-content/uploads/2014/03/Coperta-Traveller-Magazin-117-118.jpg" alt="" width="1600" height="2288" /></a>

În acest context, plin de optimism, oficialitățile române ale turismului au pus în mișcare subiecte pe care le consideră stringente. Unele dintre ele sunt reale - Legea Turismului, Legea Tichetelor de masă, Noul sistem de clasificare, Recalibrarea investițională în turismul balnear, Creșterea gradului de absorbție a Fondurilor Europene etc - dar nu toate decisive pentru relansarea economică. Într-o emisiune TV ministrul Maria Grapini a oferit un cocktail de afirmații și informații bine mixate pe sticlă. Unii reprezentanți ai mediului de afaceri au încercat să schimbe macazul spre o altă abordare dar moderatorii, înrămați într-un format confortabil, n-au înțeles despre ce era vorba. Un subiect vital pentru relansarea turismului național este recunoașterea de către oficialități a activităților de INCOMING ca EXPORT TURISTIC.

Și taxarea lui cu 0% TVA, conform normelor practicate exporturilor realizate de România. Nu este vorba de facilități fiscale, de coliziuni cu normele europene sau că s-ar pierde ceva la bugetul de stat. Este vorba de intrarea, după aproape 25 de ani, într-o normalitate care ar stimulatoare și profitabilă atât pentru stat cât și pentru mediul privat din turism. Desenat de către câteva asociații, organizații ori federații, cu lideri vocali dar cu priorități diferite, acest mediu se dovedește încă lipsit de forța necesară de a juca pe mize mari la... masa deciziilor. Taxarea Incomingului ca export turistic, cu 0% TVA, este o asemenea miză. Declarați 2014 Anul Incomingului Românesc. Și veți juca în liga turistică a campionilor. Paradoxal - deși nu există risc, toți actorii din turism au de câștigat de la imagine publică, blazoane politice, prestigiu, până la bani și taxe -, aproape nimeni nu e dispus să se implice. Probabil, e nevoie de sânge proaspăt, de inovație, de o nouă generație de jucători. Sincer vorbind, aici Grapini are dreptate.