<p align="justify"><strong>PNUD se implică într-un triunghi turistic românesc </strong>

<a href="http://www.travellermagazin.ro/arhiva/wp-content/uploads/2012/03/Pnud-intilnire-reprezentanti-turismHerculane.jpg"><img class="alignleft size-medium wp-image-1058" title="Pnud intilnire reprezentanti turismHerculane" src="http://www.travellermagazin.ro/arhiva/wp-content/uploads/2012/03/Pnud-intilnire-reprezentanti-turismHerculane-300x225.jpg" alt="" width="300" height="225" /></a>Un Proiect-pilot ce prevede  dezvoltare urbană integrată pentru reabilitarea şi modernizarea destinaţiilor turistice Borsec, Băile Herculane şi Sulina. Adoptat de Guvern la sfârşitul anului trecut, el se află în derulare, cei doi „dezvoltatori” fiind Ministerul Dezvoltării Regionale şi Turismului şi Programul Naţiunilor Unite pentru Dezvoltare (PNUD). Cofinanţarea va fi asigurată, pe baza unui Acord ce prevede “Dezvoltarea urbană integrată în vederea reabilitării şi modernizării destinaţiilor turistice Borsec, Băile Herculane şi Sulina ca suport al activităţilor de turism durabil”. Cooperarea dintre Guvernul României şi PNUD se realizează în cadrul Programului de Ţară 2010 – 2012 şi face parte din Planului strategic naţional.</p>
<p align="justify"><strong>O echipă de experţi pe Valea Cernei </strong></p>
<p align="justify">Ce a fost? Din primele întâlniri avute cu reprezentanţii comunităţii locale a reieşit că există o motivaţie clară pentru proiect. Pe parcursul a trei vizite făcute la Băile Herculane, reprezentanţii Primăriei, condusă de Nicuşor Vasilescu, ai MDRT, ai specialiştilor în politici de integrare europeană şi de urbanism şi a celor din partea PNUD, au fost purtate discuţii edificatoare privind aşteptările participanţilor faţă de acest proiect. Au avut loc circa 30 de întâlniri individuale cu membri ai comunităţii locale, conducători de instituţii publice, administratori de pensiuni şi hoteluri. Echipa de experţi PNUD şi-a cristalizat o viziune asupra problemelor majore ale oraşului, asupra modului de percepţie a locuitorilor şi a gradului de implicare a acestora. La întâlniri a participat şi reprezentantul Organizaţiei</p>


[caption id="attachment_1059" align="alignright" width="300" caption="Jim Flanelly"]<a href="http://www.travellermagazin.ro/arhiva/wp-content/uploads/2012/03/Pnud-Jim-Flanelly.jpg"><img class="size-medium wp-image-1059" title="Pnud Jim Flanelly" src="http://www.travellermagazin.ro/arhiva/wp-content/uploads/2012/03/Pnud-Jim-Flanelly-300x199.jpg" alt="Jim Flanelly" width="300" height="199" /></a>[/caption]
<p align="justify">Mondiale a Turismului (OMT), Jim Flannery, specialist în domeniul turismului, în cadrul echipei de experţi PNUD.</p>
<p align="justify"><strong>Un plan viabil pentru resurse naturale</strong></p>
<p align="justify">Ce urmează? După identificarea soluţiilor, în cursul lunii februarie şi în următoarele vizite va avea loc o consultare publică în care vor fi prezentate membrilor comunităţii concluziile şi propunerile echipei PNUD. La Bucureşti va avea loc o întrunire a board-ului format din reprezentanţi ai MDRT, PNUD, OMT şi primarii celor trei localităţi care vor dezbate şi aproba documentul cu concluziile echipei de experţi.
<a href="http://www.travellermagazin.ro/arhiva/wp-content/uploads/2012/03/Pnud-Primar-Nicusor-Vasilescu-1.jpg"><img class="alignleft size-medium wp-image-1060" title="Pnud Primar Nicusor Vasilescu 1" src="http://www.travellermagazin.ro/arhiva/wp-content/uploads/2012/03/Pnud-Primar-Nicusor-Vasilescu-1-300x275.jpg" alt="" width="300" height="275" /></a>Referindu-se la impact Nic Ţarălungă, coordonatorul naţional de proiect, ne-a declarat: „Efectele vor fi finanţările pe care trebuie să le atragem şi prin care proiectele propuse vor deveni viabile. Spre sfârşitul lui martie se va  realizarea un plan de acţiune pe proiecte prioritare, o evaluare a necesarului de bani pentru aceste proiecte. În etapa de implementare este necesară dezvoltarea unei activităţi de marketing a staţiunilor şi a ”produselor turistice” proprii. Al doilea element esenţial în dezvoltarea lor este implicarea proprietarilor în reabilitarea clădirilor cu funcţiuni turistice, cu precădere a celor cu valoarea de patrimoniu. Al treilea nivel de exprimare se referă la formarea resurselor umane. Am în vedere  sectorul medical, fără de care valorificarea resurselor naturale existente nu se poate face, formarea personalului implicat în furnizarea de servicii turistice, respectiv implicarea administraţiei locale în managementul implementării acestor proiecte de interes public.”</p>
<p align="justify"><strong>Două ţinte prioritare – istoria şi patrimoniul</strong></p>
<p align="justify"> „Pot să spun cu mâna pe inimă că atunci când se vorbeşte de dezvoltare în turism, mulţi nu deţin această bază fenomenală care se găseşte la Băile Herculane. Când se vorbeşte de turism la Băile Herculane abordăm un lucru foarte serios. Chiar există perspective <a href="http://www.travellermagazin.ro/arhiva/wp-content/uploads/2012/03/Pnud-Herculane469.jpg"><img class="alignright size-medium wp-image-1061" title="Pnud Herculane469" src="http://www.travellermagazin.ro/arhiva/wp-content/uploads/2012/03/Pnud-Herculane469-300x225.jpg" alt="" width="300" height="225" /></a>optimiste pentru ca proiectele să devină realitate. Ţinta principală: cum putem dezvolta acest oraş prin intermediul turismului?”- sublinia Simona Pascariu, specialistă în urbanism. La rândul său Cătălina Preda, specialist pe patrimoniu spunea că: „Mă ocup în cadrul proiectului de punerea în valoare a patriomoniului şi de depistarea proiectelor prioritare din punct de vedere al memoriei locului, al clădirilor importante din toate cele trei localităţi. Sunt convinsă că pentru Băile Herculane, centrul istoric va fi chiar o piatră de încercare pentru că oraşul, fără valorificarea zonei istorice cu greu se va reechilibra. Deci sunt necesare  investiţii majore şi întrebarea care se pune dacă proprietarii care au cumpărat pentru a doua sau a treia oară după prima privatizare, deţin resursele necesare acestui program.” Cât despre rolul său Mihai Lupu, specialist în mobilizare comunitară, arăta „În cadrul proiectului ne vom concentra pe sintetizarea informaţiilor disponibile la nivel de comunitate. Împreună cu asistentul local voi asigura legătura între comunitatea locală şi echipa de experţi”.</p>
<p align="justify"></p>
<p align="justify"><strong><a href="http://www.travellermagazin.ro/arhiva/wp-content/uploads/2012/03/Pnud-herculane-retro-Cazino.jpg"><img class="alignleft size-medium wp-image-1062" title="Pnud herculane retro Cazino" src="http://www.travellermagazin.ro/arhiva/wp-content/uploads/2012/03/Pnud-herculane-retro-Cazino-300x222.jpg" alt="" width="300" height="222" /></a>NICUŞOR VASILESCU: “Proiectele vor avea efecte considerabile asupra comunităţilor locale!”</strong></p>
<p align="justify">- Domnule Vasilescu, în calitate de primar al staţiunii, care credeţi că au fost raţiunile ce au stat la baza alegerii Băilor Herculane printre cele trei localităţi beneficiare ale programului?</p>
<p align="justify"> – Potenţialul turistic existent în acestă zonă, resursele naturale şi patrimoniul cultural istoric de excepţie cu care este înzestrată una din cele mai vechi staţiuni balneare ale lumii - Băile Herculane -, constituie considerente demne de luat în seamă pentru a selecta staţiunea de pe Valea Cernei în orice proiect important de reabilitare a turismului naţional. Nu multe locuri din lume se pot lăuda cu concentrarea unor asemenea valori care fac parte din patrimoniul universal.</p>
<p align="justify">- Ce impact va avea acest proiect !</p>
<p align="justify">– Avem în vedere o investiţie importantă pentru viitorul bimilenarei staţiuni de pe Valea Cernei. Prin acest proiect, Băile Herculane va avea avantajul unui plan de dezvoltare stimulat de comunitate, cu ţinte măsurabile, şi cu un sistem de monitorizare care va măsura realizările şi zonele unde mai sunt necesare intervenţii. Documentul final al proiectului va sintetiza concluziile echipei de experţi ce se vor concretiza într-un plan de acţiuni imediate, până la un an, pe termen scurt, între unu şi cinci ani şi pe termen mediu şi lung. Aceste acţiuni vor constitui teme de proiecte grupate pe priorităţi pentru care vom căuta să identificăm surse de finanţare. Implicarea Programului Naţiunilor Unite pentru Dezvoltare printr-o echipă multinaţională, conferă o notă de profesionalism proiectului iniţiat de MDRT. Am speranţa că Băile Herculane vor putea rivaliza din nou cu cele mai frumoase staţiuni de pe continent aşa cum se întâmpla pe vremea împăratului Franz Iosef.</p>
<p align="justify">– Care vor fi beneficiile comunităţii pe care o conduceţi ?</p>
<p align="justify">– Fără îndoială că turismul a fost şi va rămâne principalul motor al dezvoltării  staţiunii Băile Herculane. Pornind de la ideea că o dezvoltare turistică durabilă nu poate fi generată decât de o comunitate locală prosperă, acest proiect urmăreşte ca, pe baza vizitelor în teren şi a consultării comunităţii locale de către echipa de experţi a PNUD, să genereze propuneri de iniţiative concrete în vederea dezvoltării integrate a zonei.</p>
<p align="justify">– Primăria a participat  la ediţia din toamnă a Târgului de Turism al României cu un stand care a avut drept slogan “Staţiunea renaşte!”. Este acest proiect–pilot semnalul renaşterii staţiunii?</p>
<p align="justify">– Să fiţi convins de asta. Impactul proiectului despre care discutăm va fi unul major. Trebuie să menţionăm că Primăria Băile Herculane are deja, în curs de implementare o serie de proiecte care, cu siguranţă vor schimba faţa staţiunii de pe Valea Cernei. O mare parte au fost prezentate în paginile acestei reviste profesioniste. Aş dori să menţionez în primul rând acele proiecte care urmăresc reabilitarea tuturor străzilor, a podurilor, amenajarea peisagistică, modernizarea Parcului Central. În fază avansată de execuţie, se află reabilitarea infrastructurii fizice a Străzii romane, proiect realizat în cadrul unui program de cooperare trasfrontalieră cu Veliko Gradişte, oraş din Serbia, înfrăţit cu Băile Herculane.
Amintesc apoi de proiectul cel mai spectaculos al staţiunii - construirea unui Aquapark de 1.600 locuri care va constitui o premiză importantă pentru dezvoltarea ofertei de agrement a staţiunii ce va atrage un număr sporit de turişti, în special din rândul populaţiei de vârstă activă. Din numeroasele proiecte aflate pe masa de lucru, care vizează dezvoltarea turistică a staţiunii, mai amintesc de: reabilitarea izvoarelor publice din staţiune, lucrările fiind deja terminate la Izvorul de ochi şi Izvorul de cură internă Diana III; reabilitarea traseelor turistice din zona montana a staţiunii; “Băile Herculane – emblemă turistică a Banatului montan” - proiect care are ca scop promovarea obiectivelor turistice, naturale şi antropice, din staţiune şi din împrejurimi; reabilitarea Vilei Elisabeta, care sperăm să se finalizeze anul acesta, mutarea şi amenajarea la standarde actuale a Muzeului de istorie „General Nicolae Cena” în cadrul Vilei Elisabeta după terminarea lucrărilor,  transformarea cinematografului într-un centru multicultural, cu săli funcţionale de conferinţe, de spectacol, bibliotecă etc.

Ca de obicei adresăm cititorilor salutul roman „SALUTI ET LAETITIAE!” („Sănătate şi bucurii!”) şi invitaţia de a veni la Băile Herculane pentru a ne redescoperi ospitalitatea.</p>
<p align="justify"></p>
<p align="justify"><strong>JIM FLANNERY: „Marketingul este cu siguranţă, o investiţie nu o cheltuială !”</strong></p>
<p align="justify">- Domule Jim Flannery sunteţi  reprezentantul Organizaţiei Mondiale a Turismului, în cadrul echipei de experţi ai PNUD. V-aţi născut într-un hotel, aţi crescut într-un hotel, primul loc de muncă a fost într-un hotel. Aţi lucrat în diferite organizaţii naţionale din Irlanda sau în programe internaţionale. Interesant este unul din primele mesaje transmise în cadrul întâlnirii de la Băile Herculane cu reprezentanţii sectorului turistic: “costurile legate de activităţile de marketing turistic nu trebuie privită ca nişte cheltuieli neproductive ci ca nişte investiţii!” De ce aţi considerat prioritar acest mesaj?</p>
<p align="justify">- Marketingul este o activitate importantă în dezvoltarea turismului care trebuie luată în calcul chiar de la începutul afacerii. A construi ceva în credinţa că vizitatorii vor veni de la sine ar putea fi caracterizat ca fiind  o sinucidere economică. Costurile activităţii de marketing pot fi caracterizate în mod corespunzător mai degrabă ca o investiţie, decât ca o cheltuială, deoarece aceste costuri implicate aduc bani. Costurile caracterizate ca fiind cheltuieli nu produc neapărat bani.

- Participaţi, în calitate de specialist în domeniul turistic la un proiect important. Ce impresii v-a lăsat staţiunea Băile Herculane ?</p>
<p align="justify"> - Băile Herculane a fost odată un oraş foarte frumos, un important centru balnear  cu proprietăţi curative. Desigur că staţiunea mai are încă aceste proprietăţi curative, dar frumusetea oraşului este subminată de către starea de degradare ale clădirilor vechi, altă dată frumoase. Nucleul de frumuseţe este încă acolo. E nevoie de muncă pentru a se restaura tot ceea ce a fost frumos odată. Staţiunea de acum ar putea fi descrisă ca fiind foarte „obosită”.</p>
<p align="justify">- Cu ce elemente consideraţi că ar trebui să vină oferta turistică a staţiunii pentru a fi competitivă pe piaţa turistică internaţională?</p>
<p align="justify"> - Pentru a răspunde aşteptărilor turismului internaţional, staţiunea va trebui să fie reabilitată la un standard foarte ridicat de calitate cu hoteluri şi pensiuni modernizate care să furnizeze servicii de wellness, servicii curative cât şi atracţii turistice în aer liber în zonele înconjurătoare şi o gamă largă de restaurante. De asemenea va fi nevoie de mici centre de divertisment pentru vizitatori în special pentru a oferi vizitatorilor posibilitatea de a–şi petrece serile într-un mod cât mai plăcut şi atractiv.</p>
<p align="justify">- Puteţi oferi un prognoză  turistică pentru cititorii revistei noastre !</p>
<p align="justify">- Turismul se află într-o etapă de mari schimbări în ceea ce priveşte modul în care comercializăm serviciile pe piaţa turistică şi modul în care vizitatorii noştri găsesc sursa de informaţii şi fac rezervări. Gama de opţiuni, acum disponibilă pentru turiştii din întreaga lume care au posibilitatea de a selecta unde să meargă şi ce să facă, este de o mie de ori mai mare decât a fost, sa zicem acum treizeci de ani. Aş dori să închei cu o notă pozitivă. Turismul este acum printre primele trei cele mai mari industrii din lume şi una dintre puţinele cu un trend crescător al veniturilor şi al ocupării forţei de muncă. Este o industrie pe val în care este bine să fii implicat! Şi România face parte din acest val.</p>
<p align="justify">        <strong>    DORIN BĂLTEANU</strong></p>