<strong>Marian Constantinescu a primit al doilea TOSCAR</strong>

<a href="http://www.travellermagazin.ro/arhiva/wp-content/uploads/2012/03/EvToscar11.jpg"><img class="alignleft size-medium wp-image-1082" title="EvToscar1" src="http://www.travellermagazin.ro/arhiva/wp-content/uploads/2012/03/EvToscar11-225x300.jpg" alt="" width="225" height="300" /></a>La Gala Travelport desfăşurată la Bucureşti scriitorul şi editorul Marian Constantinescu a primit premiu şi statuetă TOSCAR, pentru Best Media Partner 2011. Distincţia decernată de către Anca Stănese, regional manager pentru Europa de sud-est, este al doilea premiu după “Best Travel Autor”, decernat la sfârşitul anului 2009. Aceste trofee, se alătură celor 16 primite anterior care au recompensat contribuţia lui Marian Constantinescu (autor a 10 cărţi) la dezvoltarea presei şi literaturii de turism din România. La aceeaşi Gală au mai fost premiaţi Dana Rodea (Most Dedicated Agent), Viorica Ionescu (Career Excellence Award), Luisa Scripcaru (Graduate of the Year) precum ;i performanţele agenţiilor Aerotravel, Olimpic International, Vola.ro, Travelart, Aqua Development, Eximtur, New Concept, Eurolines, Hotelair etc.

<strong>TTF BRAŞOV – o placă turnantă de evenimente</strong>

A V-a ediţie a Transylvania Tourism Fair (TTF), care se va desfăşura la Braşov Business <a href="http://www.travellermagazin.ro/arhiva/wp-content/uploads/2012/03/Ev-Brasov-1.jpg"><img class="alignleft size-medium wp-image-1083" title="Ev Brasov 1" src="http://www.travellermagazin.ro/arhiva/wp-content/uploads/2012/03/Ev-Brasov-1-300x225.jpg" alt="" width="300" height="225" /></a>Park, între 30 martie şi 1 aprilie, aduce în piaţa turistică mai multe noutăţi. După cum ne-a declarat Sorin Dencescu, preşedintele Krontur Expo, “TTF a parcurs etapele de la târg zonal la târg naţional, devenind de la ediţia trecută, târg cu participare internaţională! La târgul din acest an şi-au anunţat deja participarea peste 70 dintre cele mai mari agenţii de turism din ţară, ţări ca Ungaria şi Bulgaria, prezente în premieră cu standuri naţionale, Republica Moldova, Cipru etc, numeroase asociaţii regionale de promovare, unităţi de consultanţă şi învăţământ şi, nu în ultimul rând, Ministerul Dezvoltării Regionale şi Turismului şi
Asociaţia Naţională a Agenţiilor de Turism (ANAT).

Un spaţiu distinct va fi dedicat Primăriei Braşovului care a fost încă de la prima ediţie susţinătorul acestei manifestări. Investiţia în imagine şi promovare se vede azi când <a href="http://www.travellermagazin.ro/arhiva/wp-content/uploads/2012/03/Ev-Brasov-dencescu-2.jpg"><img class="alignright size-medium wp-image-1084" title="Ev  Brasov dencescu 2" src="http://www.travellermagazin.ro/arhiva/wp-content/uploads/2012/03/Ev-Brasov-dencescu-2-199x300.jpg" alt="" width="199" height="300" /></a>Braşovul ca oraş şi judeţ s-au impus, prin evenimentele organizate, drept una dintre cele mai importante capitale turistice ale României.”

Şi interesul sponsorilor este în creştere. Apropiata ediţie va fi susţinută de: Dertour România (sponsor principal), Austrian, Lufthansa, Swiss şi Tess (sponsori). Agenda manifestărilor se anunţă extrem de interesantă incluzând mese rotunde şi simpozioane susţinute de: Oficiul de Turism al Ungariei la Cluj ce va prezenta o parte dintre cele mai interesante destinaţii naţionale în cadrul unui workshop; Dertour va reuni specialiştii săi într-un seminar de specialitate; Asociaţia Metropolitană Braşov va patrona Conferinţa Regională a ONG-urilor din Transilvania care activeaza în domeniul turismului, iar Asociaţia de Promovare şi Dezvoltare Turistică Braşov(APDTB) va organiza o masă rotundă cu tema “Circuite turistic in Transilvania”. De asemenea o serie de asociaţii profesionale vor realiza mai multe sesiuni de promovare a artei culinare autohtone. Pentru mai multe informaţii puteti accesa site-ul www.ttf.ro.

<strong>@ A VI-A EDIŢIE LA BACĂU</strong>. Între 16 şi 18 martie se va desfăşura la Central Plaza Bacău Târgul de turism. Considerat a fi un fenomen specific civilizaţiei moderne, turismul este puternic ancorat în viaţa societăţii, fiind influenţat, la rândul său, în evoluţia comunităţilor. Manifestarea expoziţională se află la ediţia a VI-a, fiind un eveniment promoţional cu impact asupra mediului de afaceri din Regiune de nord-est. Printre expozanţi se vor număra agenţii de turism şi tour-operatori, complexe hoteliere, alte unităţi de cazare, companii ce derulează programe pentru turism de afaceri şi turism cultural, turism rural şi turism ecologic. Vor fi expuse echipamente pentru hoteluri şi restaurante, programe IT aplicabile în această industrie, sisteme de rezervări, produse ale unor edituri şi publicaţii turistice – ne-a informat managerul de proiect Adrian Nechita. Revista noastră este partener media al acestui eveniment.

<strong>@ A FOST LANSATĂ A IV-A EDIŢIE DE “ÎNSCRIERI TIMPURII DE VARĂ”</strong>. În cadrul campaniei sunt acordate reduceri de până la 30% pentru turiştii care vor achiziţiona de la agenţiile membre ANAT un pachet de servicii turistice cu plata integrală, în perioada 1 februarie - 31 martie 2012. Pot fi cumpărate pachete turistice pentru petrecerea concediului de vară în intervalul mai - septembrie 2011. Oferta cuprinde unităţi de cazare de la 2 la 5 stele pe Litoral, din staţiunile montane, balneare şi agroturistice şi în Delta Dunării. Programul “Înscrieri Timpurii” a fost iniţiat şi dezvoltat de ANAT în parteneriat cu patronatele şi mediul organizaţional. Marea noutate a ediţiei 2012 este faptul că tarifele vor fi valabile şi pentru agenţiile ANAT Moldova. “În acest fel, vom atrage un număr mai mare de turişti de Republica Moldova şi în acelaşi timp vom avea şi o mai bună promovare a ofertei noastre de vacanţe”– a precizat Marius Usturoiu, preşedintele Comisia de Turism Intern a ANAT.

<strong>@ ARTĂ ŞI VIN.</strong> Cunoscutul editor Constantin Dumitru a lansat primul număr al revistei „Piaţa de artă”, o iniţiativă susţinută de artiştii plastici, proprietari de galerii, colecţionari ori oameni de afaceri, printre care se numără Sergio Faleschini, proprietarul Vinarte. Evenimentul s-a consumat cu prilejul vernisării expoziţiei „Dar din har” semnată de artistul Mihail Gavril. Ideea convergentă a acestor manifestări pereche, găzduite de sala „Constantin Brâncuşi” de la Palatul Parlamentului, este că arta se armonizează perfect cu vinul şi turismul iar o revistă de profil poate constitui un suport de promovare a unor produse, comerciale ori artistice, de calitate superioară. În ceea ce priveşte creaţiile pictorului Mihai Gavril, am remarcat colecţia de tablouri inspirate de insula grecească Santorini, una dintre cele mai frumoase din lume.

<strong>@ AUSTRIA ÎNCEPE SĂ-ŞI REVINĂ</strong>. După doi ani de scădere, austriecii au înregistrat în 2011 un record cu privire la numărul de oaspeţi: 34,6 de milioane de sosiri, care a marcat o creştere de 3,6% respectiv 1,2 milioane faţă de anul precedent. Şi la înnoptări s-a înregistrat o creştere de 0,8% respectiv 1,1 milioane în cifre absolute. În ceea ce priveşte piaţa românească şi aici s-a înregistrat un reviriment. După scăderile din anii 2009 (-13,6%) şi 2010 (-4,4%) în Austria au călătorit anul trecut 275.800 de români, ceea ce marchează o creştere de 5,5%. Românii au consumat de asemenea 853.800 nopţi, în creştere cu 3,8%. În 2008, anul recordului absolut, Austria a înregistrat un număr de 898.000 înnoptări provenite din România. Ei da, dar în 2008 Austria îşi promova atracţiile în România cu bugete consistente spre deosebire de ultimii ani în care s-a rezumat doar la campanii…gratuite. Şi pentru asemenea “campanii” specialiştii de la Biroul care se ocupă cu promovarea Austriei în ţara noastră, au găsit câţiva figuranţi în mass media. Atât au investit, atât au obţinut.

<strong>@ SUS LA VIDRA, SUS !</strong> În sfârşit s-a gândit cineva şi la Vidra, din staţiunea Voineasa (judeţul Vâlcea). Investitorul nu este unul privat ci Ministerul de resort care sprijină o investiţie ce prevede dezvoltarea domeniului schiabil de la Vidra. Proiectul are o valoare totală de 140 de milioane de lei şi a demarat în vara acestui an. Ministerul Dezvoltării Regionale şi Turismului asigură finanţarea proiectului, în timp ce beneficiarul, Consiliul Local Voineasa, gestionează atribuirea şi urmărirea contractelor aferente. Stadiul actual de execuţie este de circa 70%. Proiectul include realizarea a 4 pârtii de schi cu o lungime totală de 9 kilometri, prevăzute cu sistem de înzăpezire şi instalaţii de transport pe cablu care totalizează peste 5 kilometri (telescaun – 1.800 metri, teleschi - 733 metri şi o telegondolă de 3 kilometri cu staţie intermediară).

<strong><a href="http://www.travellermagazin.ro/arhiva/wp-content/uploads/2012/03/Ev-schi.jpg"><img class="alignleft size-medium wp-image-1085" title="Ev schi" src="http://www.travellermagazin.ro/arhiva/wp-content/uploads/2012/03/Ev-schi-300x200.jpg" alt="" width="300" height="200" /></a>@ O SĂ SCHIAŢI ŞI LA... POARTA RAIULUI</strong>. În următorii ani va fi dezvoltat un nou domeniu schiabil în Munţii Sebeşului, la Poarta Raiului. Proiectul prevede amenajarea a şapte pârtii care vor avea o lungime totală de 16 kilometri. Punctul de pornire va fi pe Vârful lui Pătru, iar cel de sosire în Poarta Raiului, respectiv în Luncile Prigoanei. Conform Consiliului Judeţean Alba terenul pe care se amenajează “Domeniul schiabil Valea Sebeşului”, are o suprafaţă totală de 73 de hectare şi se află în proprietatea comunelor Săsciori şi Şugag. Investiţia este estimată la 35 de milioane de euro iar finalizarea lucrărilor este prevăzută pentru anul 2015. Dezvoltarea pe Valea Sebeşului a unei zone turistice destinată schiului este prevăzută în Programul Naţional de Dezvoltare a Turismului “Schi în România” şi în Strategia judeţului Alba în domeniul turismului.

<strong>4 decenii în bucătăria… românească</strong>

Cea mai veche Asociaţie profesională din România – ANBCT – a împlinit patru decenii de existenţă. La sfârşitul anului 1971 lua fiinţă Asociaţia Bucătarilor şi Cofetarilor din România (ABC), a cărui primă structură de conducere era formată din Berbece <a href="http://www.travellermagazin.ro/arhiva/wp-content/uploads/2012/03/EvAnbct-008.jpg"><img class="alignright size-medium wp-image-1086" title="EvAnbct 008" src="http://www.travellermagazin.ro/arhiva/wp-content/uploads/2012/03/EvAnbct-008-300x225.jpg" alt="" width="300" height="225" /></a>Constantin (preşedinte), Burtea Dumitru, Cotan Vasilica şi Mihai Constantin (vicepreşedinţi), Ceară Cornelia (secretar). Scopul declarat al organizaţiei a fost de a contribui la dezvoltarea meseriilor din domeniul producţiei culinare, organizarea de acţiuni profesionale şi participarea la evenimente internaţionale. În acelaşi an asociaţia a aderat la FIC (Federaţia Internaţională a Bucătarilor) ce va deveni ulterior WACS (World Association of Chefs Societies – Asociaţia Mondială a Societăţilor de Bucătari).

După 1995, ABC s-a reorganizat sub denumirea de Asociaţia Naţională a Bucătarilor şi Cofetarilor din Turism din România (ANBCT). „Deşi au existat numeroase dificultăţi am participat la evenimente mondiale de top, unde am obţinut peste 50 de diplome, medalii şi trofee. Ele au recompensat în primul rând şcoala de gastronomie românească, şi sublinez acest lucru în pofida unor afirmaţii făcute de amatori care vor să acrediteze ideea că românii nu excelează în acest domeniu. Am dovedit contrariul la concursurile internaţionale, congrese mondiale, expoziţii, târguri şi cursuri profesionale pentru specializarea bucătarilor, pregătindu-i pentru obţinerea titlului de « Maestru în Arta Culinară». România a fost în prim planul unor mari competiţii internaţionale de prestigiu: Budapesta (1962), Praga (1968), la toate cele 10 olimpiadele gastronomice şi la 12 Congrese mondiale. Prima participare a ţării noastre la Concursul Mondial al Tinerilor Bucătari şi Cofetari s-a produs la Maastricht – Olanda (2000), organizat cu ocazia Congresului WACS. Anul 2008 a marcat aderarea elitei maeştrilor români la asociaţia europeană de bucătari Euro-Toques International (ETI), prin Asociaţia Euro-Toques România, care în prezent are peste 50 membri » - rememorează Dumitru Burtea, membru de Onoare al WACS, azi Preşedintele Euro-Toques România şi Preşedinte de Onoare ANBCT.

În opinia domniei sale ţara noastră are nevoie de un «Institut de gastronomie sau o şcoală de formare profesională, care să promoveze în rândul tinerilor apetitul pentru asemenea cariere. Astfel gastronomia românească va putea fi promovată la nivel de artă aşa cum se întâmplă azi în majoritatea ţărilor cu tradiţie turistică».

MARA ANTON

<strong>Arcul de Triumf va intra în circuitele turistice</strong>

<a href="http://www.travellermagazin.ro/arhiva/wp-content/uploads/2012/03/Ev-Arc-de-triumf.jpg"><img class="alignleft size-medium wp-image-1087" title="Ev Arc de triumf" src="http://www.travellermagazin.ro/arhiva/wp-content/uploads/2012/03/Ev-Arc-de-triumf-300x225.jpg" alt="" width="300" height="225" /></a>Primarul capitalei Sorin Oprescu a anunţat că Arcul de Triumf, va fi consolidat, restaurant şi conservat pe baza unui proiect aprobat şi finanţat prin Programul Operaţional Regional. Obiectivul va cunoaşte o serie de reamenajări care îi vor permite să fie integrat în circuitele turistice. Lucrările constau în amenajarea în interiorul monumentului istoric a mai multor spaţii expoziţionale pentru lucrări de artă şi a unor căi de acces pentru pietoni. Proiectul, coordonat de către Ministerul Dezvoltării Regionale şi Turismului, urmăreşte atragerea unui număr de aproximativ 25.000 de vizitatori în primul an după deschiderea publică. Prin implementarea lui vor fi create 12 locuri de muncă permanente. Valoarea totală a proiectului, care se va derula pe parcursul a 37 de luni, este de peste 30 de milioane de lei, din care 22 de milioane reprezintă finanţarea nerambursabilă.

Acesta este unul dintre cele mai recente proiecte din cele peste 2.600 finanţate de către MDRT, în calitate de Autoritate de Management a POR. Valoarea totală a lor se ridică la 5 miliarde de euro. Până acum ministerul a efectuat plăţi de aproape 1,1 miliarde de euro.

<strong>O provocare pentru schiori – pârtii online</strong>

114 pârtii de schi din 14 judete din România sunt promovate online şi prin pliante turistice gratuite. Ele au fost lansate la Braşov în cadrul unei campanii derulată de Groove Hour, în parteneriat cu Federaţia Asociaţiilor de Promovare Turistică din România şi Asociaţia <a href="http://www.travellermagazin.ro/arhiva/wp-content/uploads/2012/03/Ev-schi1.jpg"><img class="alignright size-medium wp-image-1089" title="Ev schi" src="http://www.travellermagazin.ro/arhiva/wp-content/uploads/2012/03/Ev-schi1-300x200.jpg" alt="" width="300" height="200" /></a>pentru Promovarea şi Dezvoltarea Turismului din judeţul amintit. Această a doua ediţie a celui mai amplu proiect de informare turistică dedicat sporturilor de iarnă, cunoscut ca “i-Tour Schi-2012” este consolidată de Ciuc Premium.

Conceptul aduce o noutate în cadrul proiectului, prin gruparea domeniilor schiabile pe regiuni geografice, ceea ce permite promovarea lor încrucişată. Astfel turiştii sunt mai bine informaţi despre ofertele pentru schi din14 judeţe din Ardeal, Banat şi Valea Jiului, Covasna şi Harghita, Maramureş, Moldova şi Valea Prahovei. Cele 6 seturi de materiale, tipărite în peste 220.000 de exemplare au fost deja distribuite către 254 de hoteluri, pensiuni, vile şi centre infoturistice din ţară amplasate în 40 de localităţi.

De asemenea pliantele pot fi descărcate online şi de pe www.i-tour.ro. “Ciuc Premium s-a asociat şi în acest an campaniei “i-Tour Schi”, pentru că este un proiect ce pune în valoare patrimoniul turistic naţional. Continuăm, astfel, să susţinem tradiţia şi turismul montan activ din România” - a declarat Gabriela Gălăţanu, Group Brand Manager.

<strong>Bucureştiul e şi cool şi în Top 100</strong>

<a href="http://www.travellermagazin.ro/arhiva/wp-content/uploads/2012/03/Ev-Arc-de-triumf1.jpg"><img class="alignleft size-medium wp-image-1088" title="Ev Arc de triumf" src="http://www.travellermagazin.ro/arhiva/wp-content/uploads/2012/03/Ev-Arc-de-triumf1-300x225.jpg" alt="" width="300" height="225" /></a>De reţinut, pentru tineri. Conform unui studiu efectuat de site-ul slate.fr, Capitala României se află pe locul 2, în Top 25 al celor mai cool oraşe în care merită să mergi la studii. Printre segmentele evaluate se numără preţurile la cazare, masă, băuturi şi transport, dar şi ponderea pe care o au studenţii (circa 24%) în totalul populaţiei. Acestea sunt doar o parte din cele 11 repere care au fost luate în consideraţie în realizarea indexului. Primul loc a fost adjudecat de către Lisabona.

Pe de altă parte conform unui clasament recent, realizat de Euromonitor International, Bucureştiul ocupă locul 55 în topul celor mai vizitate 100 de oraşe din lume de către turiştii internaţionali. În 2010 oraşul a primit 2,1 milioane de vizitatori, cu 5,4% mai mare comparativ cu 2009. Cei mai mulţi vizitatori, din ţările aflate în Europa Centrală, de Est şi Sud-Est au înregistrat Praga şi Moscova, câte 3,7 milioane de vizitatori, urmate de Viena - 3,5 milioane, Kiev - 3,3 milioane şi Budapesta - 2,6 milioane.