Începutul acestui an a marcat aniversarea a 20 de ani de activitate a grupului de firme <strong>Filadelfia</strong> ce-şi are sediul central în <strong>Bistriţa</strong>. <strong>La rândul său Tabita Tour, membră a grupului, a marcat împlinirea a 10 ani de succes.</strong> „Acum două decenii, când din pasiune începea să capete contur grupul nostru speram să aducem un suflu nou şi alte standarde într-un domeniu vital, cum este cel al transporturilor. Pentru că românii meritau mai multă grijă, atenţie şi confort. Cu zece ani în urmă aveam doar zece angajaţi iar acum marea familie a crescut la 335.
<a href="http://www.travellermagazin.ro/arhiva/wp-content/uploads/2013/04/Ioan-Sighiartau-filadelfia-grup.jpg"><img class="alignnone size-full wp-image-1911" title="Ioan Sighiartau filadelfia grup" src="http://www.travellermagazin.ro/arhiva/wp-content/uploads/2013/04/Ioan-Sighiartau-filadelfia-grup.jpg" alt="" width="576" height="948" /></a>
<strong>Parcul auto al Tabita Tour a ajuns la peste 53 de autocare clasate la 4-5 stele şi 25 de microbuze de ultimă generaţie</strong>. Cel mai inovativ segment este cel de turism care se va individualiza prin brandul Filadelfia Go, ce va dezvolta produse proprii şi va deveni o veritabilă fabrică de vacanţe. Primele trei pachete – chartere cu autocarul spre Grecia, Turcia şi Bulgaria - au fost deja lansate. Dorim să-i învăţăm pe clienţii noştri că a fi călător înseamnă mult mai mult decât a fi turist. Avem o echipă sudată, buni profesionişti care pun în mişcare mecanismul numit Filadelfia Group. Pentru 2013 suntem optimişti. Ne-am stabilit o ţintă de business de 25 de milioane de euro şi cât mai mulţi clienţi mulţumiţi în portofoliu” – subliniază Ioan Sighiartău, directorul general al Filadelfia Group.
<p align="justify"><strong><a href="http://litoral-bulgaria.travelplanner.ro/" target="_blank">TRAVEL PLANNER</a> a realizat un Top 3</strong>

Sunny Beach, Nisipurile de Aur şi Albena se află pe primele locuri într-un Top al staţiunilor de pe litoralul bugăresc întocmit de către Travel Planner, touroperator dar şi firmă de consultanţă turistică specializată pe destinaţia Bulgaria. El a fost întocmit pe baza opiniilor exprimate de circa 3.600 de turişti români care au ales ca destinaţie litoralul bulgăresc în ultimii ani patru ani.


“Sunny Beach oferă multe posibilităţi de agrement şi diversitate iar acest aspect o diferenţiază de Nisipurile de Aur. Sunny Beach este vecină cu Nessebar, vestitul oraş istoric de coastă al Bulgariei. De asemenea, liderul topului din acest an, oferă două aqua park-uri, dintre care unul este cel mai mare din Bulgaria, precum şi cea mai lungă plajă din ţara vecină, ce se întinde pe 8 kilometri. Nisipurile de Aur oferă şi distracţie şi linişte, iar Albena, un paradis verde, e preferată de familiile cu copii. În opinia mea staţiunea Obzor va creşte în acest sezon estival în preferinţele turiştilor. Mai ales că aici au intrat lanţuri hoteliere internaţionale ca Sol Melia sau RIU” – a precizat Sebastian Constantinescu, directorul general al Travel Planner.</p>
<p align="justify"><strong>MAREEA a urcat şi la Predeal</strong></p>
<p align="justify">
Agenţia de turism Mareea condusă de Marius Usturoiu a preluat în management pe o perioadă de zece ani, hotelul Rozmarin din Predeal. Acesta îşi propune să transforme unitatea în prima structură all inclusive de la munte. În primul an însă vor fi practicate în paralel atât ambele sistemele - all inclusive cu cel clasic, a la carte. Agenţia Mareea a luat această decizie ca urmare a succesului pe care l-a înregistrat în implementarea conceptului all inclusive în staţiunea Mamaia, unde a preluat anul trecut complexul hotelier Mercur-Minerva. El a fost închiriat pe o perioadă de 15 ani iar investiţia, ce a constat în modernizare şi în crearea de locuri de joacă pentru copii şi facilităţi pentru sistemul all inclusive -, s-a ridicat la circa un milion de euro. Gradul de ocupare al complexului a fost în sezonul estival 2012 de peste 90%. Încasările s-au ridicat la aproximativ 10 milioane de lei.</p>
<p align="justify"><strong>ONT CARPAŢI a intrat în faliment </strong></p>
<p align="justify">Acţionarii firmei ONT Carpaţi, care deţine 35% din acţiunile companiei de administrare a hotelului de 5 stele J.W. Marriott din Bucureşti, au aprobat intrarea în faliment a companiei. Societatea turistică are o datorie de 5 milioane de euro către acţionarul majoritar, Bank of Cyprus care deţine 93,82% din acţiunile companiei prin intermediul Gosman Properties. În 2011, ONT Carpaţi a înregistrat o cifră de afaceri de 10,2 milioane de lei, în creştere cu 12% faţă de anul precedent dar pierderile au fost de 46,2 milioane de lei.</p>
<p align="justify"><strong>ION BADEA</strong></p>