<p align="justify"><a href="http://www.travellermagazin.ro/arhiva/wp-content/uploads/2011/12/Spa-Accent-006.jpg"><img class="alignleft size-medium wp-image-852" title="Spa Accent 006" src="http://www.travellermagazin.ro/arhiva/wp-content/uploads/2011/12/Spa-Accent-006-300x225.jpg" alt="" width="300" height="225" /></a>Poate nu vă aşteptaţi. Dar acest subiect a constituit tematica unui original infotrip, organizat cu resurse private pentru travel agenţi preocupaţi să vândă... România, şi câţiva editori de turism devotaţi redescoperirii unor atracţii autohtone.</p>
<p align="justify"> „Centre Spa şi cetăţi transilvane” a fost un maraton conceput şi derulat pe parcursul a 5 zile de către o echipă de la agenţia Accent Travel &amp; Events, condusă de Lucian Boronea, care derulează de ceva timp asemenea proiecte turistico-culturale. Impactul lor. O mai bună cunoaştere a ofertelor şi o mai bună poziţionare a lor pe piaţa comercială de incoming.</p>
<p align="justify"><strong>- UN LOC MISTERIOR PENTRU PELERINAJE CULTURALE.<a href="http://www.travellermagazin.ro/arhiva/wp-content/uploads/2011/12/Spa-Accent-102.jpg"><img class="alignright size-medium wp-image-853" title="Spa Accent 102" src="http://www.travellermagazin.ro/arhiva/wp-content/uploads/2011/12/Spa-Accent-102-225x300.jpg" alt="" width="225" height="300" /></a>
</strong>Şi acum la drum. Prima oprire am făcut-o la Castelul Iulia Haşdeu din Câmpina, în fapt Muzeul Memorial „B.P. Haşdeu”, un loc plin de mister care se bucură şi de un ghidaj profesionist asigurat de către muzeograful Dragoş Stanciu Costin. Domnia sa ne-a introdus în istoria familiei Haşdeu şi a vieţii Iuliei Haşdeu. Pe aici, conform spuselor lui, trec anual 25.000 de vizitatori, dintre care circa 5% sunt străini. O mare parte dintre aceştia vin din Israel şi rămân fascinaţi de colecţiile de tablouri, poveşti, cărţi dar şi de arhitectura deosebită a clădirii, concepută şi ridicată de tată, între anii 1893 şi 1896, în amintirea ficei sale care s-a stins la frageda vârstă de 19 ani. Muzeul este nu numai un loc de pelerinaj cultural ci şi un spaţiu care găzduieşte periodic evenimente artistice, de la concerte până la serate muzicale.
De aici ne-am îndreptat spre Predeal unde am vizitat Hotelul Orizont, care ne-a relevat o nouă investiţie într-un complex de restaurante şi o bază de Spa. Ambele sunt căutată de cunoscători şi clienţii fideli. Complexul, care marchează în decembrie 35 de ani de la inaugurare, se va poziţiona curând, mult mai pregnant, cu o sală mare de conferinţe.</p>
<p align="justify"><strong><a href="http://www.travellermagazin.ro/arhiva/wp-content/uploads/2011/12/Spa-Accent-215.jpg"><img class="alignleft size-medium wp-image-854" title="Spa Accent 215" src="http://www.travellermagazin.ro/arhiva/wp-content/uploads/2011/12/Spa-Accent-215-300x225.jpg" alt="" width="300" height="225" /></a>- DE LA PREJMER ÎN CĂUTAREA VIAGREI DIN COVASNA.
</strong> Cetatea de la Prejmer este şi ea un magnet istoric al judeţului Braşov. Este bine întreţinută şi are viaţă turistică. Este una dintre cetăţile cu biserică fortificată, care au trecut prin mai multe etape de restaurare între anii 1960 şi 1970, iar lăcaşul de cult din interior a fost construit în stilul gotic burgund introdus de cirstericieni la Cârţa. Lăcaşul constituie cea mai bine păstrată şi cea mai puternică biserică-cetate medievală din Estul Europei. În 1999, biserica a fost înscrisă pe lista patrimoniului mondial UNESCO. Aveţi de vedea dacă o vizitaţi.
O noapte de cazare la Hotelul Clermont din oraşul Covasna ne-a prilejuit şi întâlnirea cu un om-ilegendă al locurilor. Herman Rosner, preşedintele Camerei de Comerţ şi Industrie e în acelaşi timp un cunoscut om de afaceri. Lupta sa principală este să dovedească, dacă mai era nevoie, că terapiile şi tratamentele naturale, cu „Viagra” de Covasna - am numit proprietăţile fabuloase a mofetelor şi izvoarelor minerale de aici -, sunt cu mult mai eficiente şi mai ieftine decât tratamentele medicamentoase.</p>
<p align="justify"><strong>- DU-MĂ MAMĂ  DE LA SOVATA SĂ-L CUNOSC ŞI PE... APOLLO! <a href="http://www.travellermagazin.ro/arhiva/wp-content/uploads/2011/12/Spa-Accent-458.jpg"><img class="alignright size-medium wp-image-855" title="Spa Accent 458" src="http://www.travellermagazin.ro/arhiva/wp-content/uploads/2011/12/Spa-Accent-458-300x225.jpg" alt="" width="300" height="225" /></a>
</strong>Un alt obiectiv vizitat a fost Castelul Miko, care trece printr-un amplu program de restaurare finanţat din resurse europene. Aici veţi întâlni elemente ce amintesc de bastioanele italieneşti, ridicate în stilul Renaşterii târzii. Oraşul Miercurea Ciuc, va beneficia din plin de activităţile muzeale dar şi de programele artistice care se vor organiza aici. Unul dintre ele, devenit deja tradiţie, este Festivalul de Jazz. De aici ne-am îndreptat către Praid, unde am vizitat Salina, loc de pelerinaj încă de pe vremea romanilor. Mina de la Praid este atestată documentar pe la 1200 iar exploatarea intensivă se face din 1700. În 1980 în salină s-a deschis şi o bază de tratament.  Cum era de aşteptat şi turismul rural a percutat la aceată oportunitate. Aşa au apărut Hotelul Praid de 2 stele, respectiv Pensiunea Praid de 4 stele, care încorporează în structura lor şi zone de Spa.
De aici drumul ne-a dus spre staţiunea Sovata, unde am evaluat oportunităţile de tratament şi de conferinţe oferite de hotelurile Danubius şi Brădet, care au ca investitori oameni de afaceri din Ungaria. Înainte de a intra în oraşul Târgu Mureş, vom spune că am inspectat Complexul Apollo din Sângeorgiu de Mureş, reconstruit în întregime de investitori români. Doamna Maria Benţa, directoarea hotelului, ne-a relatat despre eforturile de a creea un spaţiu pentru tratament şi prevenţie, sănătatea oamenilor şi refacerea puterii de muncă, fiind cuvinte pe ordinea de zi a specialiştilor de aici.</p>
<p align="justify"><strong>- TÂRGU MUREŞ, ALBA IULIA ŞI DRUMUL SPRE TURDA.
</strong> Ei bine oraşul Târgu Mureş ne-a procurat două suprize de proporţii. Business Plaza şi Plaza Hotel sunt două complexe în care familia Florin Vlas a investit cu pricepere. Şi asta se vede din spaţiile de spa, Business Plaza deţinând cea mai mare şi una dintre cele mai moderne baze de întreţinere din România. Dacă nu credeţi, mergeţi acolo şi vă veţi lămuri. Cetatea din Târgu Mureş este însă în acest prag de iarnă, un spaţiu de depozitare. După cum am aflat din primăvară ea va cunoaşte un program de investiţii care îi va reda strălucirea de odinioară. Adică de prin secolul al XV-lea când a fost construită în actuala formă fortificată de către voievodul Transilvaniei, Bathori Istvan.

Deoarece spaţiul nu ne permite vom aminti de încă două locuri pe care nu trebuie să le rataţi. De Cetatea bastionară de la Alba Iulia, pe care n-o veţi mai recunoaşte. A trecut prin mai multe etape de restaurare, porţile ei strălucesc ca pe vremurile Marii Unirii. Catedrala Reîntregirii Neamului de asemenea. Să nu rataţi schimbarea gărzii, un adevărat spectacol istoric care se produce pentru turişti în fiecare sâmbătăt şi duminică. Despre Salina de la Turda, care a beneficiat în amenajarea sa de un proiect cu finanţare europeană, vă vom relata lucruri fabuloase. Ce au în comun salinele, cu cetăţile şi centrele Spa? Veţi afla în numărul viitor.</p>
<p align="justify"><strong>MARIAN &amp; DOINA CONSTANTINESCU</strong><strong>
</strong></p>