<strong>BLUE AIR – Şi la TORINO, şi la LIVERPOOL </strong>

Compania aeriană smart flying aduce noutăţi pe final de an. A fost inaugurată în această lună ruta Torino (Caselle) – Catania, iar din 15 decembrie se va zbura direct Bucureşti – Liverpool. Zborul direct Torino (Caselle) – Catania şi retur are 6 frecvenţe săptămânale, cu preţuri ce încep de la 42,99 euro/ segment de zbor. Transportul bagajului de mână este gratuit, în limita a 10 kilograme. Noua cursă regulată Bucureşti – Liverpool (Aeroport Liverpool John Lennon) şi retur va avea de la jumătatea lunii decembrie 3 frecvenţe pe săptămână. Un bilet costă de la 32,90 euro pe segment de zbor.
<a href="http://www.travellermagazin.ro/arhiva/wp-content/uploads/2015/01/Ev-Blue-Air.jpg"><img class="alignnone size-full wp-image-3472" src="http://www.travellermagazin.ro/arhiva/wp-content/uploads/2015/01/Ev-Blue-Air.jpg" alt="Ev  Blue Air" width="1024" height="683" /></a>
“Misiunea Blue Air este de a răspunde aşteptărilor clienţilor noştri. De aceea întreaga echipă se concentrează pe livrarea unor servicii de calitate la cele mai bune preţuri. Orarul de vară 2015, acum disponibil, ce permite deja tuturor clienţilor să îşi planifice cât mai multe călătorii, deoarece biletele de avion cumpărate din timp pot fi achiziţionate la preţuri cu aproape 60% mai mici decât cele disponibile cu puţin timp înainte de data plecării” - declară Gheorghe Răcaru, directorul general al companiei.

<strong>TAROM: Curse suplimentare în sezonul de iarnă
<a href="http://www.travellermagazin.ro/arhiva/wp-content/uploads/2015/01/Ev-TAROM.jpg"><img class="alignnone size-full wp-image-3473" src="http://www.travellermagazin.ro/arhiva/wp-content/uploads/2015/01/Ev-TAROM.jpg" alt="Ev TAROM" width="1024" height="700" /></a>
</strong>

Compania naţională Tarom a anunţat creşterea frecvenţelor de zbor pentru sezonul de iarna 2014-2015 către patru destinaţii - spre Roma, Dubai, Geneva şi Chişinau. Astfel, Bucureşti - Roma va avea 2 frecvenţe suplimentare, ajungând la 6 zboruri săptămânale. Ruta Bucureşti - Dubai va fi operată de 3 ori pe săptămână, faţă de 2 zboruri în orarul de vară. Pe relaţia Geneva în perioada 20 decembrie 2014 - 18 februarie 2015, va fi efectuat un zbor în plus pe săptămână iar pe relaţia Bucureşti – Chişinău cu zborul suplimentar s-a ajuns la 18 curse pe săptămână. Tarom a mai anunţat că oferă pe această perioadă transportul gratuit al unui excedent de bagaj de 23 kilograme, reprezentând echipamente de ski şi snowboard, pentru pasagerii care călătoresc între România (Bucureşti /Iaşi/Sibiu) sau Republica Moldova (Chişinau) şi Londra,Viena, Nisa, Munchen, Sofia, Torino, Bolognia, Milano (Bergamo) şi Geneva. Acceptarea gratuita a acestor echipamente sportive se face, însă, în limita capacităţii disponibile, în funcţie de tipul de avion.

<strong>O româncă la două noi recorduri mondiale
<a href="http://www.travellermagazin.ro/arhiva/wp-content/uploads/2015/01/Ev.-Andreea-Pistea.jpg"><img class="alignnone size-full wp-image-3474" src="http://www.travellermagazin.ro/arhiva/wp-content/uploads/2015/01/Ev.-Andreea-Pistea.jpg" alt="Ev. Andreea Pistea" width="512" height="768" /></a>
</strong>

Andreea Piştea Ionescu, sportivă legitimată la Aeroclubul României a reprezentat ţara noastră la concursul din localitatea californiană Perris Valley (SUA). Aici au fost stabilite în luna octombrie doua noi recorduri mondiale de paraşutism - lucru relativ în cădere liberă: Womens Sequential World Record 117 way / 2 points (record mondial feminin - 117 poziţii / 2 puncte) si Overall Sequential World Record 117 way / 2 points (record mondial mixt - 117 poziţii / 2 puncte). La realizarea celor două recorduri au participat 117 paraşutiste din 24 de ţări. Andreea Piştea Ionescu are o experienţă de peste 18 ani în acest sport şi a mai participat la premiere mondiale, spre exemplu la realizarea celei mai mari formaţii "diamant" în cădere liberă – ne-a informat George Rotaru, directorul general al Aeroclubului României.